
Sissejuhatus

Käesolev töö „EL Struktuurivahendite kasutamise strateegia alused ja meetmed haldussuutlikkuse tõstmiseks Tallinnas aastateks 2007-2013“ on teostatud Tallinna Linnavalitsuse tellimisel ning läbi viidud kolme kuu jooksul 2006. aasta lõpus ja 2007. aasta alguses.

Töö eesmärk oli analüüsida EL struktuurifondide rahade kasutamist Tallinnas ja vastava projektitöö efektiivsust ning pakkuda välja struktuurivahendite kasutamise strateegia alused koos meetmetega haldussuutlikkuse tõstmiseks Tallinnas eelolevaks programmperioodiks 2007-2013.

1. Majandusstruktuur, struktuuripoliitika ja Iirimaa kogemused Euroopa Liidu struktuurifondide kasutamisel
1.1 Majandusstruktuur ja struktuuripoliitika

Majanduse  struktuuri all mõistetakse valdavalt sisemajanduse kogutoodangu või ka töötajate arvu jaotust üksikute majandussektorite vahel.  Struktuurimuutust võib hinnata nende sektorite või töötajate osakaalu muutusega ajas. Struktuurimuutusest saab mõistagi rääkida vaid suhteliselt kestva ning märgatava trendi olemasolu korral. Jämedalt jaotatakse majandus kolmeks peamiseks sektoriks: 

· primaarsektor ehk ruraalsektor – põllumajandus, metsandus ja kalandus; 

· sekundaarsektor ehk industriaalsektor – maavarade kaevandamine ja tööstustootmine; 

· tertsiaarsektor ehk teenuste sektor – kaubandus, transport, pangandus, kindlustus, tervishoid, haridus jne. 

Arvukad uuringud ja enamuse maailma riikide kogemused räägivad sellest, et ühiskonna arengu käigus tõrjub sekundaarsektor kõigepealt kõrvale primaarsektori ning seejärel areneb tertsiaarsektor mõlema kahe esimese arvel. Tänapäeval kehtib üldine seaduspärasus, et nõrgalt arenenud majanduses on valdavaks primaarsektor, keskmise tasemega riikides sekundaarsektor ja mida kõrgem arengutase, seda suurem  tertsiaarsektori osakaal. 

Siit edasi võib püstitada küsimused, millise osatähtsuse majanduse struktuuris tertsiaarsektor saavutab ja kuhu ühiskond edasi areneb. Üheks võimalikuks hüpoteesiks on, et traditsioonilist massitarbijale suunatud  tootmis-ja teenindussektorit hakkab üha enam asendama uus majandussektor, nn. loomemajandus, mida iseloomustab loovuse ja teaduse  vahetu integreerimine tootmis- ja teenindusprotsessidesse unikaalsete toodete ja teenuse loomiseks. Loomemajanduse hägustest piiridest hoolimata on leitud, et mitmetes arenenud riikides hakkab loomemajanduse osatähtsus jõudma juba enam kui 10 protsendini sisemajanduse  kogutoodangust.

Mõistagi on majanduse struktuuril ka sektori ja majandusharu sisesed struktuurid. Nii on primaarsektori peamiseks osaks põllumajandus, mille struktuuris püütakse nüüd Eestis näiteks vähendada teravilja tootmist ja suurendada marja- ja seenekasvatust.  Muutusi stimuleeritakse ka talude ja farmide suuruse struktuuris, eelistades suuremaid ja elujõulisemaid.

Ka sekundaarmajanduse peamises sektoris tööstuses toimuvad pidevad struktuurilised muutused, mis seostuvad nii loodusressursside piiratuse kui ka teaduse ja tehnoloogia arenguga ning tarbijate muutuvate eelistustega. 

Kui paljudes arenenud riikides etendas sekundaarsektor veel kolmkümmend aastat tagasi juhtivat rolli, siis tänaseks on tertsiaarsektor saavutanud selgelt domineeriva rolli, kusjuures kiiresti kasvab kõikvõimalike uute teenuste osatähtsus kõrvuti traditsiooniliseks muutunud teenustega nagu kaubandus ja transport. 

Alljärgnevalt on käsitletud struktuuripoliitikat kui majandusstruktuuride muutmisele suunatud tegevust, mille eesmärgiks on majanduse efektiivsuse ja konkurentsivõime tõstmine suurema lisandväärtuse tootmise läbi. 

Struktuurimuutus peaks kiirendama majanduskasvu vähemproduktiivseid sektoreid kitsendades ja produktiivsemaid sektoreid laiendades. 

Selliste struktuurimuutustega kaasnevate negatiivsete tagajärgede  (näiteks regionaalne tööpuuduse kasv) minimiseerimine on samuti hea struktuuripoliitika  vajalikuks komponendiks. Struktuuripoliitikat kasutatakse tavaliselt turuprotsesside toetuseks ja seda eeskätt sekkumise kaudu muudatuste toetuseks. Sellepärast on struktuuripoliitikaga tihedalt seotud teadus-ja arenduspoliitikad ning sotsiaal- ja regionaalpoliitikad. Veelgi enam,  esimene peaks teistele tuginema.

Samas võib struktuuripoliitikat kasutada ka turuprotsesside aeglustamiseks või isegi asendamiseks. Kui sektorit või regiooni ähvardab sunnitud või vajalikest struktuurimuutustest põhjustatud suur töötus või elatustaseme liiga suur mahajäämus, kasutatakse struktuuripoliitilisi meetmeid turuprotsesside edassilükkamiseks. Sellise struktuuripoliitika eesmärgiks on tööhõive struktuuri muutmine ja sotsiaalsete probleemide leevendamine. Nii saab turuprotsesside mõju edasi lükata, kuid mitte peatada. Selline pikemat aega kestev edasilükkamine toob reeglina kaasa olukorraga kohanemise, teatud ohustatud sektorite  (EL tingimustes eelkõige põllumajanduse, merenduse ja kalanduse) pidev toetamine alandab omakorda nende sektorite konkurentsivõimet maailmas. Mingil ajal pole aga turuprotsesside edasilükkamine  enam poliitiliselt ja majanduslikult vastuvõetav (EL eelarvest üle 40 % läheb põllumajanduse ja maaelu toetamiseks) ning sellise struktuuripoliitika lõpptulemus võib olla halvem kui turujõudude ja konkurentsiga vaba kohanemisprotsessi korral. 

1.2 EL struktuuripoliitka mõistmine Eestis ja Tallinnas

Eestis ja ka Tallinnas on EL struktuuripoliitkat mõistetud väga kitsalt. Eestis käibele lastud termin ”tõukefondid”  on ebatäpne või isegi eksitav. Seda järeldust kinnitab ka 2006. a. Turu-uuringute AS poolt läbi viidud Eesti elanikkonna representatiivsel valikul läbi viidud uuring, mille tulemusena selgus, et rohkem kui pooled vastanutest pidasid tõukefonde millekski muuks kui EL struktuurifondideks.

Väga paljudel juhtudel peeti struktuurifonde aga lihtsalt abifondideks, millega toetatakse vaesemaid ja viletsamaid ning lahendatakse jooksvaid riiklikke või kohalikke majanduslikke ja sotsiaalseid probleeme. Veelgi enam, struktuurifondide rahade jaotamist on Eesti erakonnad püüdnud mõjutada poliitilise kasu saamise eesmärgil. Ilmselt võib vastava uuringuga tõestada, et teatud projektid EL struktuurifondidest rahastamiseks leiavad toetamist vaid projektijuhi sobiliku erakondliku kuuluvuse korral.   

Ka Eesti meedias tutvustatakse EL stuktuurifonde väga kitsalt kui raha saamise allikaid, mida kasutatakse abivajajate toetamiseks, millegi ülesehitamiseks või kellegi taganttõukamiseks. Samas pole piisava selgusega EL struktuurivahendite eesmärke suutnud kommunikeerida  ka EL institutsioonid ise, jättes selgitamata stuktuuripoliitika eristumise regionaal- sotsiaal- ja ühtekuuluvuspoliitikast.  

Selle tulemusena ei sisalda Eesti riiklik struktuurivahendite kasutamise strateegia aastateks 2007-2013 piisavalt konkreetseid strktuuripoliitilisi eesmärke, mille pärast on Eesti saanud EL Komisjoni terava kriitika osaliseks.  See omakorda pole suunanud ka linnade ja  maakondade juhte seadma endale konkreetseid struktuuripoliitilisi eesmärke. Väga paljuski on piirdutud EL struktuurvahendite rahade kavandamisel olemasolevate jooksvate probleemide lahendamisega ning vähe on pööratud tähelepanu perspektiivsete struktuuride kujundamisele. 

Veelgi enam, väga vähesed Tallinna tippametnikud suutsid vastata küsimusele “Milliseid struktuurilisi muutusi majanduses peaks kaasa tooma EL struktuurifondide vahendite kasutamine Tallinnas”. Vaid üksikud vastajad pakkusid välja,  et vaja oleks klastrite kujundamist, eriti teadus- arendusklastri moodustumist  ettevõtete, ülikoolide ja avaliku sektori koostöös, tehnoloogia- ja teadmistemahukate ettevõtete osatähtsuse tõusu Tallinna ettevõtete struktuuris traditsiooniliste keskkonda saastavate tööstusettevõtete arvel, ühistranspordi osatähtsuse suurenemist reisijateveos jms. 

Seevastu oskasid linnaametnikud enamasti väga hästi vastata küsimusele „Milliseid strateegilisi eesmärke peaks linnavalitsus silmas pidama struktuurifondide projektide koostamisel” ja  nimetada Tallinna peamisi probleeme, millede lahendamiseks saaks struktuurifondide   vahendeid kasutada. 

Leiti võrdlemisi üksmeelselt, et EL struktuurifonde tuleks kasutada Tallinna arengustrateegias aastani 2025 ja arengukavas 2006-2015 sisalduvate eesmärkide elluviimiseks, eeskätt infrastruktuuri arendamiseks ja kaasajastamiseks, transpordi paremaks korraldamiseks, elamu- ja kommunaalmajanduse arendamiseks, aga ka linnaelanike  turvalisuse suurendamiseks, elukeskkonna parandamiseks ning haridus- ja sotsiaalasutuste toetamiseks. Paraku ka Tallinna arengukavades struktuuripoliitilisi eesmärke pole otseselt sõnastatud. Rõhutatakse küll vajadust uue tehnoloogia ja teadmistepõhise majanduse järele, kuid struktuuripoliitilisi meetmeid selleks napib.

Küsimuse „Millisel määral peate tähtsaks struktuurifondide rahade kasutamist Tallinna majanduse erinevates valdkondades”vastustest (vt. Tabel 1) selgus, et ametnike arvates tuleks kõige tugevamalt toetada transporti. Seda arvasid peaaegu kõik küsitletud eksperdid. Suuruselt järgmised toetused said keskkond, haridus ja teadus ning energeetika. Suhteliselt oluliseks pidasid eksperdid ka infotehnoloogia, sotsiaalhoolekande ja tervishoiu toetamist, kuid paraku pole viimased valdkonnad prioriteetsete toetuskõlbulike suundade nimistus. Seega kinnitas küsitlus Eestis ikka veel valitsevat mentaliteeti, et paneme raha eelkõige asfalti ja kui sellest üle jääb, siis ka ajudesse. Seejuures leidsid nn pehmed väärtused toetust eelkõige riigitasandi juhtidelt ning vaid üksikute linnavalitsuse ametnike poolt.

Sellise suhtumisega on väga raske viia läbi perspektiivseid struktuurimuutusi ning üles ehitada uusi teadusmahukaid ning suurt lisandväärtust tootvaid majandusharusid.   
Tabel 1. Tallinna tippametnike toetus erinevatele majandusvaldkondade finantseerimiseks EL struktuurifondide kaudu jaanuaris 2007.a. (% vastanutest)

	Valdkond


	Jah kindlasti 

%

vastustest
	Üldi-selt jah %

vastustest %
	Ei tea %

vastustest 
	Üldiselt ei 

%

vastustest 
	Kind-lasti mitte

	1.7.1 Tööstus (innovatsioon)
	31
	31
	7
	31
	0

	1.7.2 Transport
	94
	6
	0
	0
	0

	1.7.3 Energeetika
	44
	25
	19
	12
	0

	1.7.4 Keskkond
	63
	31
	6
	0
	0

	1.7.5 Loomemajandus
	13
	44
	38
	5
	0

	1.7.6 Sotsiaalhoolekanne
	19
	56
	13
	12
	0

	1.7.7 Tervishoid
	13
	63
	24
	0
	0

	1.7.8 Haridus, teadus
	50
	44
	6
	0
	0

	1.7.9 Kultuur, sport, noorsotöö
	19
	50
	19
	12
	0

	1.7.10 Infotehnoloogia
	31
	44
	19
	6
	0


Struktuuripoliitika vahendid ja instumendid võib jaotada järgmiselt: 

· riiklikud investeeringud infrastruktuuri; 

· starditoetused uusettevõtlusele; 

· maksusoodustused regionaalse või struktuurilise arengu toetamiseks; 

· riikliku teadus- ja tehnikainfo süsteemi kaasajastamine; 

· riiklikult rahastatud perspektiivsete uurimis- ja arendusprojektide käivitamine; 

· toetused uute toodete väljatöötamiseks ja innovatsiooniks; 

· eksportkrediidid ja subsiidiumid näitustel jms. osalemiseks;

· väikeettevõtluse erisoodustused; 

· keskkonnakaitselised meetmed seoses majanduse restruktureerimisega.   

Enamikus arenenud riikides lähtutakse struktuuripoliitika kujundamisel tuntud majandusteadlaste A. Marshalli, J. Schumpeteri, M. Porteri ja E. Dahmeni poolt välja töötatud põhimõttest, et läbi löövad ja edu saavutavad mitte üksikud harud linnas või regioonis, vaid harude vastastikku kasulikud kooslused,  nn. klastrid, tööstuskvartalid, innovatsioonikeskused, arengublokid vms.

Micheal Porter defineerib klastreid kui ebatavalise konkurentsieduga „kriitilist massi” teatud valdkonnas ja teatud geograafilises piirkonnas tegutsevaid ettevõtteid. Klaster on omavahel seotud ettevõtete ja institutsioonide süsteem, mis loob sünergiat, nii vertikaalsete kui ka horisontaalsete sidemete arendamise teel. Tavaliselt on majandusklastrite tekkimise vajalikuks eelduseks ka avalike institutsioonide toetus, vastavate regulatsioonide kehtestamise ning haridus- ja teadusasutuste kaasamise kaudu. Klastritega seotud konkurentsieelis avaldub suuremas tõhususes ja paindlikumas reageerimises väliskeskkonna muutustele. Tugevad klastrid aitavad regioonis luua uusi töökohti ning ligi tõmmata investeeringuid. 

Kuna suhteliselt väikestes majanduspiirkondades ei saa tekkida tugevaid klastreid paljudes majanduse valdkondades, siis on väikeriikides hakatud välja töötama ja rakendama nn. klastripoliitikat, mis kujutab regionaal- tööstus- ja innovatsioonipoliitika koosmõju konkreetses regioonis või paikkonnas. Klastripoliitika kaudu rajatakse vastavat infrastruktuuri, koolitatakse kaadrit, luuakse sidemeid teadusasutustega, tagatakse juurdepääs kaasaegsele tehnoloogilisele teabele ja finantsinstrumentidele. 

Eesti ja Tallinna puhul on klastrite tekkimise üheks olulisemaks probleemiks ministeeriumide, aga ka  linnade ja maakondade ning ettevõtete omavaheline nõrk koostöö. Koostöö arendamiseks tuleks hakata koolitama või kutsuda Eestisse tööle klastriarendajad, kes peaksid hakkama arendama nii vertikaalseid kui ka horisontaalseid dialooge riigiasutuste ja ettevõtjate vahel.       

Uurimistöö käigus küsitletud Tallinna eksperdid üldiselt toetasid klastrite kujundamist,  pidasid vajalikuks eelkõige biotehnoloogia, meditsiinitehnoloogia ja infotehnoloogia, aga ka turismi ja loomemajanduse klastrite kujundamist. Samas Tallinna linnal puudub piisavalt põhjalik ülevaade olemasolevatest ja kujunevatest klastritest, aukudest nende klasterettevõtete võrgustikus ning ettevõtete muredest, mis takistavad vajaliku tulemuse saavutamist. Näiteks on väga suureks mureks maade eraldamine uusettevõtluse tarvis. 

Eesti majanduse tuumiku – Tallinna lähiümbruse ja Harjumaa territooriumil on tänaseks eraettevõtjate poolt algatatud mitmete tehnoparkide rajamine,  kus eraettevõtjad on omalt poolt teinud enamasti  kõik, et nende projektid võimalikult kiiresti teoks saaks. Erakapitali kaasamisega on küll algatatud hulganisti detailplaneeringuid , kuid paraku jääb kohalike omavalitsuste ja riigi tegevuse kiirus tublisti alla ettevõtjate lootustele ja vajadustele. Sageli ei laabu Linnavalitsuse ja Tallinna ümbruskonna valdade koostöö maade eraldamisel ja ettevõtluseks vajaliku keskkonna loomisel. 

Ettevõtjate arvates ei saa Tallinna ja tema ümbruse kohalikest omavalitsustest piisavalt infot huvi pakkuvate piirkondade arendamise kohta. Ettevõtjad kurdavad, et kohalike omavalituste töötajad ei taha eraettevõtjatega sageli asju ajada ja isegi rääkida. See tuleneb paljuski sellest, et omavalituste töötajad on tööga ülekoormatud ning nende palgad jäävad oluliselt alla eraettevõtjate sissetulekutele. Sellepärast on kohalike omavalitsuste töötajad sageli stressis ja üleväsinud, mis omakorda vähendab haldussuutlikkust. 

Kohalike omavalitsuste haldussuutlikkuse tõstmiseks tuleks aktiivsemalt kasutada struktuurivahendite eraldi meedet: „Haldussuutlikkuse tõstmine”.  Oluliselt on vaja tõsta  kohalikes  omavalitsustes ettevõtlusega tegelevate töötajate arvukust, kvalifikatsiooni ja haldussuutlikkust.  Ka avaliku teenistuse töötajad võiksid ja peaksid aru saama ettevõtluse põhialustest ja strateegilistest küsimustest.  Siit ettepanek luua Tallinna Linnavalitsuses  vastav spetsialistide töögrupp, mis tegutseb valitsusasutuste ja ettevõtjate vahendajana uute ettevõtlusega seotud projektide elluviimisel tekkinud probleemide lahendamisega.  

1.3 Iirimaa kogemused EL struktuurifondide kasutamisel

Tänaseks on Iirimaast kui endisest mahajäänud agraarmaast saanud  kõrgtehnoloogilise tööstusega, Euroopa keskmisest ja isegi Suurbritanniast kõrgema keskmise elatustasemega rahvusriik, mille majandus on viimasel  kümnel aastal kasvanud üle 70 protsendi - üle kahe korra enam Euroopa keskmisest. Iirimaa kõrge majanduskasv viimasel kümnel aastal on pälvinud nii imetlust ja kadedust, nii eeskujuks toomist kui ka kriitikat. See on olnud kõneaineks  nii majandusteadlaste ja  poliitikute kui ka ettevõtjate ja ametnike hulgas nii Euroopa Liidus kui ka Eestis. 

1.3.1 Iirimaa edu tegurid 

Iirimaal ja Eestil on olnud paljuski sarnane ajalugu ja majanduspoliitika kuni II Maailmasõjani. 

Iirlaste pikk ja keeruline vabadusvõitlus Suurbritannia koloniaalvõimu vastu kulmineerus kõigepealt 1916.a. Dublini ülestõusuga.  1919.a. saavutasid iirlased poliitilise võimu kogu saarel ja valisid parlamendi, kuid Briti võimudega 1921.a. sõlmitud kokkuleppe  kohaselt lahutati Iirimaast tööstuslikult enamarenenud Ulsteri piirkond, kus elavad põhiliselt protestantidest inglased ja shotlased. Lõplikult saavutas Iirimaa rahvusvaheliselt tunnustatud iseseisvuse oma praegustes piirides 1922.a.

Peale iseseisvumist domineeris Iirimaal samuti eelkõige põllumajandust toetav protektsionistlik majanduspoliitika. Eesmärk oli majanduse isevarustamine ning siseturul olid ülekaalus väikest lisaväärtust tootvad väikeettevõtted ja talud. Nii Iirimaa kui Eesti küll vabanesid suure naabri otsese mõju alt, kuid  jäid suhteliselt perifeerseteks  agraarmaadeks. 

Eestile on Iirimaa kogemus oluline peamiselt kahest aspektist. Esiteks kasuliku koostöö arendamine oma  suurriigist naabriga, ja teiseks Euroopa kestvalt kõrgeima majanduse kasvutempo saavutamine viimasel kahel aastakümnel, mis on tõstnud Iirimaa elatustaseme üheks kõrgemaks Euroopas ja maailmas. Iirimaa Euroopa Liiduga koostöö kogemust saaks Eesti ära kasutada eelkõige struktuurifondide võimaluste kasutamisel ja vastavate institutsioonide loomisel EL juhtorganitega suhtlemiseks. 
Alljärgnevalt on lühidalt tutvustatud Iiri kogemusi majandus- ja sotsialpoliitika kujundamisel, Euroopa Liidu fondide kasutamisel ning infrastruktuuri ja infotehnoloogia moderniseerimisel. Käsitletud on sotsiaal- ja hariduspoliitikat ning haldussuutlikkuse tõstmist, milleta poleks mõeldav olnud pikk majanduse kasvuperiood. Iirimaa viimaste rahvuslike arengukavade tutvustusele järgnevad soovitused ja hinnang Iirimaa kogemuste kasutamise võimaluste kohta Eestis ja Tallinnas.

Majanduspoliitika - “keldi tiigri” edu pant

Iirimaa majandust iseloomustavad kiireim majanduskasv, suurimad välisinvesteeringud, tugevaim kaubabilanss,  madalaim tööpuudus ning suurim eelarve ülejääk Euroopa Liidu maades.  Iirimaad ja tema majandust on viimaste aastate rahvusvahelises ajakirjanduses nimetatud hellitavalt “smaragdroheliseks  tiigriks”, “iiri tiigriks”, või “keldi tiigriks”.  

Õigusega hakati Iirimaad kõrvutama Aasia tiigerriikide Lõuna-Korea, Singapuri,  Hong Kongi ja  Taivaniga. Aasia riikide majandusarengud  on aga erinevalt Iirimaast teatavasti viimastel aastatel osutunud küllaltki ebastabiilseteks. Iirimaa majanduskasv on aga ka viimastel aastatel jätkunud suhteliselt kiiret ja stabiilset kasvu. 

Edu taga on läbimõeldud pikaajaline uuenduslik majanduspoliitika, millele pandi alus juba 1959.a., mil käivitati esimene Iirimaa majanduse moderniseerimise programm. Sellest ajast alates on Iiri majanduspoliitika  peamised elemendid  järgmised: 

· soodsate investeerimistingimuste loomine välisinvestoritele; 

· kaubanduse liberaliseerimine ja ekspordi toetamine;

· range raha- ja eelarvepoliitika;

· efektiivne struktuuri-, tööstus- ja regionaalpoliitika; 

· investeerimine haridusse, teadus- ja arendustegevusse.

Iirimaa edu otsustavaks teguriks peetakse otseste välisinvesteeringute suurt kumulatsiooni. Välisinvestoreid meelitati Iirimaale maksuvabastuste ja -soodustustega juba enne Euroopa Majandusühendusega liitumist. Siis peeti debatte USA ja rahvusvaheliste korporatsioonide ning rahvusliku kapitali vahekorrast. Teemaks oli peatee (High Road) ja kõrvaltee (Low Road) dilemma. Peatee tähendas välisinvestoreid ja -omanikke, kõrgtehnoloogiat, innovatsiooni, paindlikkust, kõrget produktiivsust ja kõrgeid palkasid. Kõrvaltee  aga peamiselt rahvuslikul kapitalil tuginevat ettevõtlust, kohalikku tehnoloogiat, protektsionismi ja isejuhtimist. 

Debati tulemus otsustati kaheksakümnendate aastate keskel, mil valitses veel kõrge tööpuudus, iiri töölised ja ametiühingud eelistasid kohalikele omanikele välisfirmasid.  Orienteeruti USA ja  maailma kaasaegseima tehnoloogiaga tippfirmadele. Pakuti väga soodsat ärikeskkonda ning mitmeid finantssoodustusi. USA  liiderfirmadele pakuti teistega võrreldes veelgi soodsamaid tingimusi. Praeguseks on Iirimaal ameeriklaste rajatud või nende poolt ära ostetud üle 200 suure firma, mis annavad 25% Iiri tööstustoodangust. Viimasel kahekümnel aastal stabiilselt kõrged otsesed välisinvesteeringud Iiri majandusse tipnesid 1998. aastal, mil välised otseinvesteeringud ulatusid enam kui 9,5 miljardi naelani ehk 17 %-ni sama aasta SKP-st. Tähelepanuväärne, esmapilgul isegi uskumatu, et USA otseste välisinvesteeringute kogumahus kuulus väikesele Iirimaale viies koht.  

Samas märkasid iirlased juba ammu, et USA ja rahvusvahelised  korporatsioonid ei aita oluliselt ületada Iiri infrastruktuuri mahajäämust ning pigem suurendab elatustaseme regionaalset diferentseerumist. Kuid neid probleeme ei suutnud lahendada ka kohalikud ettevõtjad. Seepärast tekkis vajadus tugeva keskvalitsuse ja interventsioonilise  majanduspoliitika järele mõnes valdkonnas. 

Iirlased on välja võidelnud mitmeid maksualaseid erandeid ja üleminekuperioode EL poliitikate elluviimisel. Tõsi, tänaseks on need enamjaolt juba aegunud. Kuid need olid enamikes valdkondedes, sealhulgas ettevõtete tulu maksustamisel, oluliselt pikemad kui see kujuneb tõenäoliselt Eesti jaoks.    

Iirimaa viimase aja majanduspoliitikat iseloomustab ka konservatiivne eelarvepoliitika, eelarve tasakaal või isegi ülejääk on taganud suhteliselt madala inflatsiooni ja välisvõla ning seetõttu polnud Iirimaal suuri probleeme Euroopa rahaliiduga liitumisel.  Iirimaale oli rahaliitu astumisel ka puhtpoliitiline  ja psühholoogiline tähendus, mis võimaldas veelgi süvendada majandussuhteid teiste EL riikidega ning saada ka rahapoliitiliselt Suurbritanniast sõltumatuks. Dublinist on saanud arvestatav rahvusvahelise panganduse ja finantsteenuste keskus, mis sai tuule tiibadesse maksusoodustuste ja kaasaegsete telekommunikatsioonide toel. 

Avatud ja stabiilne majanduskeskkond on  muutnud töökohtade struktuuri, suurendanud töökohtade arvu ja käivitanud remigratsiooni.  Kui 1961.a. oli põllumajanduses hõivatud 36 % töötajatest, siis praeguseks on see langenud alla 10%. Neljakümne aastaga on põllu-, metsa- ja kalamajanduses hõivatute arv langenud 250 tuhandelt vähem kui 130 tuhandeni ning langeb prognooside kohaselt aastaks 2010 veel 40 tuhande võrra. Seega on muutused olnud veelgi kiiremad kui Eestis. 

Iirimaa on Brüsselist välja võidelnud kõigi teiste liikmesriikidega võrreldes suhteliselt kõige rohkem EL struktuurivahendite vahendeid. Parimatel aastatel (1990-ndate alguses) ulatusid Brüsseli vahendid isegi enam kui 6 protsendini riigi sisemajanduse koguproduktist ning kuni 2001.aastani ulatus see 4 protsendini SKPst.

Tähelepanuväärne, et alates Iirimaa liitumisest Euroopa Liiduga 1973. aastal on sealt saadud vahendid ületanud Iirimaa makseid EL ühisesse eelarvesse keskmiselt ligi 4 korda. Seega iga Brüsselisse lähetatud “klubi liikmemaks” tootis liikmeksoleku 30 aasta jooksul keskmiselt 400 protsendilist kasumit. Paremat tulemust oleks väga raske kui mitte võimatu saavutada ühelgi teisel EL liikmesriigil.

Tõsi,  nn kasumimarginaal hakkas uue aastatuhande alguses kiiresti alanema, kuid Brüsseliga  rahasuhete bilanss jäi ka eelmise eelarveperioodi lõpuks (2006.a) Iirimaa jaoks ikkagi  positiivseks umbes 800 miljoni euro võrra, kuigi liikmemaks tõusis juba ca  1,3 miljardi euroni. Suurimateks  abi saajateks läbi aegade osutusid iiri farmerid, ent aasta- aastalt kasvasid kuni 2000. aastani ka sotsiaalfondi ja regionaalfondi kaudu finantseeritud projektide rahad  majandusliku ja sotsiaalse infrastruktuuri arendamisse  ning koolitusse. Kuid EL eelmise eelarveperioodi jooksul vähenesid Iirimaa jaoks nii regionaalarengu fondi vahendid kui ka otsetoetused põllumajandusele, ning aasta 2003 oli  viimane, mil iirlased said veel toetusi ühtekuuluvusfondist, sest riigi kõik piirkonnad jõudsid selleks ajaks sellise elatustasemeni (75 % EL kesmisest tasemest), mis ei võimaldanud Iirimaale nendest fondidest enam vahendeid eraldada.   

Tugev sotsiaalpoliitika

Iirimaa ühiskonna tugevnemine  ja rahvusvaheline majandusedu on saanud võimalikuks tänu tugevale  sotsiaalpoliitikale ja arukale riiklikule sekkumisele mõnedes sotsiaalpoliitikaga seotud majandussfäärides (eelkõige sotsiaalne infrastruktuur, kommunaalmajandus, haridus ja tööturu arendamine). EL juhtorganid ja liikmesriigid on Iirimaad tunnustanud kui efektiivset struktuurifondide vahendite abil tööpuuduse vähendajat. Kui veel 1993.aastal oli tööpuudus 15,6 %, siis  täna on see turumajanduses optimaalne 3-5 %. Riik on enda peale võtnud tööturu kujundamise.  1990ndatel aastatel loodi  juurde üle 200 tuhande uue kaasaegse töökoha.

Iirimaa on Euroopas esikohal koolituskuludelt ühe elaniku kohta. Näiteks aastatel 1994-1996 suunati koolitusse koguni üks kolmandik EL struktuurifondidest saadud vahenditest. Seda kasutati kaasaegse tööstus- ja infotehnoloogia omandamiseks. 

Omaaegne pikaajaline investeering haridusse ja täienduskoolitusse on nüüd kaasa toonud tipptehnoloogiaga firmade investeeringud ning Iirimaast on saanud USA järel teine tarkvara eksportija maailmas. Kui varem meelitati välisinvestoreid maksusoodustustega, siis praegu on järjest olulisemaks argumendiks kvalifitseeritud ingliskeelne tööjõud, mis on suhteliselt odavam kui teistes arenenud riikides.    

Nüüd on mõnedes piirkondades isegi töökäsi puudu ning emigreerunud iirlasi ja isegi ida-eurooplasi uutest EL liikmesriikidest kutsutakse Iirimaale tööle, et vältida värvilise võõrtööjõu massilist sissevoolu. 

Hariduspoliitikas võeti suund kõrghariduse kaasajastamisele, seda eriti tehnilistel erialadel, elektroonikas, biotehnoloogias jm., mis nõudsid suuri investeeringuid. 

Tulemusrikka perepoliitika tagajärg Iirimaal on Euroopa suurim sündimus ning noorim rahvastik. 

1.3.2 Haldussuutlikkuse tõstmine ja koostöö EL institutsioonidega

Iirimaa edu tuleneb paljuski Iirimaa keskvalitsuses koostatud  sihikindlatest strateegilistest arengukavadest ja nende teostamiseks  vajalike projektide väljatöötamisest. Tähtsusetuks ei saa pidada ka häid suhteid  Brüsseli administratsiooniga ja sealsete konsultatsiooni- (lobby)firmadega. 

Riiklikul sihtplaneerimisel lähtuti Iiri ja tema regioonide vajadustest ning EL struktuurifondide võimalustest. Iirimaa rahvuslikus arenguplaanis aastateks 1994-1999 nähti EL struktuurifondidest ette 5,4 miljardit eurot ning koos erasektori kaasfinantseerimisega ulatus arenguplaani maksumus enam kui  8 miljardi iiri naelani .  Selle aja investeeringute prioriteedid olid kõrgtehnoloogiline tööstus, transport, haridus ja kohalike omavalitsuste majandustegevus (eelkõige turism). Neil aastatel  õnnestusid ka esimesed avaliku ja erasektori partnerluse (nn. PPP- public private partnership) projektid, eelkõige teede-ja sillaehitustes. 

Arengukava haridusprogrammi ulatusest annab ettekujutuse fakt, et koolitus- ja täiendõppe projektidega oli igal aastal seotud üle 200 000 iirlase. EL kaasfinantseeritud kohalikud turismiprojektid on teinud Iirimaa tuntuks mitte ainult kui  särava rahvamuusika ja -tantsude, Guinnessi õlle ja maheda Jamesoni viski maa, vaid ka kui puhta loodusega kalapüügi- ja matkaparadiisi.     

Iirimaa arenguplaan aastateks 2000-2006 oli veelgi ambitsioonikam. See ulatus 40 miljardi naelani, kuigi EL struktuurifondide vahendid vähenesid 7 aasta peale kokku vaid 4,3 miljardi euroni. Põhiosa investeeringutest kaeti Iiri riigieelarvest (29 miljardit) ning erasektori vahenditest (6,4 miljardit).   Eesmärk on ühiskonna jätkusuutlik areng ja majanduse rahvusvahelise konkurentsivõime tõus, regionaalne tasakaal ning sotsiaalne võrdsus. 

Iirimaa halduskorralduse kogemused on Eesti jaoks huvipakkuvad eelkõige just sellest perioodist, mil Iirimaa sai EL liikmeks ja hakkas saama abi EL struktuurifondidest. 

Iiri Vabariigi valitsus koosneb 14 ministeeriumist ja peaministri kantseleist, kõigis olid ametnikud suheteks EL-iga. Struktuurivahendite kasutamist juhtis rahandusministeerium. 1994. aastast tegutseb ministeeriumide kõrval 8 regionaalset EL struktuurifondide administreerimisüksust.  EL  struktuurivahendite kasutamise riikliku strateegia väljatöötamisel on etendanud väga suurt osa regionaalsed (maakondlikud) Arengunõukogud, kuhu kuuluvad kohalike omavalitsuste, riigiametite, kohalike arendusasutuste ja sotsiaalpartnerite esindajad. 

Seejuures on oluline, et Arengunõukogudes välja töötatud kavad võetakse vastu konsensuse alusel ja kinnitatakse kõigi osapoolte allkirjadega.  

Iirimaa liitumine EL-iga tõi kaasa avaliku administratsiooni suurenemise. Liitumise eel (1968-1973) kasvas ametnike arv eelkõige  rahandus- ja välisministeeriumides, peale liitumist aga põllumajanduse, tööstuse, kaubanduse ja turismi ministeeriumides ning maksuametis. 1980.a  ulatus 1391-ni nende iiri ametnike arv, kelle peamiseks tööks oli koostöö EL institutsioonidega.. Üle poole neist (738) töötas põllumajandusministeeriumis, ülejäänutest suurem osa aga  rahandusministeeriumis. 

Enamik euroametnikke olid ja on seotud Iiri Rahvusliku Arenguplaani väljatöötamise, elluviimise ja järelevalvega. Kogu protsessi vertikaalne ja horisontaalne koordineerimine toimub vastava seaduse alusel. Viimane planeerimis- ja arendusseadus võeti vastu 1999.a. 

Seadusega fikseeriti riigi struktuuri- ja regionaalpoliitika prioriteedid, programmide ja projektide koostamise protseduurid. Iga alamprogrammi eest vastutasid juhtiv(ad) ministeerium(id) ja poolriiklikud arenguinstitutsioonid. Viimastest on tuntumad Tööstusliku Arengu Agentuur (IDA- Industrial Development Authority), Shannoni Vabatsooni Arenguorganisatsioon  ja Ekspordinõukogu.  

Lisaks osalesid projektides aktiivselt arvukad kohalikud omavalitsused, ettevõtted ja sotsiaalpartnerid, et  tagada EL struktuurifondide vahenditega teostatavatele projektidele kohalik toetus. Sekkuda võisid veel riigi poolt finantseeritud sõltumatud järelevalveinstitutsioonid. 

Projekte hindavad ja kontrollivad institutsioonid valiti avalikul konkursil audiitor- ja konsultatsioonifirmade hulgast. Firmade tegevust koordineerib rahandusministeeriumi järelevalveinspektsioon, kuhu kuulusid EL Komisjoni, Euroopa Investeerimispanga ja rahandusministeeriumi esindajad. Järelevalveinstitutsioonid tegutsesid kolmel tasandil (riik, alamprogramm, regioon) ning nende jaoks kehtestas rahandusministeerium ühtsed protseduurireeglid. 

Kuigi euroinstitutsioonide ja euroametnike arv Iirimaal kasvas, saab sealseid ametnikke iseloomustada kui haldussuutlikke ja efektiivseid, nad on olnud väga tõhusad Brüsselist Euroopa Liidu vahendite Iirimaale toomisel ning neil on kõrge maine ka EL institutsioonides. Viimasest annab tunnistust fakt, et hoolimata Iirimaa väiksusest (alla 1% Euroopa Liidu liikmesmaade rahvastikust) oli 2007.a. alguses iirlasi EL kesksete institutsioonide tippametnike hulgas enam kui 2%, enne EL suurt laienemist isegi kuni 3% . 

1.3.3  Mida oleks Eestil ja Tallinnal Iirimaa kogemusest õppida?

Iirimaa kogemus Euroopa Liidus on tõestanud, et ühest vaesest Euroopa ääremaast  suure ja võimuka naabri läheduses sai  kiiresti arenev ja kõrge elatustasemega riik, mille rahvuslik iseteadvus ja identiteet on tõusnud, kuigi  osa majanduslikku võimu on loovutatud EL institutsioonidele.

Iirimaa kogemus on paljuski kujunenud teenäitajaks paljudele EL väiksematele  liikmesriikidele, kes soovivad ellu viia Brüsselist pisut erinevat majanduspoliitikat.  Vaatamata korduvatele katsetele sekkuda, on tänaseks Brüssel paljuski aktsepteerinud Dublini suhteliselt sõltumatu eelarve- ja majanduspoliitika, sh. maksupoliitika.  See sai võimalikuks aga tänu sellele, et Iirimaad ei saa süüdistada suures välisvõlas, tulude alalaekumises või maksurahade raiskamises nagu paljusid teisi riike. Vastupidi Iirimaa majanduse konkurentsivõime on autoriteetsete rahvusvaheliste uuringute põhjal kindlalt esimese kümne riigi hulgas maailmas. Kuid sellest hoolimata sõltub väikeriigi rahvuslike huvide elluviimine EL-s väga paljuski suurriikide heasoovlikkusest ja kannatlikkusest, aga ka kogu maailma majanduses toimuvast.

Iirimaal on pikka aega säilinud mitmed kõrvalekalded EL maksupoliitika  põhimõtetes. Kuigi EL  ühine riigiülene kohustuslik poliitika puudub, jälgib Brüssel ühisturu ja konkurentsi ebapiisava toimimise argumente kasutades kiivalt maksupoliitika harmoniseerimist nn. maksupoliitika heade tavade koodeksi alusel. Iirimaa suhteliselt madalad maksumäärad, eriti ettevõtlusele,  on paljudele europoliitikutele pinnuks silmas. Kuid Iirimaal on juba õnnestunud tõestada, et ka madalate maksude tingimustes on võimalik  pakkuda piisavaid ja kvaliteetseid avalikke teenuseid.     

Iirimaa kiire areng põhineb välisinvesteeringuteks atraktiivse majanduskeskkonna kujundamisel ja liberaalsel kaubanduspoliitikal. Seda on toetanud tugev haridus-ja sotsiaalpoliitika ning ka mõnede majandussektorite riiklik reguleerimine. Iiri majandusmudelit saab iseloomustada kui segamajandust, milles majanduslik liberalism on segatud uus-Keynsilike ja uusinstitutsionalistlike vaadetega. Iirimaa kogemus peaks meie tähelepanu juhtima sellele, et ühiskonda ei saa arendada üksnes majandusinstitutsioonide kaudu. Otsustavad on investeeringud haridus- ja sotsiaalsfääri. Kõrvuti haldussuutliku avaliku õigus- ja administratiivsüsteemiga peavad efektiivselt toimima mitteformaalsed institutsioonid, tööandjate ja töövõtjate ning  riigi ja rahva partnerlus.  Eelkõige just sotsiaal- ja regionaalpoliitika poolest erineb Iiri majandusmudel oluliselt  Kagu-Aasia  “tiigerriikidest” ning teeb selle jätkusuutlikumaks. 

Iirimaa libaraalne majandusmudel on Eestile ajalooliselt, väärtustelt ja võib-olla isegi kultuuriliselt lähedasem kui Saksamaa sotsiaalse turumajanduse või Põhjamaade heaoluühiskonna mudelid.  Eestile võiks huvi pakkuda mitte üksnes Iiri majanduspoliitika, mis on paljudes põhilistes punktides Eestiga võrdlemisi sarnane, vaid eelkõige need kogemused, mis on seotud Euroopa Liidu struktuuri- ja regionaalpoliitika elluviimisega,  eriti aga töö- ja sotsiaalpoliitika küsimuste lahendamisega ja Brüsseliga suhete korraldamisel.

Iirimaa on tuntud kui EL struktuuripoliitika  programmide kompetentne väljatöötaja ning usaldusväärne elluviija. Nende rahade kasutamine on andnud tõhusa panuse majanduskasvu kiirendamiseks Iirimaal ja kogu Euroopas. Iirimaa panus EL majandusse selles paljuski seisnebki, et ta on olnud Euroopa kõige kiirema majanduse arengutempoga ning kõige   tulemuslikumalt EL ühisraha kasutanud riik. Teised EL struktuurifondidest suhteliselt suuremaid toetusi saanud riigid (Kreeka, Portugal ja Hispaania) pole saavutanud kaugeltki Iirimaaaga sarnaseid tulemusi.  

Mõistagi ei saa Iiri struktuuri- sotsiaal- ja regionaalpoliitikat ning kogemusi Euroopa Liidus kopeerida. Tänane Euroopa Liit ja rahvusvaheline olukord pole võrreldavad  80ndate ja 90ndate aastatega.

Euroopa Liit on viimasel ajal laienenud peamiselt vaesete riikide võrra ning  struktuurivahendite saajate ring on oluliselt kasvanud. Samal ajal pole EL eelarve suhteliselt suurenenud, vaid isegi vähenenud, piirdudes endise 1,24% asemel 1,045% ga liikmesriikide SKPde kogusummast. Kuid sellest hoolimata saaks Eesti Iirimaa kogemustega tõsiselt arvestada. Seda enam, et nõrka sotsiaal-ja regionaalpoliitikat heitis Euroopa Komisjon Eestile ette juba oma  arvamuses Eesti liitumistaotluse kohta ning seda on korratud läbi liitumisläbirääkimiste aegsete eduaruannete ja muude dokumentide tänaseni.  

Paraku pole Eestil ilmselt võimalik saada EL eelarvest Iirimaaga võrreldavat toetust, sest EL-i struktuurifondidest ühele riigile eraldatavate vahendite kogumaht on  piiratud 4%-ga selle riigi SKP-st ning Eestil pole nii häid suhteid USA ja teiste arenenud tööstusriikidega. Siiski võimaldavad EL poolt Eestile eraldatud vahendid käesoleval eelarveperioodil seada eesmärgiks, et Eesti ja ka Tallinn võiksid saada EL fondidest lisaraha aastatel 2007-2013 kuni 4 % ulatusest siin toodetavast SKPst. Kuid seda muidugi eeldusel, et suudetakse oluliselt parandada esitatavate projektide kvaliteeti ja nende haldamist.

Iirimaa kogemus on näidanud, et tugeva majandus- ja struktuuripoliitika abil on võimalik mahajäänud agraarmaast tõusta Euroopa viie jõukama riigi hulka.

Edu tagavad mitte lihtsalt suured investeeringud majandus- ja sotsiaalsfääri, vaid tark struktuuripoliitka ning investeeringud eeskätt kõrgtehnoloogiaettevõtetesse ja teistesse suurt lisaväärtust tootvatesse majandusharudesse, aga ka teatud erisused EL poliitikate (eelkõige maksupoliitika) suhtes.
Iirimaa kogemus on näidanud, et kõrge Euroopa Liidu struktuurifondidest vahendite absorbeerimisvõime eeldab suurt haldussuutlikkust ja selle saavutamiseks täiendava tööjõu (projektijuhid, väliseksperdid) kaasamist.
1.4 Tallinna linnavalitsuse ametnike suhtumine Iirimaa kogemuse kasutamisse EL SF rahade  kasutamisel. 

Nimetatud teemaga seoses esitati Tallinna linnavalitsuse töötajatele kolm küsimust. 

Esimese küsimusega taheti teada saada suhtumine Iirimaa kogemuste kasutamisse EL stuktuurifondide kasutamisel. Üldine suhtumine oli positiivne. Üks kolmandik vastanutest pidas seda kindlasti vajalikuks ja 40 % vastanutest üldiselt vajalikuks ning valdav osa ülejäänutest jäid neutraalseks või pidasid seda küsimust enda jaoks raskeks, sest Iirimaa kogemust EL SF kasutamisel piisavalt ei tunta. 

Teine küsimus puudutas Tallinna linnavalitsuse algatusel sellise eraldi struktuuriüksuse moodustamist EL struktuurifondide võimaluste paremaks ärakasutamiseks, mis juhiks ja koordineeriks kõigi SF projektide koostamist ja elluviimist kogu Tallinna ja ka tema tagamaa jaoks. Sellele küsimusele vastas jaatavalt 9 küsitletut ja eitavalt 7 ametnikku. Mitmed küsitletud väljandasid  arvamust, et selline struktuuriüksus oleks pidanud olema moodutatud juba mitu aastat tagasi, kuid “ parem hilja kui mitte kunagi”. Teised arvasid, et olemasolevad struktuurid (eeskätt linnavalitsuse arenguteenistus) tuleks paremini tööle panna ja tõsta Arenguteenistuse töölõigu staatust linnavalitsuse juhtimisstruktuuris. 

Kolmanda küsimusega uuriti suhtumist erinevatesse ettepanekutesse uue moodutatava struktuuiüksuse kohta EL SF rahade paremaks kavandamiseks ja kasutamiseks Tallinnas ja tema tagamaal. Need, kes pidasid sellise struktuuriüksuse rajamist vajalikuks eelistasid eraldi Tallinna Arenguprojektide Sihtasutuse moodustamist. Tallinna Arenguteenistus ja Tallinna Arenguamet leidsid väiksemat toetust. Sihtasutuse toetamist motiveeriti eelkõige sellega, et seal tekiks ametnikel suurem huvitatus töö tulemuste vastu, sest see töötaks isefinantseerimise põhimõttel ning ametnike palk poleks otseselt seotud linnavalitsuse palgakorralduse ja eelarvega.  

Detailsemalt Euroopa Liidu struktuurifondide võimalustest Tallinna arendamisel, finants- ning haldussuutlikkuse tõstmise meetmetest vastavate projektide koostamisel ning välise ekspertiisi kasutamisest, arvestades Iirimaa kogemusi, on kirjutatud käieoleva uurimuse järgnevates peatükkides.
2 Struktuurivahendite taotlemise ja rakendamise korraldus Tallinnas ja selle täiustamine 
Protsessi edukus sõltub ennekõike sellest, kuidas see on korraldatud. See kehtib ka Euroopa Liidu struktuurivahendite taotlemise ja rakendamise kohta Tallinna Linnavalitsuses.

2.1. Olemasolev korraldus 

Euroopa Liidu sruktuurifondide (EL SF)  vahendite taotlemine ja rakendamine on Tallinna arengu strateegilise kavandamise ja juhtimise osa. Sellest seisukohast tuleb käsitleda ka struktuurifondide vahendite taotlemise ja kasutamise korraldust. Paraku tuleb siin esmalt märkida Tallinna Linnavalitsuse aparaadi struktuuri iseärasust, mis on avaldanud sellealasele töökorraldusele olulist mõju.  Arenguteenistuse ja välisprojektide osakonna asend Tallinna Linnavalitsuse aparaadi struktuuris on esitatud joonisel 1. Sellest nähtub, et  Tallinnas on arengu strateegilise kavandamise ja juhtimisega ning sealhulgas struktuurifondide vahendite taotlemise ja kasutamise koordineerimisega tegelevad struktuuriüksused Linnakantselei koosseisus ja selle kaudu Linnasekretäri haldusalas. Kuid Linnakantselei põhiülesandeks on vaid linnavalitsuse töö organisatsiooniline ja tehniline tagamine ning Linnasekretäri peamiseks ülesandeks on Linnakantselei juhtimine ja õigusalane töö, kusjuures linnasekretär ei ole  Linnavalitsuse liige. Allpool esitatud analüüsi tulemused näitavad, et arenguteenistuse ja sellesse kuuluvate osakondade selline asend Linnavalitsuse aparaadi struktuuris avaldab negatiivaset mõju nii Tallinna arengu kavandamise ja juhtimise kui struktuurifondide vahendite taotlemise ja kasutamise alase töö korraldusele ning  vajab muutmist. 

Joonis 1.  Arenguteenistuse ja välisprojektide osakonna praegune asend Tallinna Linnavalitsuse aparaadi struktuuris
Euroopa Liidu struktuurivahendite taotlemise ja kasutamise korraldus Tallinnas on määratud  Tallinna Linnavolikogu 26. jaanuari 2006.a. määrusega  nr 2  kinnitanud dokumendiga “Välisrahastusega projektides osalemise kord” (vt. Lisa 1). See  kord sätestab kõige üldisemalt Tallinna linna ametiasutuste ja nende hallatavate asutuste  tegevuse välisrahastusega projektide algatamisel, projektides osalemisel ning saadud vahendite kasutamisel. Seda täiendab Tallinna Linnapea käskkiri 30. märtsist 2006.a. PO-1/152  “Välisrahastusega projektide andmebaasi pidamise ja kasutamise kord” (vt. Lisa 2).  Vastavalt kehtestatud korrale toimub projektide koostamine ja haldamine projektide hoidjate poolt, kelleks on linnaasutused. Projektide koostamist korraldavad projektide hoidjate poolt määratud projektide juhid. Välisprojektide registreerimine ja nende kohta andmepanga pidamine toimub nimetatud dokumentide kohaselt välisprojektide osakonnas. Välisprojektide osakond asub välisprojektide rakendamise osakonna nimetuse all Linnakantselei arenguteenistuse koosseisus.  

Kuid Linnakantselei  põhimääruse kolmekümne  ülesande hulgas puuduvad ülesanded, mis kohustaksid teda tegelema arenguga ja välisprojektides osalemise  koordineerimise ja abistamisega. Linnakantselei  arengualaseid ülesandeid käsitlevad vaid järgimised punktid:

2.1.17 linna eelarve ja eelarvekava koostamine, eelarve täitmise korraldamine, majandusarvestuse korraldamine;
2.1.18 linna eelarvestrateegia kujundamine ja elluviimine. 

Linnakantselei arenguteenistuse põhimääruses (vt. Lisa 3) sisalduvad samal ajal järgmised ülesanded:

1. linna strateegiliste dokumentide ja programm-tegevuskavaliste arengudokumentide koostamise koordineerimine ja metoodiline juhendamine;

2. välisprojektide ja struktuurfondide projektide ettevalmistamise koordineerimine,                 elluviimise toetamine ja seire;

3. avalike teenuste üle arvestuse pidamine, kvaliteedinõuete ja teenuste kirjelduste väljatöötamine koostöös linna ametiasutustega;

4. linna organisatsioonilise arengu kavandamises, ettevalmistamises ja rakendamises osalemine;

5. Euroopa Liidu ja riigieelarveliste investeerimisvahendite programmeerimise koordineerimine ja seda toetavad tegevused;

6. töö korraldamine Tallinna esinduses Euroopa Liidu juures.

Arenguteenistuse põhimääruse kohaselt on välisprojektide rakendamise osakonna ülesanded järgmised:

1. välisprojektide ja struktuurifondide projektide ettevalmistamise ja elluviimise toetamine;

2. välisvahendite ja koostöövõimaluste tutvustamine ning välisprojektide teostajate   

nõustamine projektide algatamisel, taotlemisel, rakendamisel ja lõpetamisel;

3. välisprojektide elluviimise seire korraldamine;

4. linna välisprojektide andmebaasi loomine ja haldamine;

5. linna huvide toetamine Euroopa Liidu institutsioonides;

6. linna euroinfovõrgustiku koordineerimine ja arendamine.

Tulenevalt praktilise töö vajadustest on arenguteenistuse välisprojektide rakendamise osakonna ülesanded oluliselt laiemad kui andmepanga pidamine, mida näevad ette ülalnimetatud Linnavolikogu määrus ja Linnapea käskkiri. Tegelikult peaksid need ülesanded olema veelgi laiemad, et täita kogu sellealase tegevuse koordineerimise vajadust Tallinnas. Paraku takistab osakonna eelpoolkirjeldatud asukoht Tallinna Linnavalitsuse aparaadi struktuuris talle selliste ülesannete andmist ja täitmist. 

Tallinna arengu strateegilist kavandamist korraldavad ning välisrahastusega projektide alases töös osalevad ka  arenguteenistuse arengukavade osakond ja linnauuringute büroo. Nende ülesanded sisalduvad samuti arenguteenistuse põhimääruses. 

Tallinna Linnakantselei arenguteenistuse arengukavade osakonna ülesanded on:

1. linna strateegiliste dokumentide ja programm-tegevuskavaliste arengudokumentide    

     koostamise koordineerimine ja metoodiline juhendamine;

2. Tallinna linna arengueesmärkide esitamine riiklikesse arengukavadesse ja arengudokumentidesse;

3. linna arengustrateegia ja linna arengukava elluviimise seire korraldamine ning selle alusel ettepanekute esitamine linnavalitsusele;

4. linna ja tema lähipiirkonna seisundi ja arenguvajaduste väljaselgitamiseks ning linna arengusuundade väljatöötamiseks vajalike küsitluste, mõõtmiste, uuringute ning analüüside korraldamine;

5. üldplaneeringu ja linna füüsilist keskkonda käsitlevate teemaplaneeringute väljatöötamises osalemine;

6. linna avalike teenuste loetelu ja kvaliteedi nõuete kirjelduste koostamises osalemine koostöös teiste linna ametiasutustega;

7. avalike teenuste, sh e-teenuste kavandamises, ettevalmistamises ja rakendamises osalemine koostöös teiste linna ametiasutustega;

8. info- ja teadmusühiskonnaga seotud arengukavade koostamine ja arendusprojektide algatamise ning elluviimise koordineerimine.

Ka nende osakondade tegevust raskendab nende struktuurne asukoht koos ülejäänud arenguteenistusega Linnakantselei koosseisus, kes arenguprobleemidega ei tegele. 

Välisprojektide korraldamise iseloomustamiseks tuleb märkida järgmist:

Välisprojektide rakendamise osakonnas on oma funktsioonide täitmiseks kolm töötajat. Projektide algatamise ja menetlemise hõlbustamiseks on koostatud üldprotseduur “Projekti algatamine ja käivitamine” (sh. projekti idee kooskõlastamise vorm) ja järgmised protseduurid: 

I. Välisrahastusega projektide menetlemine

II. Projekti sildfinantseerimine

III. Kaasfinantseerimise reserv

IV. Aruandlus ja auditeerimine. 

Osakonna leheküljel on mitmesuguseid juhendeid ja abimaterjale välisprojektide alase töö koordineerimiseks ja abistamiseks.  Osakond peab elektroonilist informatsioonisüsteemi projektide kohta alates taotluse esitamisest ning uute välisrahastuse alaste dokumentide kohta.  Kõik need materjalid on kättesaadavad TLV töötajatele intraneti kaudu.

Vastavalt Linnavolikogu määrusega kehtestatud projektide algatamise ja käivitamise  korrale algab menetlus projekti idee kooskõlastamise taotlemisest.  Taotluse esitab projekti hoidja välisprojektide osakonnale. Projektide hoidjateks võivad määruse kohaselt olla mistahes linnaasutused. Kuid tegelikult saab investeeringutega seotud projektide puhul projekti hoidjaks olla üksnes linnavalitsuse amet. 

Taotlus esitatakse elektrooniliselt vastaval vormil ja peab sisaldama järgmisi andmeid:

· projekti kirjeldus;

· projekti vastavus Tallinna linna arengukavale või valdkondlikule arengukavale; 

· projekti hoidja;

· koostööpartnerid;

· planeeritav eelarve;

· kaasfinantseerimise vajadus  ja suurus liikide lõikes (rahaline/mitterahaline);

· sildfinantseerimise vajadus;

· projekti kestvus.

Välisprojektide osakond kontrollib taotluse vastavust nõuetele  kolme tööpäeva jooksul. Kui taotluses esineb puudusi, määrab välisprojektide osakond projekti hoidjale tähtaja puuduste kõrvaldamiseks. Projekti idee kooskõlastamisel kannab välisprojektide osakond taotluses esitatud  andmed välisprojektide andmebaasi ning teavitab sellest projekti hoidjat. Projekti idee kooskõlastamata jätmisel esitab välisprojektide osakond projekti hoidjale põhjendused kooskõlastamata jätmisest.

Projektis osalemise otsustab linnavalitsus, väljaarvatud juhul, kui projektis osalemisega kaasnevad varalised kohustused järgnevateks eelarveaastateks. Sel juhul otsustab projektis osalemise linnavolikogu.  

Projekti hoidja valmistab ette õigusakti eelnõu projektis osalemise otsustamise ja finantseerimise korraldamise kohta. Eelnõus tuleb märkida:

· otsus linna osalemise kohta projektis; 

· projekti nimetus;

·  projekti hoidja määramine;

·  projekti finantseerimise korraldamine: projekti kogueelarve, välisrahastuse summa, kaasfinantseerimise vajadus ja summad aastate lõikes ning vajadusel sildfinantseeringu summad aastate lõikes.

Eelnõule lisatakse seletuskiri, milles peavad olema: 

· projekti idee kooskõlastus; 

· kokkuvõte projekti sisu, juhtimise, eesmärkide ja etappide kohta;

· projekti kogumaksumus ja linna rahaliste ning mitterahaliste  kohustuste suurus sh partnerite olemasolul ka nende rahaliste ning mitterahaliste kohustuste suurus;

· projekti vastavus Tallinna linna arengukavale või valdkondlikule arengukavale;

· sildfinantseeringu ja/või kaasfinantseeringu vajadus ja suurus aastate lõikes;

· projekti partnerite loetelu ja kontaktandmed;

· välisrahastaja andmed; 

· projekti taotluse esitamise ja elluviimisega seotud tähtajad.

Projektis osalemise otsustamise korral esitab projekti juht projekti hoidjale allkirjastamiseks välisrahastaja poolt projekti käivitamiseks ette nähtud dokumentatsiooni.  Viie tööpäeva jooksul pärast projektitaotluse esitamist välisrahastajale saadab projekti juht elektroonselt koopiad projektitaotlusest ja kõigist esitatud lisadest ja dokumentidest projekti hoidjale ning  välisprojektide osakonnale ja sisestab eelnõus esitatud andmed välisprojektide andmebaasi.

Projekti hoidja taotleb välisrahastusega projekti sildfinantseerimist, kui:

· vajadus sildfinantseerimiseks tuleneb projekti tingimustest;

· välisrahastaja on teinud otsuse välisraha andmise kohta, kuid eelnevalt tuleb vajalikud kulutused teha linna vahenditest, mille välisrahastaja hiljem hüvitab vastavalt lepingus kokkulepitud tingimustele; 

· välisraha ei laeku välisrahastuse andmise otsuses nimetatud tähtaja jooksul.

Sildfinantseerimine on  välisrahastuse saajale täiendava rahastamise avamine enne välisraha laekumist lepingus sätestatud vajalike kulutuste tegemiseks tingimusel, et välisrahastuse saaja tagastab eraldatud raha linnakantselei finantsteenistusele (edaspidi finantsteenistus) välisraha laekumisel.

Kaasfinantseerimine on linna rahaline ja/või mitte-rahaline kohustus välisrahastusega projekti elluviimiseks, milleks vajalikud vahendid nähakse ette välisrahastuse saajale Tallinna linna eelarves või eraldatakse linna kaasfinantseerimise reservist. 

Projekti kaasfinantseerimiseks vajalikke vahendeid linna kaasfinantseerimise reservist võib taotleda projektidele, mis on kooskõlas linna arengukava või valdkondliku arengukavaga, kuid milles osalemist ei olnud võimalik ette näha ja selleks vajalikke vahendeid linnaeelarvesse planeerida. 

Projekti kaasfinantseerimise reservist otsustab linnavalitsus.

Aruandluse kohustus projekti kohta on projekti juhil. Projekti juht on aruandekohustuslik projekti hoidja ja oma vahetu ülemuse ees ning konkreetse projekti jälgimisega tegeleva  välisprojektide osakonna ametniku ees. Projekti juht on kohustatud koheselt teatama kõigist asjaoludest, mis võivad põhjustada projekti mittenõuetekohast täitmist.

Projekti juht esitab projekti hoidjale ja  välisprojektide osakonnale viie tööpäeva jooksul pärast välisrahastajale saatmist:

· projekti reeglite kohaselt koostatud alg-, vahe- ja lõpparuande;

· finantskokkuvõtte, sh aruandeperioodil tehtud tegelikud kulutused, põhjendused ettenägematute kulutuste kohta, põhjendused eelarves planeeritust suuremate või tunduvalt väiksemate kulutuste või laekumata jäänud välisrahastuse kohta.

Tähtajaks laekumata jäänud välisrahastuste kohta esitab välisrahastuse saaja informatsiooni linnavalitsuse istungile koos põhjendustega. Projekti auditeerimine korraldatakse vastavalt välisrahastaja ja riigi poolt sätestatud korrale.

2.2 Hinnang olemasolevale korraldusele
Olemasoleva korralduse kohta täiendava selguse ja hinnangu saamiseks viidi läbi TLV ja ministeeriumide töötajate küsitlus eelnevalt koostatud küsimustiku alusel. Küsimustiku osa 2 käsitles SF vahendite taotlemise ja kasutamise korraldust Tallinnas ja selle täiustamist. Küsitluse üldistatud tulemused on esitatud käesoleva aruande lisas 4.  

Üldhinnang tehtule on küsitluse tulemustel rahuldav võimaluste piires või isegi hea. Projekte on arvukalt ja väga mitmelt alalt. Jämedaid möödalaskmisi ja olulisi tagasilööke ei ole olnud. Projekte koostavad ja rahasid kasutavad linnaametid ka ise või ostavad vastava teenuse sisse ning koordineerivad teenuse osutajate tööd. Nende osa on määratud Linnavolikogu poolt kehtestatud korraga, ametite põhimäärustega ja töötajate ametijuhenditega. 

Küsitluste, täiendavate vestluste ja dokumentidega tutvumise tulemustest tulenevad märkused ja ettepanekud ning neist tulenevad järeldused võib jaotada kolme rühma: 

Asjaolud, mis ei sõltu Tallinna Linnavalitsusest ja tema töötajatest. Nende hulka võib liigitada  järgmised: 

1. Maaomandi probleemid - maa on põhiliselt riigi omanduses ja reformimata, munitsipaalmaad on väga vähe, paljud hoolt vajavad objektid asuvad  riigi maal ning nende arendamiseks ei ole võimalik taotleda struktuurifondide toetust. 
2. Tallinnas on mitmed suured infrastruktuurid erastatud, seetõttu on neile SF vahendite taotlemine raskendatud (näide - Tallinna Vesi).
3. Tallinnal puudub Eesti pealinna staatus ning sellest tuleneb vähene tähelepanu Tallinna linna piire ületavatele probleemidele.
4. Euroopa Liidu organite aeglane  tegutsemine, bürokraatlik asjaajamine ja sellest tulenev taotlemise töömahukas ja pikk periood. Selle jooksul võivad mitmed asjaolud ja isegi reeglid oluliselt muutuda.  Harilikult muutub töö  käigus projekti maksumus ning projekti lõpetamiseks on vaja rakendada rohkem omavahendeid, kui oli planeeritud. Vahendite saamine toimub reeglina suure hilinemisega.
5. Tallinna suhteline edukus ja toetusrahade üldsumma piiratus. Tallinna projektid on suured, raha kõigile projektidele ei jätku ning tihti seda seetõttu Tallinnale ei anta. Kardetakse, et “Tallinn läheb eest ära”.

6. Otsuseid võivad mõjutada poliitilised motiivid. 

Põhimõttelised asjaolud, mis sõltuvad Tallinna Linnavalitsusest. Nende hulka võib liigitada  järgmised: 

1. Välisrahastusega projektide koostamise ja menetlemise Tallinnas kehtiva korra puudused. Selles ei ole käsitletud projektide temaatika kujundamist ja planeerimist, töö korraldamise iseärasusi linnaasutuste eri liikides (amet, linnaosa, asutus), samuti asjaosaliste motiveerimist. Puudub välisrahastusega projektide koostamise ja menetlemise kord Tallinna linnastu tarbeks.  Tallinna Linnavalitsuse poolt kehtestatud kord vajab täiustamist ning paremat tutvustamist TLV töötajatele. 

2. Ei ole määratletud, kes on  TLV-s välisrahastuse kaasamise alase tegevuse üldjuht. Välisosalusega projektide käsitlus on tihedalt seotud kogu Tallinna strateegilise arengutegevusega ning on selle tähtis osa. Samal ajal on arenguteenistus koos sellesse kuuluva välisprojektide osakonnaga Linnakantselei koosseisus, kes arenguga sisuliselt ei tegele. Selline positsioon raskendab arenguteenistuse ja välisprojektide osakonna tööd nende tähtsate funktsioonide täitmisel. On loogiline, et need struktuuriüksused on Linnavalitsuse sama liikme haldusalas, kes juhib linna strateegilist arengut. 
3. Projektide valik ei ole olnud plaanipärane. Peaks olema sätestatud teemade valiku kord ning see peaks olema enam seotud linna arengu planeerimise ja eelarve koostamise protsessiga. 
4. Ametnike motivatsioon välisrahastamisega projektidega tegelemiseks on puudulik. On  vaja luua ametnikele piisav motivatsioon välisprojektidega tegelemiseks ning muuta see tulemusjuhtimise süsteemi osaks.  

5. Linnaosadel ei ole vahendeid välisprojektide omaosaluseks. Seetõttu on linnaosade ning muude linnaasutuste sh. koolide, sotsiaalkeskuste jm. roll välisprojektidega tegelemisel teisejärguline, sõltub inimestest ja nende initsiatiivist. On vaja leida rohkem linna vahendeid omaosaluse vajalikuks suurendamiseks, detsentraliseerida nende jaotust ning sätestada linnaosadele ja muudele asutustele võimalused ja kohustused osaleda välisprojektides. 
6. Puudub üldkasutatav normatiivne dokument (käsiraamat või teatmik), mis võimaldaks osalistel saada suhteliselt kergesti ülevaate kogu struktuurifondide alasest tegevusest Tallinna Linnavalitsuses. Samasugune dokument on vajalik ka kogu arengutegevuse kohta. 

7. TLV juhtimisprotsesside korrastamiseks on vajalik kvaliteedijuhtimissüsteem. 
Asjaolud, mis sõltuvad Tallinna Linnavalitsusest või tema töötajatest, milliste muutmine on võimalik jooksva töö käigus, kui  põhimõttelised probleemid on lahendatud. Nende hulka võib liigitada  peaaegu kõik ülejäänud märkused ja ettepanekud, sealhulgas järgmised: 

.

1. On tähtis taotlusi paremini põhjendada järgmise skeemi kohaselt: analüüs – planeerimine –  vajadused – meetmete valiku põhjendus – arendamistegevus – eelarve – puuduvad vahendid –    välisfinantsvahendid. 

2. Täiendada pidevalt töötajate kvalifikatsiooni.    
3. Teavet välisfinantsvahendite sh SF vahendite taotluste ja kasutamise korra kohta peab jõudma iga töötajani.
4. On vaja tugevdada projektijuhtimist, täpsemini jälgida reegleid ja pidada silmas strateegilisi eesmärke. 

5. Suuremate projektide puhul on otstarbekas kasutada TLV-väliseid spetsialiste ja eksperte vastavalt vajadusele.  

8. On vaja tugevdada koostööd ministeeriumidega ning seda on vaja teha TLV kõrgema tasemega töötajate poolt. 

9. Enam suhtlemist, suurem avatus ja läbipaistvus.

10. Ühtlustada projektijuhtide tasustamine ametites. 

11. Täiendada pidevalt töötajate kvalifikatsiooni.

12. Projektijuhid vajavad enam tuge näiteks raamatupidamise alal ja muudes erinevates küsimustes. Nad ei saa olla spetsialistid kõikides küsimustes, mis nende töös ette tuleb.

13. Oleks vaja selgemaid projektide hindamise kriteeriume, praegu võidakse tagantjärgi hinnanguid muuta.  

2.3  Kokkuvõte, järeldused ja soovitused
Kokkuvõtteks võib märkida, et Tallinnas on kehtestatud välisrahastusega projektides osalemise üldine kord ning välisprojektide andmebaasi pidamise kord, sellealase töö koordineerimiseks on loodud spetsiaalne struktuuriüksus – välisprojektide rakendamise osakond ning tähtsamate toimingute täitmiseks on koostatud protseduure. Formaalselt on töö korraldatud suhteliselt hästi ning on saavutatud teatud edu. Ent see edu ei ole küllaldane. Selle suurendamiseks vajab kehtiv välisfinantsvahendite taotlemise ja kasutamise kord täiustamist. Suuremat tähtsustamist ja täiustamist vajab ka kogu Tallinna arengu strateegilise kavandamise ja juhtimise korraldus. 

Kuid käesolev uuring näitas et struktuurifondide vahendite taotlemisel ja kasutamisel on korralduslikke puudusi arvukalt. Olemasoleva olukorra parandamiseks tehti küsitluste käigus hulgaliselt ettepanekuid. Küsitluste tulemusel väljaselgitatud puuduste ja esitatud ettepanekute üldistamise ning organisatsiooni analüüsi tulemused  ning protsesside korraldamise täiustamise ja kvaliteedijuhtimise üldised põhimõtted võimaldavad esitada järgmised järeldused ja neist tulenevad soovitused:

Peamised järeldused ja neist tulenevad soovitused

Järeldus 1. Linnavolikogu poolt kinnitatud välisrahastamisega projektides osalemise kord ja linnapea käskkiri sätestavad vastava tegevuse vaid projektide hoidjate tasemel. Välisprojektide osakonnale sätestavad need dokumendid vaid välisprojektide andmebaasi loomise ja haldamise ülesanded. Kehtiv kord ei käsitle välisprojektide temaatilise kavandamise protsessi ning see on üldse jäänud määratlemata. Tegelikult peaks see olema seostatud riigi ja kohalike omavalitsuste regionaalsete ning riigi struktuuripoliitiliste eesmärkidega ning linna arengukava ja eelarve koostamise protsessiga. Määratlemata on jäänud ka rida muid tähtsaid täitmist vajavaid protsesse ja funktsioone, sealhulgas  välisprojektides osalemise korraldamine ametites, linnaosades ja linnaasutustes, informatsiooni levitamine ametitele, linnaosadele ja asutustele välisvahendite ja koostöövõimaluste ning nendega seotud reeglite kohta,    välisprojektide alase tegevuse koordineerimine ning projektide ettevalmistamise ja elluviimise toetamine, välisprojektide teostajate nõustamine projektide algatamisel, taotlemisel, rakendamisel ja lõpetamisel, välisprojektide elluviimise seire korraldamine, linna huvide toetamine Euroopa Liidu institutsioonides ning linna euroinfovõrgustiku koordineerimine ja arendamine. Kindlaks määramata on ka täitjate (ametite, linnaosade ja asutuste) valiku alused, samuti projektijuhtide valiku, kvalifikatsiooni, välja- ja täiendõppe ning juhendamise alused.  Osa eelpoolnimetatud ülesandeid on pandud põhimäärusega välisprojektide rakendamise osakonna ülesanneteks, kuid nende tunnustatud delegeerimiseta, madala positsiooni tõttu Linnavalitsuse aparaadi struktuuris ja vastavalt piiratud ressursside ning õigustega ei suuda osakond neid ülesandeid täita. Siit soovitus:

Soovitus 1. Üle vaadata kehtiv välisrahastusega projektides osalemise kord ja täiustada seda nendes osades, mis on põhjustanud ülaltoodud märkusi. 

Järeldus 2. EL struktuurifondide suhteliselt suurte vahendite taotlemine ja kasutamine on osa Tallinna Linnavalitsuse ühtsest arendustööst ning neid tuleb käsitleda omavahelises tihedas seoses. Arendustegevus on iga organisatsiooni üks tähtsaimaid funktsioone ning selle täitmise tõhustamine on iga organisatsiooni juhtimisssüsteemi täiustamise ülesanne. Esmalt on vaja määratleda täpsemini teenistuse ülesanded ehk teenistuse osa linna üldises arenguprotsessis. Ilmselt kujuneb teenistuse peamisteks ülesanneteks  osalemine strateegilistes arenguprotsessides – arengu üldine kavandamine,  koordineerimine ja soodustamine.  Linna arendustegevus hõlmab praktiliselt kõiki tegevusalasid ning selle kollegiaalseks kavandamiseks, koordineerimiseks ja soodustamiseks on teenistusel vaja võrdõigusliku suhtlemise võimalust  kõigi ametite, linnaosade- ja asutustega.  Sellele vajadusele vastav peaks olema ka teenistuse positsioon kogu organisatsiooni juhtimisstruktuuris. Tallinna Linnavalitsuse aparaadi praeguses struktuuris asub arenguteenistus linnakantselei koosseisus, kusjuures linnakantselei ülesannete hulgas arendusalased ülesanded sisuliselt puuduvad.  Sellisest alluvusest tuleneb, et arenguteenistusel ja arendustegevusel puudub vahetu side Linnavalitsuse tippjuhtidega. Lisaks puudub arendustegevus ka Linnavalitsuse liikmete tööjaotuses ning see tegevusala ega struktuuriüksus ei kuulu ühegi linnavalitsuse liikme  funktsioonidesse ega haldusalasse. Sellisel tasemel, nagu arendusteenistus praegu, on tal raske suhelda ametite ja linnaosadega, kelle tegevust ta peab koordineerima ja suunama ning toime tulla ülesannetega, mis talle on antud. Nende hulka kuulub ka välisprojektide koostamise ja rakendamise koordineerimine Tallinnas. Sellise olukorra muutmise vajadusest tuleneb soovitus: 

Soovitus 2. Tõsta arenguteenistus õiguslikult Linnavalitsuse ameti tasemele, anda linnapea haldusse ning  vaadata üle ta ülesanded. 

Linnavalitsuse aparaadi sellele soovitusele vastav struktuur on esitatud joonisel 2. 


Joonis 2.  Arenguteenistuse ja välisprojektide osakonna soovitatav asend Tallinna Linnavalitsuse aparaadi struktuuris.

Selle ettepaneku realiseerimine võimaldaks Linnakantseleil ja linasekretäril vabaneda neile mitteomastest kohustustest. Pidades silmas arendustöö tähtsust ja struktuurifondidestst saadavate vahendite suurust on vaja allutada välisprojektide koordineerimine linna strateegiliste arengusuundade kavandamise eest vastutavale tippametnikule, linnapeale.

Järeldus 3. Välisrahastusega projektides osalemise kord ega muud dokumendid ei sätesta projektijuhtide ja muude projektide koostamisel ja rakendamisel osalevate töötajate motiveerimise ja lisatasude süsteemi ning välisekspertide rakendamise ja tasustamise korda. Sellest on tingitud töötajate motiveerituse puudumine välisrahastusega projektidega tegelemiseks ja välisekspertide kasutamiseks. Siit soovitus:

Soovitus 3. Välja töötada ühtne projektijuhtide ja muude projekti koostamisel ja rakendamisel osalevate töötajate lisatasude ning välisekspertide tasustamise süsteem. 

Ühtne EL struktuurifondide projektijuhtide ja muude projekti koostamisel ja rakendamisel osalevate töötajate lisatasude ning välisekspertide tasustamise süsteem võiks põhineda täitjate poolt võetavatel lepingulistel lisakohustustel, ja nende täitmise eest tasumisel tulemusjuhtimise põhimõtete alusel. 

Soovitus 4. Tallinna ja selle lähiümbruse harmooniliseks arengusuundade kavandamiseks linnastuna ja sellise arengu tagamise tarbeks vahendite ühise hankimise ja rakendamise soodustamiseks on soovitus:   

Moodustada Põhja-Eesti arengunõukogu kuhu kuuluksid võrdõiguslike osalistena Tallinna, Harju maakonna ja lähivaldade esindajad ning vajadusel ka teiste lähimaakondade esindajad. 

Arengunõukogu võib olla perioodiliselt koos käiv organ.  Selle koosolekutel  arutakse Tallinna kui linnastu probleeme ning võetakse vastu nende lahendamiseks konsensuslikke otsuseid. Nende ühist realiseerimist Tallinnas ja lähikonnas soodustab sel juhul Tallinna arenguteenistuse ja ametite toetus. Rakendada selliste arengunõukogude töös Iirimaa ja Soome vastavaid kogemusi. 

Soovitus 5. Olemasoleva dokumentide süsteemiga tutvumise ja teostatud küsitluse tulemustest tuleneb soovitus: 

Täiustada arenguosakonna juhtimissüsteemi kvaliteedijuhtimise põhimõtete alusel (vt. Lisa 5). 

Soovituse teostamiseks on vaja üle vaadata arenguteenistuse ülesanded ja struktuur, jaotada täiustatud ülesanded teenistuse osakondade ja töötajate vahel, koostada osakondade põhimäärused ja täiustada töötajate ametijuhendeid, üle vaadata ning vajadusel täiendada kehtivaid ja koostada täiendavaid protseduure ja juhendeid ning kavandada nende rakendamise, täitmise ja perioodilise täiustamise kord  

Soovitus 6. Tulenevalt osakonna töö sisust on soovitus:
Nimetada välisprojektide rakendamise osakond ümber tulenevalt tema tegevuse iseloomust välisprojektide osakonnaks ning kaaluda selle töötajate ümbernimetamist  projektijuhtidest peaspetsialistideks

Lõpetuseks:

Esitatud soovituste täitmise käigus leiavad lahenduse pea kõik asjaolud, mis põhjustasid uuringu ja läbiviidud küsitluse käigus märkusi ja ettepanekuid. Vajadusel  tuleb arenguteenistuse ja välisprojektide osakonna ümberkorraldamisel pöörata neile märkustele ja ettepanekutele eraldi tähelepanu. 

Tallinna arengutegevuse ümberkorraldamiseks on vaja mitmes valdkonnas uuringuid jätkata. 

3. EL struktuurifondide projektide koostamine ja rakendamine Tallinnas ning välise ekspertiisi kasutamine nende erinevates etappides
3.1 Tänane olukord

Tallinna linna poolt või linna osalusel on perioodil 2004-2006 esitatud üle 40 välisrahastusega projekti. Neist 26 on rahastatud ja ligi 20 jätkuvalt rakenduvad. Aastatel 2003-2006 on Tallinnal õnnestunud välisraha kaasata ligi 238 mln krooni. Ülevaate projektide välisrahastamisalliktest annab järgnev tabel:

Tabel 2. Tallinna LV projektide välisrahastamisallikad
	Finantseerimise allikas
	Projektide arv 

	Interreg IIIA
	2 projekti

	Interreg IIIB
	5 projekti

	Interreg IIIC
	3 projekti

	Phare ESC 2003
	4 projekti

	EL 6. raamprogramm CIVITAS II
	2 projekti

	EL 6. raamprogramm
	1 projekt

	ESF
	7 projekti

	ERDF
	1 projekt

	ERF
	1 projekt

	ISPA
	1 projekt

	Ühtekuuluvusfond
	5 projekti

	EIE (Inteligent Energy)
	2 projekti

	Leonardo da Vinci II
	2 projekti

	programm Euroopa Noored
	8 projekti


Nagu selgub, on Tallinn omavalitsusüksusena väga tagasihoidlikult sekkunud välisrahade taotlemisse. Võrdluseks on toodud andmed struktuurifondidest taotletud-rahastatud projektide kohta Tallinnas, kus taotlejateks on olnud ka muud organisatsioonid peale Tallinna linna. 

Tabel 3. Tallinnas rakenduvad struktuurifondide projektid

	Meede
	Projektide arv
	Eelarve
	Toetus EL osa

	1.1
	40
	41 103 738,00
	30 613 360,00

	1.2
	910
	69 543 926,09
	31 981 561,34

	1.3
	7
	36 378 554,00
	28 646 591,00

	1.4
	42
	11 589 991,08
	8 871 635,33

	2.1
	403
	153 572 940,03
	57 483 478,75

	2.3
	153
	548 561 226,73
	313 527 661,88

	2.4
	13
	92 598 205,77
	27 886 280,63

	3.10
	9
	16 958 531,00
	5 928 078,45

	3.11
	1
	1 450 496,00
	507 673,60

	3.12
	32
	17 978 098,00
	11 685 529,70

	3.2
	9
	27 634 748,00
	6 324 590,30

	3.3
	1
	 
	 

	3.7
	2
	57 591,00
	20 156,50

	3.9
	13
	11 656 586,00
	6 177 990,58

	4.2
	5
	75 933 963,06
	21 066 969,00

	4.3
	11
	126 183 576,77
	91 047 998,40

	4.5
	3
	979 520,00
	979 520,00

	4.6
	7
	66 210 561,56
	34 027 449,83

	KOKKU
	1 661
	1 298 392 253,09
	676 776 525,29


Ainuüksi struktuurivahendite kasutamiseks on Tallinna linnas erinevate taotlejate poolt esitatud 1661 projekti, millest rakendumiseni on jõudnud ligi 1100 projekti. Suurem osa Tallinnas rakenduvatest projektidest on taotletud EAS-i kaudu, seega on need toetused ettevõtlussektorile, mis näitab ettevõtete suhteliselt suuremat aktiivsust rahade taotlemisel võrreldes nt omavalitsustega. Siinjuures on oluline märkida, et ettevõtete omafinantseering on üldjuhul suurem kui omavalitsustel.

Rahataotlemise intensiivus sõltub paljuski taotlemise nõuetest ning projektitöö protseduuridest.

Projektitöö etappe ja protseduuri Tallinna omavalitsusasutustes kirjeldab kokkuvõte Tallinna Linnavolikogu 26.jaanuari 2006 määrusest nr 2  „Välisrahastusega projektides osalemise kord“ (Lisa 1)
Projekti hoidja (ametiasutus, mille haldusalas viiakse projekt läbi) esitab Tallinna Linnakantselei Arenguteenistuse välisprojektide osakonnale taotluse projekti idee kooskõlastamiseks. Projekti idee kooskõlastamisel kannab välisprojektide osakond taotluses esitatud  andmed välisprojektide andmebaasi ning teavitab sellest projekti hoidjat. Projekti idee kooskõlastamata jätmisel esitab välisprojektide osakond projekti hoidjale põhjendused kooskõlastamata jätmisest. 



Joonis 3. Välisrahastusega projektide koostamise protsess Tallinna LV-s

Projekti hoidja valmistab ette õigusakti eelnõu ja seletuskirja projektis osalemise otsustamise ja finantseerimise korraldamise kohta. Seletuskiri peab sisaldama projekti vastavust Tallinna linna arengukavale või valdkondlikule arengukavale. Projektis osalemise otsustab linnavolikogu, kui projektis osalemisega kaasnevad varalised kohustused järgnevateks eelarveaastateks. Juhul, kui varalised kohustused hõlmavad vaid ühte eelarveaastat, otsustab linnavalitsus. Suuremahuliste investeerimisprojektide hoidjaks saab olla vaid Tallinna Linnavalitsuse amet.

Projektide koostamisel ja juhtimisel kasutavad nii linnavalitsus kui ka ametid suhteliselt palju oma tööjõudu. Eksperte on kaasatud peamiselt projekti sisulisel rakendamisel ning vähesel määral ka projektide kokku kirjutamisel. Eriti spetsiifiliste projektide puhul on projektijuht ka sisse ostetud.

Välisprojektide osakond toimib informeeriva-koordineeriva-järelevalvava üksusena, kes projektide rakendamisse ei sekku muul juhul, kui probleemide ilmnemisel mõne projekti tegevuses või rahade liikumisel. Osakond korraldab ametitele infoüritusi finantseerimisvõimaluste ja projektide menetlemise protseduuride teemal.

3.2 Koostöömudelid ekspertide kaasamiseks

Esimene ülesanne, kus eksperdid saavad Tallinna LV abiks olla, on välisinvesteeringute plaani -„Välisrahastuse kaasamise strateegia“ - koostamine. Plaan või kava peaks hõlmama kõiki Tallinnale olulisi valdkondi, arengusuundi ja eesmärke ning võimalikke rahalisi mahtusid tegevuste teostamiseks. Iga tegevuse juurde tuleb leida välisrahastusallikas ning seejärel hakata projekte initsieerima ja koostama.

Ekspertide kaasamine on eelkõige oluline nende projektide puhul, kus linn osaleb juhtpartnerina, ehk linn vastutab kogu projekti juhtimise, rakendamise, osapoolte tegevuste koordineerimise ja projekti tulemuste saavutamise eest.

Kui linn osaleb projektis lihtpartnerina, siis otsustab ta ekspertide kasutamise vastavalt kaetavale projektiosale ning sel juhul võib kõne alla tulla  sisuekspertide kaasamine. Projektitöös on otstarbekas senisest enam kaasata eksperte väljastpoolt Linnavalitsust ja Ameteid.

Projekti etapid, kus ekspertide kasutamine oleks otstarbekas:

Mudel 1 

1. Idee, teema



Linnavalitsus või amet

2. Planeerimine


Ekspert koos linnavalitsuse või ametiga



3. Projekti kirjutamine, vormistam.
Ekspert koos linnavalitsuse või ametiga

4. Projekti sisuline juhtimine
Ekspert koos linnavalitsuse või ametiga

5. Projekti administreerimine
Ekspert koos linnavalitsuse või ametiga

Mudel 2

1. Idee, teema



Linnavalitsus või amet

2. Planeerimine


Linnavalitsus või amet



3. Projekti kirjutamine, vormistam.
Ekspert koos linnavalitsuse või ametiga

4. Projekti sisuline juhtimine
Ekspert koos linnavalitsuse või ametiga

5. Projekti administreerimine
Ekspert koos linnavalitsuse või ametiga

Mudel 3

6. Idee, teema



Linnavalitsus või amet

7. Planeerimine


Linnavalitsus või amet



8. Projekti kirjutamine, vormistam.
Linnavalitsus või amet

9. Projekti sisuline juhtimine
Ekspert koos linnavalitsuse või ametiga

10. Projekti administreerimine
Ekspert koos linnavalitsuse või ametiga

Eelnevast selgub, et üksnes projekti idee ja teema formuleerimine jääks Linnavalitsuse ja Ametite funktsiooniks projektitöös. Ülejäänud etappides on ekspertide töö kasutamine igati põhjendatud kuna vastavaid spetsialiste ei ole mitte kõikides Linnavalitsuse struktuurides või kui on olemas oskajad inimesed, siis on nad oma igapäevatööga piisavalt hõivatud.

Planeerimise etapis on oluline kaasata Linnavalitsuse või Ameti esindajatele kõrvale vastav ekspert, kes suudab grupitööna läbi viia projekti planeerimise. Samas peab ekspert suutma projekti idee ja linna arengusuundade kõrval jälgida vastavust SF kasutamise strateegias esitatud prioriteetidele. Selles etapis on vajalik ka finants- ja eelarveosakondade juuresoleks. Projekti kirjutamine ja vormistamine tuleks sisse osta, kuivõrd vastavad eksperdid on ennast kurssi viinud finantsinstrumentide ja välisrahastajate nõudmistega.

Projektijuhtimine tuleks ka sisse osta, kuna Linnavalitsuse süsteemis ei jätku piisavalt motiveeritud ressurssi projektide vedamiseks. Projektijuht peab algusest peale olema protsessi kaasatud ning projektijuht peaks tegema projekti hoidjale ettepaneku meeskonna moodustamiseks. Tänane protseduur näeb ette, et projekti hoidja nimetab nii projektijuhi kui ka meeskonna.

Üks aeganõudvamaid etappe projektitöös on projekti administreerimine ehk siis dokumentatisooni koostamine ja vormistamine. Selle etapi tegevuste delegeerimine välistele ekspertidele annab võimaluse Linnavalitsuse ja Ametite töötajatel osaleda sisulises projektitöös vastavalt kokkulepitud ülesannetele.

Projektitöö süsteemsuse ja efektiivsuse huvides on seega igati põhjendatud kaasata eksperte erinevatelt elualadelt  vastavalt projekti etappidele. Kindlasti on siinkohal silmas peetud Eesti tööjõudu. Välisriikide (nt Iirimaa) ekspertide kasutamine on oluline Linnavalitsuse süsteemis uue sisuga Arenguteenistuse käivitamisel ning funktsioonide ja prioriteetide määratlemisel.

Intervjueeritavatelt küsiti, kas projektide koostamisel peaks senisest enam kasutama väliseid eksperte? Vastustest selgus, et ilmselt kogu vajalikku ressurssi linnavalitsuses ja tema allasutustes ei ole ning seega tuleks kasutada inimesi, kes oskavad projekte koostada. Oluline on ka see, et kui kompetentsist puudu jääb, siis peab julgema seda tunnistada. Kuivõrd kõik projektid on erinevad, siis tuleb kõiki valdkondi vaadelda erinevalt. Eriti oluliseks peeti välise ekspertiisi sisseostmist suurte ja keeruliste projektide puhul (Lisa 6)
Küsimuse osas, millistes projektikoostamise etappides oleks vajalik kaasta välisteid eksperte, leiti, et kohe, kui segub, et oma jõud ei vea välja või puuduvad vastavate oskustega inimesed, on vaja eksperte väljastpoolt. Vastanud leidsid, et oluline on ekspertide kaasamine projektitaotluste ettevalmistamisel ning ka rahastuse saanud projektidele professionaalsel juhtimisel. Abi oleks vaja ka ideede genereerimisel. Leiti  ka, et puudu ei jää oskustest ning abi ei olegi vaja. Huvi projektide tegemise vastu puudub, kuna miski ei motiveeri nii ränka tööd tegema (Lisa 6).
3.3 Välisrahastamist (sh EL struktuurifondide kasutamist) mõjutavad tegurid

Projektitöö efektiivsus sõltub mitmetest organisatsioonilistest, protseduurilistest ja ka inimlikest tegurist. Siinkohal võib nimetada:

· Linna eelarve maht ja struktuur

Ametid võivad soovida projekte kirjutada ning ideid genereerida, kuid kui linna eelarve või päevapoliitika ei võimalda panustada kaasfinantseeringuna piisavalt vahendeid, siis ei ole ametid huvitatud projektitööst. Oluline on ka eelarve struktuur ehk millisesse valdkonda on linnal kavas panustada. 

· Informeeritus rahastusvõimalustest

Kui linnavalitsusel ja ametitel on piisavalt infot erinevate välisfinantseerimisvõimaluste kohta, siis on ka esitatavad projektiideed oluliselt täpsemad, sest on teada need tegevused mida rahastatakse ning ka rahastaja nõudmised.

· Pikaajalise välisfinantseeringute plaani olemasolu

Kui omavalitsusel on olemas pikaajaline välisfinatnseeringute plaan valdkondade ja ametite lõikes, siis on sellisest plaanist lähtuv projektitöö kindlasti läbimõeldum ja efektiivsem kui juhuslike projektiideede esitamine. Plaan annab ettekujutuse suurte projektide ja rahapaigutuste vajadusest ning väikeseid projekte realiseeritakse sel juhul vähem ning rahapaigutused muutuvad ratsionaalsemaks.

· Projektide menetlusprotseduuri ülesehitus omavalitsuse ja riigi tasandil

Mida keerulisem on projektide menetlusprotseduur nii omavalitsuse kui ka riigi tasandil, seda ebaefektiivsemaks muutub projektitöö. Projektimeeskonnas läheb liiga palju energiat aruandluse ja dokumentide vormistamisele ning projektide sisuline pool kannatab seeläbi oluliselt. Ajagraafikust ei ole võimalik kinni pidada ning soovitud tulemusteni ei pruugi üldse jõuda kuna ka tagasimaksete protsess on ülimalt keerukas ja aeganõudev.

· Koostöö asutuste vahel

Projektitöö efektiivsus sõltub suurel määral ka erinevate asutuste (partnerite) vahelisest koostööst. Kui partnereid on vaja „järgi vedada“, siis projektitöö ei saa olla efektiivne. Samas keeruliste protseduuride tõttu ei ole asutused valmis partneritena projektides osalema rääkimata projektide vedamisest. Üha keerulisem on leida ametit-asutust, kes on valmis enda peale võtma projektijuhtimise ja projekti administreerimise. Paljud projektid on ebapiisava planeerimise ja erinevate ametkondade kehva koostöö tõttu veninud või toiminud ebaefektiivselt

· Projektitöö tugistruktuur omavalitsuses

Projektitöö toetamiseks ja analüüsimiseks omavalitsuses, antud juhul Tallinna linnas, on vajalik informatiivse ja toimiva infosüsteemi olemasolu. Ei piisa, kui on olemas projektide andmebaas, millest ei ole võimalik teha vajalikke infopäringuid või kui päringute tegemine on ülimalt ajamahukas ning meenutab rohkem käsitööd.

· Projektitöö administreerimine/bürokraatia

Projektide administreerimisel on kaks tasandit – üks omavalitsuse ehk linna tasand ja teine riigi tasand või siis Euroopa/doonorriigi tasand, kui tegemist on välisrahastajaga, kellel puudub Eestis rakendusüksus. Aruandeid tuleb projektijuhil esitada nii linnale kui ka välisrahastajale või rakendusüksusele. Topelt bürokraatia on igal juhul koormav projektijuhile ning projektitöö efektiivsust vähendav tegur.

Kahekordne bürokraatia ja ülipikad tagasimaksetähtajad välisrahastaja poolt on oluliseks piduriks ka Tallinna projektitöös. Ametite ja asutuste töötajad on projekti vedaja rolli korral kohustatud projekti juhtimise ja administreerimisega tegelema oma igapäevaste kohustuste kõrvalt. Samal ajal on linna finatseerimisskeem ja lepingulised suhted töötajatega võrdlemisi keerulised ning lisatasu maksmine täiendavate ülesannete eest ei leia rakendamist.

· Projektitöö tasustamisskeem

Projektide juhtimine ja administreerimine on keerukas, ajamahukas ja suhteliselt pingeline töö, mis peab saama kindlasti piisavalt hästi tasustatud. Ametites töötavad inimesed ei ole projektide juhtimisest ja administreerimisest huvitatud, kuna neil ei ole igapäevaste ülesannete kõrvalt aega lisakohustusi täita ja teiseks ei saa nad lisaülesannete eest ka tasu, kuna Tallinna linnas kehtiv tasustamisskeem seda kuigi mugavalt teha ei võimalda. Selleks tuleb muuta töölepinguid. Täiendavate töötajate töölevõtmiseks puuduvad vajalikud ressursid – töökoht, palgaraha jmt

· Projektitööks suutlikud inimesed

Arvestades projektitöö pingelisust, intensiivset suhtlemist partnerite ja rakendusüksusega, administreerimise keerukust, peavad projektijuhid olema kõrge kvalifikatsiooniga ja sobilikud projektitööks. Lisaks on oluline ka erialane kompetents olenevalt projekti valdkonnast. Selliseid inimesi on Eestis piisavalt. Kuigi nad on juba väga hõivatud ja nende palgatase on üksjagu kõrge, on igati otstarbekas komplekteerida projektimeeskonnad kompetentsetest inimestest.

· Meediakajastused

EL rahastuse puhul on tegemist avaliku rahaga ning ka avalikkusele suunatud projektidega, mistõttu leiavad euroraha paigutamine ja projektitöö meedias küllalt aktiivset kajastamist. Meediakajastused on aga sageli negatiivse alatooniga, tuues välja rakendusüksuste ja makseasutuse seisukohad, et projektide rakendajaid on vaja igal sammul kontrollida viiel eri tasandil, kuna eeldus on juba selline, et kõik soovivad EL raha endale taskusse toppida ja kõikvõimalikke petuskeeme rakendada. Selline projektitöö kommunikeerimine ei tule kindlasti kasuks ei rakendajatele ega ka mitte Eesti riigile tervikuna.

Intervjuudest selgus, et suurimaks probleemiks projektitöös on ametnike vähene motiveeritus. Iga projekt vajab palju tööaega ja oma põhitöö kõrvalt ametnikud ja hallatavate asutuste personal ei jõua projektides osaleda, seetõttu nende madal initsiatiiv esitada ettepanekuid, mida tuleb endal täita

3.4 Probleemid projektitöös 
Planeerimine

1. Linna rahalisi vahendeid ei käsitleta ühtselt ja eesmärgistatult, vahendite allikas ei peaks olema primaarne

2. puudub ühtne kord projektide algatamiseks ja koostamiseks ning selle peamise põhjusena nähakse koordineerimatut planeerimisprotsessi

3. Ebaselge on rahastamist vajavate valdkondade määratlus. Kõik teavad, et lähtuda tuleb linna arengukavast, mis on aga üldsõnaline. Arengukava puhul peaks olema tegemist oluliselt detailsema ja konkreetsema dokumendiga. Arengukavas puuduvad struktuuripoliitilised eesmärgid.

Informeeritus ja infosüsteem

1. Puudub informeeritus erinevatest finantsinstrumentidest

2. Info EL erinevate finantsinstrumentide võimalustest on täna koondunud VPROsse ning intervjuudest selgus, et sinna see info ka jääb.

3. Peaaegu täielikult puudub ühine ülevaade taotluste koostamisest, nende esitamisest, käsitlemisest

4. Ametnike jaoks on ebaselge otsustusprotsess koostatud projektide üle. Erinevad ametnikud näevad otsustusprotsessi erinevana. Mõne jaoks on otsuse langetajaks ameti juht, mõne jaoks VPRO, mõne jaoks LV ja mõne jaoks volikogu.

5. Samuti puudub linna tasemel ülevaade, palju esitatud projektidest on saanud rahastuse. Ülevaade on vaid linnaametite tasandil oma projektidest.

Projektitööks vajalik kompetents ja motivatsioon

1. Nii vähese esitatud projektide kui vähese rahastamist leidnud projektide hulga põhjusena nähakse eelkõige samu tegureid: vähest kompetentsi ning madalat motiveeritust. Ametid eelistavad projektitöös kasutada Eesti finantsvahendeid.
2. Välise ekspertiisi kasutamise üle otsustavad kõik ametid iseseisvalt, taas kord ei ole kehtestatud ühtset reeglistikku. Välise ekspertiisi kasutamine sõltub enamasti konkreetse ametniku nägemusest. Samas tunnetatakse vajadust rohkema välise abi järele, kuna mõistetakse, et ei ole piisavad ei kompetents ega motiveeritus projektide hulka suurendada ja rakendada.

3.5 Ettepanekud projektitöö efektiivistamiseks:

Strateegiline planeerimine

1. Täiendada olemasolevaid Tallinna arengukavasid konkreetsete struktuuripoliitiliste eesmärkidega ning täiendatud arengukavade alusel koostada nende rakenduskavad.

2. Projektitöö peaks hakkama toimuma pikaajalise välisinvesteeringute plaani alusel. Volikogu peaks heaks kiitma välisinvesteeringute plaani 5 kuni 7-ks aastaks ning see oleks projektitöö alus, mida vaadatakse üle ja täpsustatakse vastavalt muutuvatele vajadustele iga-aastaselt. 

Infosüsteemi parendamine

1. Juurutada infosüsteemi osana erinevate välisvahendite taotlemise planeerimise, algatamise, koostamise ja esitamise süsteem eesmärgiga, et info oleks reaalajas terviklikult kättesaadav ning tagaks täna VPRO-sse koondunud teabe operatiivse jõudmise kõigi asjassepuutuvate linnaametnikeni

2. Projektijuht hoiab korras kogu projektiga seonduva dokumentatsiooni nii paberkandjal kui elektrooniliselt ning täidab projektide andmebaasi vastavalt projekti edenemisele. Andmebaasist on projektikoordinaatoritel võimalik vaadata projektide seisu ning probleemide korral sekkuda. Kokkuvõtteid projektide seisust tehakse VPRO-s regulaarsete kohtumiste käigus, kus kõikide käimasolevate projektide juhid annavad ülevaate hetkeseisust ja probleemidest.

Projektitööks vajalik kompetents ja motivatsioon

1. Arenguteenistuse juurde tuleks palgata iga uue projekti kirjutamiseks kompetentne inimene. Sama inimene hakkaks positiivse rahastamisotsuse korral ka projekti juhtima. Projekti eelarvesse kirjutatakse sisse projektijuhi töötasu, mida hakatakse projektijuhile maksma projekti  realiseerumisel. Kõnealune tasu peab olema piisavalt suur, et motiveeriks projektijuhti projekti sisuliselt juhtima ja ka administreerima

2. Kehtestada ühtne reeglistik välise ekspertiisi kasutamiseks, mis samas peab arvestama, et erinevate linna allasutuste vajadused selle järgi võivad olla ja ka on väga erinevad. Välise ekspertiisi kasutamine üldiselt peab olema piisavalt läbimõeldud ja põhjendatud protsess. 

3. Kindlasti aitab projektitöö tulemuslikkusele kaasa olemasolevate töötajate põhjalikum koolitamine ja eeskätt parem motiveerimine

4. Vajalik on koolitada koolitajaid

5. Arenguteenistuse juurde tuleks kaasata välisekspert, näiteks Iirimaalt, kes aitaks süsteemi üles ehitada ning võiks tegutseda ka koolitajate koolitajana 


Joonis 4. Projektitöö võimalik ülesehitus Tallinna LV-s

4. Tallinna linnavalitsuse finantseerimiskorraldus ja finantssuutlikkus välisrahastuse kaasamisel.

4.1 Tallinna LV finantseerimiskorraldus 

Tallinna kui omavalitsuse projektitöö edukus ja mahud sõltuvad eelkõige sellest, millises suunas nii Eesti kui ka Tallinn arenevad ning kuidas toimub eelarve planeerimine lähiaastatel nii omavalitsuse kui ka riigi tasandil.

Intervjuudest selgus, et Tallinna linnal napib raha välisprojektide kaasfianantseerimiseks. Tallinna finantssuutlikkuse suurendamisel võiks olla lahendus üksikisiku tulumaksu laekumise suurendamine nagu on välja toodud Eesti Tuleviku-uuringute Instituudi uuringus „Tallinna eelarve pikaajaline perspektiiv“ (http://www.tallinn.ee/est/g2402s24905). Tulubaasi suurendamisele aitaks kaasa ka  ettevõtete tulumaksu suurema osa laekumine kohalikku eelarvesse.
Eelarve vastuvõtmisega annab linnavolikogu linnavalitsusele tema ametiasutuste ja hallatavate asutuste kaudu ning linnavolikogu kantseleile volituse teha kulutusi linnale pandud ülesannete täitmiseks. Vastuvõetud eelarve alusel koostab ametiasutus haldusala eelarve ja selle ametiasutuse hallatav asutus alaeelarve. Asutusel on õigus kasutada eelarves ettenähtud assigneeringuid ainult eelarvega kinnitatud otstarbeks. Lähtudes linnavolikogu poolt kinnitatud eelarvest kinnitab ametiasutuse juht oma haldusala eelarve oma haldusala hallatavate asutuste lõikes, kooskõlastades selle eelnevalt teda kureeriva linnavalitsuse liikmega. Linnavolikogu kantselei juhataja kooskõlastab oma haldusala alaeelarve eelnevalt linnavolikogu esimehega. Ametiasutus esitab oma haldusala asutuste alaeelarved linnakantseleile hiljemalt ühe kuu jooksul pärast eelarve kinnitamist linnavolikogu poolt.

Linna eelarve kuludest võidakse moodustada reservfond. Linna reservfond koosneb linnavalitsuse reservfondist ja linnaosade valitsuste reservfondidest.

Lähtudes Tallinna arengustrateegiast, arengukavast ja valdkondlikest arengukavadest planeerivad ametid oma eelarvesse eeloleva perioodi kavandatavate projektide kaasfinantseerimiseks vajalikud summad. Ametite eelarvetest kantakse projektide tarbeks ettenähtud summad linna eelarvesse, misläbi moodustub projektide kaasfinantseerimise kogumaht. Kaasfinantseerimine on linna rahaline ja/või mitterahaline kohustus välisrahastusega projekti elluviimiseks, milleks vajalikud vahendid nähakse ette välisrahastuse saajale Tallinna linna eelarves või eraldatakse linna kaasfinantseerimise reservist. 2007. aasta eelarvesse on planeeritud 39 miljonit krooni välisprojektide rahastamiseks. Lisaks on loodud kaasfinantseerimise reserv  - Tallinna linna eelarves nende välisrahastusega projektide kaasrahastamiseks ettenähtud vahendite reserv, milles osalemist ei olnud võimalik eelarvet koostades ette näha ja kaasfinantseerimiseks vajalikke vahendeid välisrahastuse saajale linnaeelarves planeerida - 5 miljonit krooni aasta kohta.

Linn võib välisrahastuse saajale avada täiendava rahastamise enne välisraha laekumist lepingus sätestatud vajalike kulutuste tegemiseks tingimusel, et välisrahastuse saaja tagastab eraldatud raha linnakantselei finantsteenistusele välisraha laekumisel. Sellist finantskatet nimetatakse sildfinantseerimiseks.

Projekti hoidja ehk siis linna ametiasutus taotleb sildfiantseerimist, kui vajadus sildfinant-seerimiseks tuleneb projekti tingimustest; välisrahastaja on teinud otsuse välisraha andmise kohta, kuid eelnevalt tuleb vajalikud kulutused teha linna vahenditest, mille välisrahastaja hiljem hüvitab vastavalt lepingus kokkulepitud tingimustele; välisraha ei laeku välisrahastuse andmise otsuses nimetatud tähtaja jooksul. Sildfinantseerimise maht aastas määratakse linnaeelarvega. Projekti sildfinantseerimise otsustab linnavalitsus.

Projekti kaasfinantseerimiseks vajalikke vahendeid linna kaasfinantseerimise reservist võib taotleda projektidele, mis on kooskõlas linna arengukava või valdkondliku arengukavaga. Kaasfinantseerimise reservist tehakse eraldisi üksnes jooksval eelarveaastal tehtavate kulutuste katteks. Kaasfinantseerimise reservist vahendite eraldamiseks tuleb tõestada projekti vajalikkust ning esitada põhjendused, miks ei ole eelarves kaasfinantseerimiseks vahendeid ettenähtud. Projekti kaasfinantseerimise reservist otsustab linnavalitsus. Linnal on volikogu otsusel võimalik investeerinugte rahastamiseks võtta eelarvelaenu.

Intervjueeritavatelt küsiti, milline on Tallinna LV finantseerimiskorraldus ning kuidas toimub vahendite planeerimine projektide kaasrahastamiseks. Vastustest selgus, et protsess toimub vastavalt eelarve koostamise korrale, kuid leiti, et rahade planeerimisel valitseb suur segadus. Tunnetati vajadust oluliselt põhjalikuma analüüsi ja täpsema planeerimise järele (Lisa 7).

4.2 Tallinna LV finantssuutlikkus välisprojektide kaasrahastamisel

Tallinna linna poolt 2004-2006 kaasrahastatud ja rakendunud projektide rahastamisallikatest annab ülevaate järgnev tabel. 

Tabel 4. Välisprojektide rahastamisallikad 2004-2006

	Välisrahastuse allikas
	Projekti  maksumus, EEK
	Välis- rahastuse summa, EEK
	Tallinna linna kaas-finantseering, EEK

	ESF meede 1.1
	44 492 617
	18 144 527
	16 270 324

	ESF meede 1.3
	8 735 240
	6 669 760
	0

	ESF meede 1.4
	545 933
	409 495
	100 098

	INTERREG III A
	15 730 204
	2 619 000
	144 586

	INTERREG III B
	61 767 820
	4 332 916
	1 673 639

	INTERREG III C
	74 452 000
	18 968 000
	2 323 000

	Struktuurifondide Projektide Ettevalmistamise Fond (PPF)
	2 110 000
	1 470 000
	640 000

	ELstruktuurifondid, osa 4.6.1 Kohaliku füüsilise elukeskkonna arendamise programm
	34 600 000
	27 680 000
	6 920 000

	ERDF meede 4.2 Keskkonna infrastruktuuri arendamine
	8 759 273
	4 999 793
	3 759 480

	Kokku
	251 193 087
	85 293 491
	31 831 127

	Ühtekuuluvusfond
	18 225 341eurot
	13 824 496 eurot
	


Tallinna linna Ühtekuuluvusfondi projektide kogumaht 2000-2009 on 18 225 341eurot, millest Ühtekuuluvusfondist saadakse 13 824 496 eurot ehk ligi 216 491 607 krooni.

Tabelis on andmed 27 projekti kohta (lisaks 5 ÜF projekti). Projektide hulk, kus Tallinna linn või tema mõni asutus osaleb mitterahastava partnerina on oluliselt suurem, kuid nende kohta ei õnnestunud infot hankida. Rahandusministeeriumil on info struktuurifondidest raha taotlenud projektide kohta, kuid teiste finantsallikate lõikes info puudub. Tallinna linn peab arvestust aga vaid kaasrahastatavate projektide osas. Projekte, kus Tallinn osaleb taotlejana, on 10-15. Taas tekib küsimus, miks nii vähe?

Praegune finantseerimine ei ole investeeringute tegemise vajadust arvestades jätkusuutlik. Linna eealrve peab esmalt katma kohalikule omavalitsusele riigi poolt pandud kohustused, kusjuures elanikkonna ja investeerijate poolt üha kvaliteetsemate teenuste ja elukeskkonna nõudmine eeldab ka üha suuremaid rahapaigutusi.

Tallinna kui omavalitsusüksuse ülesanneteks on korraldada linnas :

1) sotsiaalabi ja –teenuseid; 2) vanurite hoolekannet; 21) noorsootööd;
3) elamu- ja kommunaalmajandust; 4) veevarustust ja kanalisatsiooni;

5) heakorda; 
6) territoriaalplaneerimist; 6¹) jäätmehooldust;
7) linnasisest ühistransporti;

8) teede ja tänavate korrashoidu.

Enamus nendest tegevustest kuuluvad struktuurifondidest rahastatavate tegevuste hulka eeldusel, et valdkonnas toimub struktuurirahade toel oluline arenguhüpe. Struktuurirahade kaasamisel lähtutakse linna eelarvest, kuna linn on kohustatud kaasfinantseerima välisprojekte.

Tabel 5. Tallinna linna tulubaas 2007

	Tulu või sissetuleku liik
	2007

	 
	eelarve eelnõu

	Riiklikud maksud
	3 433 776

	Üksikisiku tulumaks
	3 308 776

	Maamaks
	125 000

	Kohalikud maksud
	101 644

	Kaupade ja teenuste müük
	20 837

	Muud tulud
	39 570

	Finantstulu
	6 000

	Tulud majandustegevusest
	715 692

	Tulud kokku
	4 317 518

	Toetused
	963 545

	Toetused riigieelarvest
	925 300

	Välisrahastus
	38 245

	Investeerimistegevus
	500 013

	Tulu vara müügist
	385 013

	Dividendid
	64 000

	Aktsiate müük/a.kapitali vähendamine
	51 000

	Finantseerimistegevus
	725 400

	Võetav eelarvelaen
	400 000

	Muutus rahas
	325 400

	Kokku sissetulekud
	6 506 476


Tallinna linna eelarve maht 2007. aastaks on 6.5 mld krooni. Linna tuludes moodustavad suhtelist suure osa riiklikud maksud. Linn saab riigilt tagasi osa üksikisiku tulumaksust (2007. aastal 11,9%), mis moodustab 3.3 mln krooni, kuid Tallinna suurust ja funktsioonide mahtu arvestades ei ole tagasikantav osa kindlasti piisav. Linna eelarvetulu suurendamiseks peaks muutuma linna ja riigi vaheline funktsioonide ja tulude jaotamise mudel. Tulubaasi suurendamine võimaldab linnal enam panustada välisrahastusega projektide kaasfinantseerimisse. Linna 2007. a. tulubaasis moodustavad suhteliselt suure osa toetused nii riigieelarvest kui välisrahastus.

Riigieelarvest saab Tallinna linn eraldisi üldhariduskoolide õpetajate palkadeks, toimetulekutoetusteks, Perekonnaseisuameti kuludeks, lastekodu ülalpidamiseks, õpilaste toitlustamiseks, Linnateatri palkadeks, Keskraamatukogu raamatute soetamiseks, õppelaenude kustutamiseks, proteeside ja muu invaabi katteks jne. Kuna konkreetsed eraldiste summad selguvad alles peale riigieelarve vastuvõtmist, on eelarves kavandatud ligikaudne summa ühe reana. Riigieelarve sihtotstarbeliste eraldiste jaotuse linna asutuste vahel kinnitab hiljem linnavalitsus.

Välisabi arvelt on 2007. aastaks kavandatud Kommunaalameti investeeringuid summas 32 690 tuhat krooni (s.o sadamate maismaaühendusteede rajamise kuludeks 10 000 tuh kr, Tehnika ja Filtri tn ühendustee rajamiseks 13 840 tuh kr, Pääsküla raudtee ülesõidu rekonstrueerimiseks 1 280 tuh kr, Nõmme raudtee ülesõidu rekonstrueerimiseks 1 280 tuh kr ning Ülemiste liiklussõlme ehituseks 6 290 tuh kr.). Tegevuskuludes on kavandatud välisrahastamist üksnes 5 555 tuh kr, s.o Linnakantselei, Ettevõtlusameti, Transpordiameti ja Keskkonnaameti projektide ja uuringute rahastamiseks.

EL finantsvahendite kaasamine ja investeeringute planeerimine ei hõlma Tallinna puhul üksnes Tallinna kui omavalitsuse vajadusi, vaid arvestada tuleb Tallinna kui pealinna arengutega ning ühiste arengutega Tallinna lähiümbruse jaoks.

Neid arenguid mõjutab riigi üldine majanduspoliitiline olukord. Vaadates Eesti Panga majandusprognoosi 2006-2008 selgub, et 

(http://www.eestipank.info/pub/et/yldine/press/kommentaarid/Arhiiv/_2006/_157.html)

· Prognoosi kohaselt kasvas Eesti majandus 2006. aastal 11,8 protsenti ning kahel järgmisel aastal vastavalt 8,3 ja 7,6 protsenti. Kuigi majanduskasvu kiiret aeglustumist Eesti Pank ette ei näe, on majandusaktiivsuse kõrgpunkt saavutatud

· Majanduskasvu soodustab endiselt eeskätt sisenõudlus. Seda toetavad eelkõige sissetulekute kiire kasv ning väliskapitali suur sissevool

· Ettevõtete tootlikkuse kasv ja sellest sõltuvad palgad, konservatiivne rahandus- ja majanduspoliitika ning tugev finantssektor aitavad vähendada majanduse võimalike tagasilöökide ohtu selle kümnendi lõpul

Eeltoodu põhjal võib arvestada suhteliselt stabiilse, kuid siiski kasvutrendis majanduskeskkonnaga. Eesti sisemajaduse koguprodukt (SKP) oli  aastal 2004 146.7 mld krooni. SKP prognoos aastate lõikes on järgmine:

Tabel 6. Eesti SKP prognoos aastani 2008

	
	2003
	2004
	2005
	2006
	2007
	2008

	SKP, mld krooni
	132,9
	146,7
	173,1
	205,5
	236,1
	268,3


*AllikasEP koduleht (http://www.eestipank.info/pub/et/yldine/press/kommentaarid/Arhiiv/_2006/_157.html)

Püüdes välja tuua SKP Tallinna kohta, peaksime kasutama Statistikaameti vastavat näitajat Harjumaa kohta (http://pub.stat.ee/px-web.2001/Dialog/Saveshow.asp), mis hõlmab ka Tallinna. Tallinna kohta eraldi SKP-d arvutatud ei ole.

Euroopa Liidult on Eestil võimalik järgneva programmperioodi jooksul saada finantstoetust kuni 4% aasta SKP-st. Kui 2007. aasta SKP on 236.1 mld krooni, siis maksimaalselt võimalik toetus oleks 9,4 mld krooni 2007. aastal

Harjumaa kohta on andmed 2004. aastast, mil selle piirkonna SKP oli 88.6 mld krooni ehk 60.4% kogu Eesti SKP-st. Kasutades sama osakaalu 2007. aasta kohta, saame Harjumaa ja sh Tallinna SKP hinnanguliselt 142.6 mld krooni. Seega 2007. aasta maksimaalselt võimalik finantseering Euroopa Liidult Harjumaa ja sh Tallinna jaoks võiks olla 5,7 mld krooni (so 4% 142.6 mld kr). Arvestades, et taotleja peab ise struktuurifondide rahale lisama 20% omavahendeid, oleks välisprojektide kaasfinantseerimiseks vajalik summa aastaks 2007 ligikaudu 1.4 mld krooni.

„Riiliku struktuurivahenidte kasutamise strateegia 2007-2013“ alusel võib  Eesti saada aastas  keskmiselt 7,6 miljardit krooni struktuurivahendeid. Eelneva arvestuse kohaselt võiks ligi 3/5 sellest ehk 4,6 mld krooni saada Tallinn ja Harjumaa juhul, kui piirkond ise panustab 1,1 mld krooni.

Struktuurivahendite kasutamine sõltub eelkõige taotleja eelarvest ja finantssuutlikkusest ning kohustustest, mis on omavalitsusele pandud seadustega. Tallinna eelarve maht aastaks 2007 on  6.5 mld krooni.

Selles eelarves on välisrahastust projektide elluviimiseks ette nähtud vaid 39 mln krooni ja seda peamiselt suuremahuliste investeerimisprojektide tarbeks. Välisrahastusega projektide sildfinantseerimiseks on võimalik võtta laenu.

Vastavalt Valla- ja linnaeelarve seadusele ei arvata välisrahastusega projektide sildfinantseerimiseks võetavat lühiajalist laenu linna laenukoormusesse. Lähtudes Tallinna Linnavolikogu poolt kinnitatud Välisrahastusega projektides osalemise korrale on sildfinantseerimine välisrahastuse saajale täiendava rahastamise avamine enne välisraha laekumist lepingus sätestatud vajalike kulutuste tegemiseks tingimusel, et välisrahastuse saaja tagastab sildfinantseerimisena eraldatud raha linnakantselei finantsteenistusele välisraha laekumisel. Tallinna linna 2007. aasta eelarves on ettenähtud võimalus võtta eelarveaastal laenu välisabi sildfinantseerimiseks mahus 30 miljonit krooni aastase intressimääraga kuni 4,5%. Seni ei ole linn sildfinantseerimiseks laenu võtnud, vaid on rahastanud välisrahastusega projekte linna ajutiselt vabade rahaliste vahendite arvelt.

2007. aasta investeeringuid on kavas finantseerida laenu võtmise või võlakirjade emiteerimise teel, kokku mahus 400 miljonit krooni. Võõrfinantseerimise tähtajaks on kuni 15 aastat, mis sisaldab ka 1-aastast põhiosa maksepuhkust.

Tallinn on viimastel aastatel saanud välisraha järgmistes mahtudes:

2003 44 mln krooni

2004 57 mln krooni

2005 77 mln krooni

2006 60 mln krooni

2007 39 mln krooni (eelarve kava)

Arvestades, et linna eelarve on 6.5 mld krooni, siis 39 mln moodustab eelarvest vaid 0.6%. Linnaametnike hinnangul suudaks linn kaasfinantseerimiseks eraldada maksimaalselt 5% eealrvest ehk siis 325 mln krooni, mis võimaldaks kaasata ligikaudu 1.3 mld krooni välisraha aastas. See on ligikaudu 23% maksimaalselt võimalikust EL rahastusest Tallinnale ja Harjumaale aastas. Kogu Eestile eraldatavast EL rahastusest moodustab linna poolt pakutav maksimum 1.3 mld krooni vaid 17%, kuigi SKP alusel võiks Tallinn saada ligi 3 korda rohkem. 

Kui teadvustame, et Tallinnasse investeerides lahendatakse mitmeid Eesti probleeme, siis oleks igati asjakohane suuremate välisrahade taotlemine-laekumine Tallinnale. Selle eelduseks on kindlasti Tallinna eelarvetulude suurenemine eelkõige nende funktsioonide katmiseks, mis on riigi poolt seadusega linnale pandud, kuid mida paljuski tarbivad ka inimesed väljastpoolt linna. 

Arvestades kui suures mahus oleks Tallinnal võimalik kaasata välisvahendeid, tuleb jätkata disskussioone linna eealrve tulubaasi suurendamise ning laenutegevuse intensiivistamise teemal lähtudes Tallinna kui pealinna staatusest. Oluline oleks jõuda Pealinna seaduse ellurakendamiseni.

Eelneva programmperioodi põhiliseks puuduseks Tallinnas ja ka kogu Eestis oli projektitegevuste killustatus ning raha paigutamine väga paljudesse mikroprojektidesse. Nimetatud asjaolu muutis välisfinantseeringud ebaefektiivseks. Linn peab jõudma suurema hulga suurte projektide rahastamiseni Tallinna ja tema lähiümbruse – maakondade ja valdade -  koostöös.

Intervjueeritavatelt küsiti, milliseid Eesti probleeme saaks lahendada Tallinnale SF vahendite eraldamisega? Vastanud arvasid, et Tallinn lahendab Eesti probleeme ühendusteede rajamisega, logistika- ja laomajanduse küsimuste lahendamisega. Rõhutada ja suurendada oleks vaja haridus- ja teaduskeskuse rolli ning soodustada kultuurilise teeninduse ja loomeinimeste koondumist. Tallinnal on kandev roll muulaste integreerimisel Eesti ühiskonda ning üle-Eestiline juhtiv roll võitluses narkomaania ja AIDS-i vastu. Oluline on tegeleda noorte töötuse ja riskikäitumise teemaga.

Küsimusele, milliste omavalitsuste ja ametkondadega peaks Tallinn tegema rohkem koostööd SF projektide koostamiseks ja elluviimiseks, ei olnud ekspertidel seisukohta, mis näitab, et lähiümbruse omavalitsustega koostööks ei olda valmis. Koostöövalmiduse suurendamiseks peaks Tallinna Linnavalitsus näitama ise initsiatiivi ning kutsuma Harju maakonna ja lähivaldade esindajad osalema Tallinna ja tema ümbruse ühistele probleemidele lahenduste leidmisel. Seejuures peaks Tallinn suutma välja pakkuda ettepanekuid kogu Eesti ning eriti lähimaakondade (valdade) probleemide lahendamiseks ühiselt. Selle elluviimise organisatsioonilist vormi on kirjeldatud teises peatükis.

4.3 Välisrahastuse kaasamise uued võimalused Tallinnas aastatel 2007-2013

Aastast 2007 avanesid Eesti jaoks uue programmperioodi väga erinevad rahalised vahendid. Horisontaalprogramme ja fonde on pea kõigis EL poliitikavaldkondades. Eraldi konkreetsed "ümbrikud" on riikidele eraldatud ainult regionaalpolitiika (struktuurivahendid) ja põllumajanduse+kalanduse valdkondades. Neist viimased 2 ei ole Tallinna jaoks relevantsed. Tallinnale ja KOV-idele on lisaks struktuurivahenditele kindlasti atraktiivsed veel EL territoriaalse koostöö võimaluste kasutamine - INTERREG. Võimalik on kasutada jätkuvalt Phare programmi vahendeid, ning ka Transition Facility, Norra ja EFTA finantsinstrumente jt vahendeid (Lisa 8).
Kuivõrd EL struktuurivahendite summa, mida Eestil on järgneva seitsme aasta jooksul võimalik kasutada, on välisrahastusallikatest suurima osatähtsusega, siis järgnevalt on toodud lühike ülevaade Struktuurivahendite strateegia 2007-2013 prioriteetidest, rakenduskavade prioriteetsetest suunadest. Välja on toodud ka Tallinna strateegiadokumentides esitaud  arengueesmärgid.

Struktuurivahendite strateegia 2007-2013

Euroopa Liidu tasandil on järgnevaks perioodiks püstitatud kolm olulisemat ühist eesmärki:
· Muuta Euroopa ja selle regioonid atraktiivsemaks investeerimise ja töötamise piirkonnaks. 

· Edendada majanduskasvu nimel teadmisi ja innovatsiooni. 

· Luua rohkem ja paremaid töökohti.

“Ühenduse strateegilistes suunistes” tuuakse eraldiseisvalt välja tegevused linna- ja maapiirkondade arengutaseme tõstmiseks ning rahvusvahelise koostöö soodustamiseks.

Struktuurivahendid on üldnimetus EL liikmesriikidele eraldatavatele finantsvahenditele, mille rahastamisallikateks ehk fondideks, mida Tallinn saab kasutada on Ühtekuuluvusfond (ÜF), Euroopa Regionaalarengu Fond (ERF) ja Euroopa Sotsiaalfond (ESF).

Eestile eraldatakse 2007-2013 struktuurivahenditena 53 252 575 374 krooni (jooksvates hindades) ehk 3 403 459 881 eurot. Aastas võib Eestisse jõuda keskmiselt 7,6 miljardit krooni, mis on üle kahe korra rohkem aasta kohta kui perioodil 2004–2006. Struktuuritoetusele lisandub eestipoolse kaasfinantseeringuna ca 10 miljardit krooni. 

Uue programmperioodi rahasid on võimalik hakata taotlema 2007. aasta lõpust ning projektide rakendamine saab reaalselt alata 2008.

Struktuurivahendite kasutamise aluseks on „Riiklik struktuurivahendite kasutamise strateegia 2007-2013“. Strateegia põhieesmärgiks on tagada Eesti kiire jätkusuutlik areng ning alameesmärkideks:

· majanduse konkurentsivõime kasv;

· sotsiaalse sidususe kasv;

· keskkonnakasutuse säästvuse kasv

Struktuurivahenditest toetatavad tegevused peavad olema suunatud jätkusuutliku arengu tagamisele 

· majanduskasvu tugevdamise

· konkurentsivõime tõstmise

· tööhõive ja sotsiaalse kaasatuse suurendamise

· soolise ebavõrdsuse vähendamise

· keskkonnakaitse ja keskkonna kvaliteedi parandamise kaudu.
Eesmärkide saavutamiseks vajalikud tegevused on koondatud kuue strateegilise valdkonna ehk prioriteedi alla, mille elluviimiseks suunatakse rakenduskavade alusel EL struktuurivahendeid järgnevalt: 

· Haritud ja tegus rahvas: 8,9 miljardit krooni; sisaldab inimarengu edendamiseks vajalikke tegevusi (haridus, tööhõive, tervishoid, sotsiaalkaitse, integratsioon)

· Teadus- ja arendustegevuse võimekuse ning ettevõtete uuendusmeelsuse ja tootlikkuse kasv: 13,5 miljardit krooni (T&A ja ettevõtluse meetmed)

· Paremad ühendusvõimalused – 10,8 miljardit krooni (transpordi, sealhulgas ühistranspordi ja infoühiskonna edendamise tegevused)

· Säästev keskkonnakasutus – 12,6 miljardit krooni (keskkonnahoiu ja energeetikaga seotud tegevused)

· Piirkondade terviklik ja tasakaalustatud areng – 6,1 miljardit krooni (eelmisi suundi täiendavad regionaalarengu toetused)

· Suurem haldusvõimekus – 322 miljonit krooni (riigi toimevõime suurendamise tegevused)

Neile prioriteetidele lisanduvalt on rakenduskavade koosseisus veel 1,1 miljardi  krooni ulatuses tehnilise abi vahendeid, et rahastada struktuuritoetuste eraldamise süsteemi toimimist.

Rakenduskavad

Struktuurivahendite strateegia põhjal koostatakse selle elluviimiseks valdkondlikud rakenduskavad (operational programmes), millega määratletakse täpsemalt struktuurivahenditest rahastatavad tegevused aastateks 2007-2013 ja nende finantsplaan. 

· inimressursi arendamise rakenduskava, mille juhtministeeriumiks on haridus- ja teadusministeerium – 7 miljardit krooni;

· majanduskeskkonna arendamise rakenduskava, mille juhtministeeriumiks majandus- ja kommunikatsiooniministeerium – 21,5 miljardit krooni;

· elukeskkonna arendamise rakenduskava, mille juhtministeeriumiks keskkonnaministeerium – 24,7 miljardit krooni.


[image: image1]
*Skeemil toodud summad on vananenud. Korrektsed numbrid toodud skeemile eelnevas loetelus.

Joonis 5. Riiklik struktuurivahendite kasutamise strateegia 2007-2013 rakenduskavade prioriteetsed suunad
Tallinna Arengukava eesmärgid

Tallinn 2025

Kõige enam ongi Tallinna arengut ja nägu viimase kümne aasta vältel mõjutanud linna territooriumil asunud suurettevõtete restruktureerimine ja erastamine, millega kaasnes ühtlasi ettevõtlusstruktuuri oluline muutus – teenindussektori märkimisväärne suurenemine. Teiselt poolt jällegi ei ole rida protsesse, mille toimumist kümme aastat tagasi eeldati, veel eriti käivitunudki: üle hinnati inimeste tegutsemise aktiivsust – seda, et inimesed soovivad enam osaleda ja omada kontrolli arengute üle. Teisisõnu: eeldus tugeva kodanikuühiskonna tekkest ei ole täitunud. Majandusvaldkonna osas arvati, et toimub väikeettevõtete kasv keskmisteks (või suuremateks) ettevõteteks. Viimane aga ei toimunud, selle asemel leidis aset paljude Eesti ettevõtete üleminek väliskapitali omandusse.

Tallinn, nagu enamik arenenud linnu kaasajal, liigub selgeltpiiratud linna mudelilt aglomeratsiooni, linnastu mudeli suunas. Tallinna linnastu on vaadeldav kahes eri perspektiivis: ühelt poolt Tallinna n.ö laienemisena Tallinnaga piirnevatesse valdadesse; teiselt poolt Tallinna sidemete tugevnemisega Helsingiga. 

Tallinn nagu ka teised linnad saavad eelseisval perioodil areneda edukalt vaid läbimõeldud seostatuse puhul laiemasse regionaalsesse ja rahvusvahelisse konteksti. Linnad teenindavad nii oma tagamaad kui moodustavad koostöövõrgustikke teiste linnadega.

Tallinna käsitlemine Eesti ruumis tähendab Tallinnale kahest rolli: ühelt poolt tuleb Tallinnal kui pealinnal täita Eesti esindamise funktsiooni väljapoole – s.t ülejäänud maailmas. Teiselt poolt tuleb Tallinnal teenindada ülejäänud Eestit, täita mitmeid sissepoole suunatud rolle.

Tallinna arengukava 2006-2021
Tallinna arengukava 2006-2021 lähtub linna strateegiast “Tallinn 2025”, mille ülesandeks on pakkuda linna kui terviku arengu seisukohalt parim lähiaastate tegevuslahend, saavutamaks soovitud tulevikuseisundit olemasolevate ressursside piires.

Tallinna majanduse areng peab olema lähiperioodil väga kiire, maksimaalselt tuleb kasutada EL struktuurfondide rahasid ning tihedalt tuleb koostööd teha riigi ja kolmanda sektoriga.

Tallinna Linnavalitsus pöörab suurt tähelepanu kaasaegse analüüsi-, planeerimise ja seiresüsteemi rakendamisele, ametiasutuste arendusjuhtide võrgustiku loomisele ning strateegiliste dokumentide koostamise, täiendamise, elluviimise, seire ja vastastikuste seoste süsteemi korrastamisele.

1. Peaeesmärk: Ettevõtlust soosiv, investeeringuid ligitõmbav ning majandusstruktuuri moderniseerumist toetav majanduskeskkond. Ettevõtluse arengu seisukohalt on olulised viis põhitegurit: investeeringute kasv, ettevõtluskultuuri taseme tõus, infrastruktuuri areng, tööjõu kvaliteedi ning kättesaadavuse parandamine ja tootlikkuse kasv.

2. Peaeesmärk: Lai ja kvaliteetne kultuuriteenuste valik

3. Peaeesmärk: Optimaalne haridusvõrk ja kvaliteetne haridus ning laste- ja noortesõbralikum elukeskkond 
4. Peaeesmärk: Kõigile Tallinna elanikele loodud võimalused elada inimväärikat ja turvalist elu
5. Peaeesmärk: Ümbritsev elukeskkond on linnaelanikele vastuvõetav, elutegevuses abistav ja positiivseid emotsioone esilekutsuv
6. Peaeesmärk: Kõrge teeninduskultuuriga ja tegusad linnaasutused

Tallinna edasise arengu seisukohalt on oluline taotleda Tallinna kui pealinna õigusliku staatuse reglementeerimist riiklikul tasandil. Linna organisatsioonistruktuuri ja personali valdkonnas on üheks oluliseks ülesandeks ametite ja linnaosade senisest täpsema tööjaotuse ning kompetentsi määratlemine.

Välisrahastuse kaasamiseks, projektide edukaks juhtimiseks ja planeeritud tulemuste saavutamiseks on oluline välisrahastusega projektide kavandamise, elluviimise ja rahastamise protsesside selge ning üheselt mõistetav reglementeerimine, samuti projektides osalevate linna teenistujate koolitamine.
Tallinna linna poolt ja linna osalusel esitatud ja rahastatud välisrahastusega projektide kohta puudub Tallinna Linnavalitsuses ja tema allasutustes ühtne infosüsteem. Kolmest eri allikast küsitud andmed erinevad üksteisest oluliselt. Puudub ühtne arusaam projektitöö kajastamisest. Puudub esitatud, rahastatud ja mitterahastatud projektide ajalugu, mille põhjal oleks võimalik projektitöö efektiivsust analüüsida. Välisprojektide osakonnal on info 5 eri andmetabelis, mille töötlemine on aeganõudev ning tulemus ei ole piisavalt informatiivne. 

2006. aasta lõpu seisuga rakendub Tallinna linna eestvedamisel või osalusel umbes 20 välisrahastusega projekti, mida on väga vähe. Enim projekte on töös Haridusameti haldusalas. Kuivõrd Haridusameti esitatud projektid on suhteliselt väikesemahulised, on nendele kaasfinantseeringu leidmine ka mõnevõrra lihtsam.

Nagu eelnevast peatükist selgus, kasutab Tallinn minimaalselt EL finantsvahendeid projektide rahastamiseks. Põhjused on siin esmalt planeerimises. Linnas planeeritakse rahasid ja valdkondade arenguid eraldi. Arenguprioriteedid ei ole paigas ning ka eelarveliste vahendite paigutamisel annab tõenäoliselt ressursse selliselt ümber jagada, et välisfinantseeringutele vajalik linnapoolne kaasfinantseerimine oleks oluliselt suurem.

Igal tasandil on võimalik oluliselt parandada nii poliitikate kujundamise kvaliteeti kui ka nende rakendamise tõhusust. Eriti on puudujääke strateegilise planeerimise osas. Tallinna linnas kehtib hulgaliselt strateegilisi dokumente, mis ei ole sageli omavahel kooskõlas, ei ole kaetud finantsvahenditega ning ei tugine valdkondlikel analüüsidel ja põhjalikel diskussioonidel seotud osapooltega. See viitab ebapiisavale planeerimisoskusele ning vähesele teadmistepõhisusele.

Nagu öeldud, on Tallinna linnal otstarbekas koostada pikaajaline välisvahendite kaasamise plaan, mida võiks nimetada „Välisrahastuse kaasamise strateegia“. Strateegia tuleb üles ehitada lähtudes Tallinna, aga ka linna lähiümbruse struktuuripoliitilistest eesmärkidest, mis on võimalik vastavusse seada eelkõige RAK prioriteetidega 2007-2013 ning mis on kaetavad EL ja muude välisfinantsressurssidega.  Strateegia peab sisaldama struktuuripoliitilisi eesmärke

Koostöös ametiasutuste, LOV-ide, ametite ja lähivaldadega on esmalt vaja fikseerida kõige olulisemad pikaajalised arengueesmärgid. Selliselt kujuneb valdkondade ülene arengukava. Valdkondlikud arengueesmärgid tuleb paigutada tähtsuse järjekorda ning leida vastavus Riikliku Struktuurivahendite strateegia prioriteetide ja prioriteetsete suundadega. Iga arengueesmärgi saavutamiseks tuleb ette näha ka rahastusallikas.

Joonis 6. Välisvahendite kasutamise strateegia koostamine

2007. aasta alguses ei ole veel selgunud kõikide Eestile kättesaadavate rahastamisallikate kasutamistingimused ja mahud, seega ei ole võimalik esitada valmis maatriksit arengueesmärkide ja välisrahastamisallikate lõikes. See töö tuleb Tallinna LV-s eraldi ette võtta.

EL struktuurivahendeid on Eestil järgneva seitsme aasta jooksul võimalik kasutada eelkõige Eesti siseste arengute rahastamiseks. Väliskoostöö rahastamisel on olulisim samuti struktuurifondidest rahastatav ühenduse algatus INTERREG, mille eesmärgiks on edendada piirideülest, riikide- ja regioonidevahelist koostööd läbi partnerluste moodustamise soodustamaks piirkondade tasakaalustatud arengut (rahastab ERDF).

4.4 Probleemid Tallinna LV finantseerimiskorralduses

Planeerimine

1. Ei ole rakendatud ühtset planeerimisprotsessi. Täna planeeritakse rahalisi vahendeid projektide tarbeks rangelt eelarve piires ning kui sealt midagi välja peaks jääma, siis finantseeritakse seda lihtsalt reservfondist, samuti finantseeritakse reservfondist vajalikke sild- ja omafinantseeringuid.

2. Puudub konkreetne kõikehõlmav plaan kõigi nende allikate kohta, viidatakse vaid üldsõnalisele arengukavale ja eelarvestrateegiale (mis on pigem visioonid kui konkreetne kava või strateegia)

3. Täielikult puudub ülevaade projektide kaasrahastamisest (omafinantseerimisest) linna tasandil. Mõningane teave on olemas ametite tasandil

Projektitöö efektiivsust mõjutavad tegurid

1. Kehtestatud korra järgi peaks kõik ametite poolt koostatud projektid liikuma läbi arenguteenistuse, kuid praktikas liigub neist enamik otse ametist LV-sse, kuna Arenguteenistust peetakse üldiselt ebakompetentseks ja suutmatuks struktuuriüksuseks.

2. Tunnetatakse vajadust parandada ülevaadet ja koordineerimist erinevatest EL ja muudest välisinstrumentidest raha taotlemise kohta. VPRO on küll teadlik, et kokku on esitatud erinevatele finantseerimisallikatele üle 42 projekti, kuid see teadmine seisab osakonnas suhteliselt kasutult.

3. Info liikumine linna erinevate struktuuriüksuste vahel on ebapiisav, põhjusena tuuakse välja Arenguteenistuse ebapiisav töö.
4.5 Ettepanekud EL finantsvahendite kaasamise efektiivistamiseks:

Planeerimine

1. Suurendada EL struktuurifondide ja muude välisfinantsvahendite võimaluste kasutamiseks Tallinna Linna kaasfinantseerimist vähemalt kuni 320 miljoni kroonini aastas (5% linna eelarvest).

2. Tallinna arengukavasid on vaja täiendada, kohandades neid EL struktuurifondide eesmärkidega  ja RAK-ga ning taotleda kõrgemate eesmärkide püstitamist RAK-is. Taotleda RAK-i täiendamist.

3. Terviklik lähenemine välisrahastuse allikatele peab algama juba planeerimisprotsessis. Ilmselt on toimiva planeerimisprotsessi väljatöötamiseks otstarbekas kompetentse väliseksperdi kaasamine. Loomulikult on sellel mõtet vaid juhul kui tõesti tahetakse tänast segast ja läbipaistmatut süsteemi parandada.
4. Finantsteenistus peab käsitlema kõiki rahaallikaid terviklikult.

Projektitöö efektiivsust mõjutavad tegurid

1. Kui on olemas toimiv ühtne planeerimisprotsess, siis teise astmena tuleb paika panna projektide algatamise esitamise ja koostamise kord. Parima lahendusena võiks siin välja tuua juba eelpoolmainitud maatriksstruktuuri. Eeskuju saab siin võtta pankadest, mis on väga mitmepalgelise struktuuriga organisatsioonid ning samas töötajate arvult vähemalt sama suured kui Linnavalitsus kõigi oma allasutustega.

2. Linnavalitsuse ametissemääramisel tuleks lähtuda eelkõige inimese kompetentsusest ja võimekusest antud ametikohale mitte parteilisest kuuluvusest ja poliitilisest kuulekusest. Reformide planeerimisel ei saa lähtuda sellest, et üks või teine planeeritav muudatus on või ei ole jõukohane mõnele olemasolevale ametnikule, vaid muudatuste planeerimisel tuleb lähtuda linna(stu) kui (hästi)funktsioneeriva terviku vajadustest, ning seejärel täita ametkohad kompetentsete töötajatega

Kokkuvõte ettepanekutest
1. Täiendada Tallinna arengukava, lisades sinna struktuuripoliitilised eesmärgid (näiteks ressursimahukate ja keskkonda saastavate tööstusharude väljaviimine Tallinna kesklinnast), viies sellega arengukava paremasse kooskõlla „Riiliku struktuurivahenidte kasutamise strateegiaga 2007-2013“ ja EL struktuuripoliitikaga
2. Töötada välja Tallinna klastripoliitika, mis koondaks majandustegevuse Tallinnas rohkem lisandväärtust tootvatesse valdkondadesse. Millised need klastrid peaksid olema, selleks on vaja läbi viia majandusanalüüs (uuring).

3. Koostada pikaajaline välisvahendite kaasamise plaan Tallinna jaoks, mida võib nimetada „Välisrahastuse kaasamise strateegia“, et viia kõrgemale tasemele välisvahendite kasutamine. Strateegia tuleb üles ehitada lähtudes eelkõige Tallinna arengueesmärkidest, mis on võimalik vastavusse seada eelkõige RAK prioriteetidega 2007-2013 ning EL finantsressurssidega.
4. Suurendada Tallinna välisprojektide kaasfinantseerimise eelarvet, eesmärgiga kaasata oluliselt suuremas mahus välisvahendeid. „Riiliku struktuurivahendite kasutamise strateegia 2007-2013“ alusel võib  Eesti saada aastas  keskmiselt 7,6 miljardit krooni struktuurivahendeid. SKP põhise arvestuse kohaselt võiks ligi 3/5 sellest ehk 4,6 mld krooni saada Tallinn ja Harjumaa juhul, kui piirkond ise panustab 1,1 mld krooni. Hetkel kavandatud välisvahendeid vaid 39 mln krooni, kuid võimalik on sadu miljoneid.
5. Tõsta Tallinna LV Arenguteenistus õiguslikult ameti tasemele, anda see linnapea haldusalasse ning  vaadata üle üksuse ülesanded, et kasutada paremini EL struktuurifondide uusi avanenud võimalusi Tallinna strateegilisel arendamisel.

6. Püüda sõlmida kokkulepped Tallinna linna ja seda ümbritsevate valdade ja valdade liitude vahel Tallinna linnastu ulatuslikumaks ja ühtlasemaks arendamiseks ning seejärel kokkuleppe korral luua Põhja-Eesti Arendusnõukogu (kuhu kuuluksid võrdõiguslike osalistena ka lähiomavalitsuste esindajad) ning seda teenindav Arenduskeskus.
7. Vaadata üle kehtiv välisrahastusega projektides osalemise kord ja täiendada seda eesmärgiga võtta arvesse senise töö kogemusi ja tehtud ettepanekuid ning laiendada vastavat korda Tallinna linnastule. 
8. Nimetada välisprojektide rakendamise osakond ümber välisprojektide osakonnaks ja projektijuhid peaspetsialistideks eesmärgiga viia need nimetused vastavusse osakonna ja töötajate tegelike ülesannetega.

9. Töötada välja Arendusameti juhtimissüsteem lähtuvalt kvaliteedijuhtimise põhimõtetest. 
10. Kehtestada ühtne reeglistik välise ekspertiisi kasutamiseks, et tõsta projektitöö kvaliteeti ja efektiivsust.
11. Kaasata väliseid eksperte (ka nt Iirimaalt) Tallinna pikaajalise välisvahendite kaasamise plaani „Välisrahastuse kaasamise strateegia“ koostamisprotsessi selle võimalikult varajases staadiumis.
12. Välja töötada ühtne projektijuhtide ja muude projekti koostamisel ja rakendamisel osalevate töötajate lisatasude ning välisekspertide tasustamise süsteem selleks, et motiveerida nii tänaseid Linnavalitsuse töötajaid kui ka väljast kaasatavaid eksperte.
13. Palgata Arenguteenistuse juurde iga uue projekti kirjutamiseks kompetentne inimene – ekspert. Sama inimene hakkaks positiivse rahastamisotsuse korral ka projekti juhtima. Projekti eelarvesse kirjutatakse sisse projektijuhi töötasu, mida hakatakse projektijuhile maksma projekti  realiseerumisel. 
14. Arendada edasi infosüsteemi, mis tagaks täna VPRO-sse koondunud teabe operatiivse jõudmise kõigi asjassepuutuvate linnaametnikeni. Juurutada infosüsteemi osana erinevate välisvahendite taotlemise planeerimise, algatamise, koostamise ja esitamise süsteem eesmärgiga, et info oleks reaalajas terviklikult kättesaadav.

Teemad ja tegevused, millega on vaja jätkata ning mille täitmisel töö autorid on valmis osalema
1. Kutsuda kokku töögrupp Tallinna arengukavade täiendamiseks ning nende alusel rakenduskavade koostamiseks kaasates käesoleva uuringu töögrupi liikmeid.
2. Koostada „Välisrahastuse kaasamise strateegia“ Tallinnale, et suurendada välisvahendite ja sellega seonduva kaasfinantseerimise mahtu.
3. Tutvustada vastava koolituse läbi Tallinna LV (ja ka teiste institutsioonide) ametnikele Iirimaa, kui EL ühe edukama liikmesriigi  kogemusi EL struktuurifondide kavandamisel ja kasutamisel, et suurendada Tallinna haldussuutlikkust.
4. Töötada välja välisrahastuse kaasamise protsessis väliste ekspertide kasutamise ja tasustamise kord, et tõsta projektitöö kvaliteeti ja efektiivsust ning suurendada huvi uute projektide koostamise vastu.
5. Tellida Tallinnas ja tema lähiümbruses kujunevate klastrite uuring, et välja selgitada investeerimisprioriteedid eri majandussektorites.
6. Üle vaadata ja täiendada Linnavolikogu poolt kinnitatud välisrahastusega projektides osalemise kord. 
7. Töötada välja ja rakendada Arendusameti juhtimissüsteem kvaliteedijuhtimise põhimõtetest lähtuvalt

Lisad

Lisa 1

Välisrahastusega projektides osalemise kord

1. peatükk ÜLDSÄTTED

 
§ 1.  Reguleerimisala 
(1) Välisrahastusega projektides osalemise kord (edaspidi kord) reguleerib Tallinna linna ametiasutuste ja nende hallatavate asutuste (edaspidi linna asutus) tegevust välisrahastusega projektide (edaspidi projekt) algatamisel, projektides osalemisel ning saadud vahendite kasutamisel.
(2) Linn osaleb projektides: 
1) juhtpartnerina, kui linn vastutab kogu projekti juhtimise, rakendamise, osapoolte tegevuste koordineerimise ja projekti  tulemuste  saavutamise eest;
2) lihtpartnerina, kui linn vastutab proportsionaalselt oma osalusele tulemuste saavutamise eest projektiga võetud kohustuste ulatuses.
 
§ 2. Mõisted
(1) Korras kasutatakse mõisteid alljärgnevas tähenduses:
1) projekt – linna asutuse ühtsete eesmärkidega ning ajas ja ruumis piiritletud tegevus või tegevuste kogum, mille kulud kaetakse täielikult või osaliselt välisrahastaja poolt;
2) välisrahastaja - Euroopa Liit, rahvusvaheline organisatsioon, välisriigi riiklik organisatsioon või välisriigi valitsusväline organisatsioon;
3) välisrahastuse saaja – projektis osalev linna asutus, kellele lepingu järgselt kantakse üle välisraha;
4) projekti hoidja - linna ametiasutus, mille  haldusalas viiakse projekt ellu. Projekti hoidjat esindab linna ametiasutuse juht, kes vastutab projektiga võetud ülesannete täitmise ja projekti tulemuste saavutamise eest ning omab allkirjaõigust projekti dokumentidel;

5) projekti juht - projekti hoidja poolt  määratud projekti igapäevase juhtimise ja elluviimise eest vastutav isik;
6) projekti meeskond – projekti hoidja poolt määratud isikud, kes on seotud projekti läbiviimisega ning kes on andnud nõusoleku projektis osalemiseks;
7) kontaktisik - projekti dokumentatsiooni hoidmise ning projektiga seotud informatsiooni edastamise eest vastutav isik;
8) projekti idee – projekti algataja esialgne huvi projekti algatamiseks;
9)  sildfinantseerimine - välisrahastuse saajale täiendava rahastamise avamine enne välisraha laekumist lepingus sätestatud vajalike kulutuste tegemiseks tingimusel, et välisrahastuse saaja tagastab eraldatud raha linnakantselei finantsteenistusele (edaspidi finantsteenistus) välisraha laekumisel;
10) kaasfinantseerimine - linna rahaline ja/või mitte-rahaline kohustus välisrahastusega projekti elluviimiseks, milleks vajalikud vahendid nähakse ette välisrahastuse saajale Tallinna linna eelarves või eraldatakse linna kaasfinantseerimise reservist;
11) rahaline kohustus - projekti elluviimisega kaasnevad kulud ja nende katteks tehtavad rahalised väljamaksed; 
12) mitte-rahaline kohustus - projekti tegevuste elluviimisega seotud kaudsete kulude ümberarvestamine projekti kuludeks välisrahastaja poolt lubatud piires;
13) kaasfinantseerimise reserv – Tallinna linna eelarves nende välisrahastusega projektide kaasrahastamiseks ettenähtud vahendite reserv, milles osalemist ei olnud võimalik eelarvet koostades ette näha ja kaasfinantseerimiseks vajalikke vahendeid välisrahastuse saajale linnaeelarves planeerida;
14) välisrahastusega projektide andmebaas (edaspidi välisprojektide andmebaas) - linnakantselei arenguteenistuse välisprojektide rakendamise osakonna (edaspidi välisprojektide osakond) tööks vajalik informatsioon projekti käivitamise, jälgimise, sisulise ja finantsilise aruandluse kohta.

 
2. peatükk PROJEKTI ALGATAMINE JA KÄIVITAMINE

§ 3.  Projekti idee kooskõlastamise taotlemine 
(1) Projekti hoidja esitab välisprojektide osakonnale taotluse projekti idee kooskõlastamiseks.
(2) Investeeringutega seotud projekti puhul saab projekti hoidjaks olla üksnes linnavalitsuse amet.
(3) Taotlus esitatakse elektrooniliselt korra lisas toodud vormil.
(4) Taotlus peab sisaldama järgmisi andmeid:
1)      projekti kirjeldus;
2) projekti vastavus Tallinna linna arengukavale või valdkondliku arengukavale; 
3) projekti hoidja;
4) koostööpartnerid;
5) planeeritav eelarve;
6) kaasfinantseerimise vajadus  ja suurus liikide lõikes (rahaline/mitterahaline);
7) sildfinantseerimise vajadus;
8) projekti kestvus.
§ 4. Taotluse läbivaatamine
(1) Välisprojektide osakond kontrollib taotluse vastavust paragrahvi 3 lõikele 3 kolme tööpäeva jooksul. Kui taotluses esineb puudusi, määrab välisprojektide osakond projekti hoidjale tähtaja puuduste kõrvaldamiseks.
 (2) Projekti idee kooskõlastamisel kannab välisprojektide osakond taotluses esitatud  andmed välisprojektide andmebaasi ning teavitab sellest projekti hoidjat. 

(3) Projekti idee kooskõlastamata jätmisel esitab välisprojektide osakond projekti hoidjale põhjendused kooskõlastamata jätmisest.
§ 5. Projektis osalemise huvi kinnitamine koostööpartneritele
Projekti idee kooskõlastamisel saadetakse vastavalt välisrahastaja sätestatud projekti reeglitele projekti koostööpartneritele kinnituskiri või kavatsuste protokoll, mille allkirjastab vastava valdkonna abilinnapea või linnasekretär. 
§ 6.  Projektis osalemise otsustamine 
(1) Projektis osalemise otsustab linnavolikogu, kui projektis osalemisega kaasnevad varalised kohustused järgnevateks eelarveaastateks.
(2) Projektis osalemise otsustab linnavalitsus, v.a käesoleva paragrahvi lõikes 1 sätestatud juhul.
(3) Projekti hoidja valmistab ette õigusakti eelnõu projektis osalemise otsustamise ja finantseerimise korraldamise kohta.
(4) Eelnõus tuleb märkida:
1) otsus linna osalemise kohta projektis; 
2) projekti nimetus;
3) projekti hoidja määramine;
4) projekti finantseerimise korraldamine: projekti kogueelarve, välisrahastuse summa, kaasfinantseerimise vajadus ja summad aastate lõikes ning vajadusel sildfinantseeringu summad aastate lõikes.
(5) Eelnõule lisatakse seletuskiri, mis peab sisaldama järgmisi andmeid:
1) projekti idee kooskõlastus või kui välisprojektide osakond ei kooskõlastanud projekti ideed, siis põhjendused  kooskõlastamata jätmisest;
2) kokkuvõte projekti sisu, juhtimise, eesmärkide ja etappide kohta;
3) projekti kogumaksumus ja linna rahaliste ning mitterahaliste  kohustuste suurus sh partnerite olemasolul ka nende rahaliste ning mitterahaliste kohustuse suurus;
4) projekti vastavus Tallinna linna arengukavale või valdkondlikule arengukavale;
5) sildfinantseeringu ja/või kaasfinantseeringu vajadus ja suurus aastate lõikes;
6) projekti partnerite loetelu ja kontaktandmed;
7) välisrahastaja andmed; 
8) projekti taotluse esitamise ja elluviimisega seotud tähtajad.
§ 7. Projektis osalejate määramine
(1) Linna asutuse kontaktisiku määrab projekti hoidja.
(2) Projekti hoidja otsustab vajadusel projekti meeskonna määramise ja muutmise.
§ 8.  Projekti käivitamine
(1) Projektis osalemise otsustamise korral esitab projekti juht projekti hoidjale allkirjastamiseks välisrahastaja poolt projekti käivitamiseks ette nähtud dokumentatsiooni.
(2) Viie tööpäeva jooksul pärast projektitaotluse esitamist välisrahastajale saadab projekti juht elektroonselt koopiad projektitaotlusest ja kõigist esitatud lisadest ja dokumentidest projekti hoidjale ning  välisprojektide osakonnale.
(3) Projekti juht sisestab eelnõus esitatud andmed välisprojektide andmebaasi.
 
3. peatükk PROJEKTI SILDFINANTSEERIMINE 
§ 9. Projekti sildfinantseerimise taotlemine 
(1) Projekti hoidja taotleb välisrahastusega projekti sildfinantseerimist, kui:
1) vajadus sildfinantseerimiseks tuleneb projekti tingimustest;
2) välisrahastaja on teinud otsuse välisraha andmise kohta, kuid eelnevalt tuleb vajalikud kulutused teha linna vahenditest, mille välisrahastaja hiljem hüvitab vastavalt lepingus kokkulepitud tingimustele; 
3) välisraha ei laeku välisrahastuse andmise otsuses nimetatud tähtaja jooksul.
 
(2) Projekti sildfinantseerimise taotlemine võib toimuda samaaegselt projektis osalemise otsustamisega või  projekti rakendamise käigus.
(3) Sildfinantseerimise taotlemisel projekti rakendamise käigus esitatakse linnavalitsuse korralduse eelnõu, kus tuleb märkida:
1) välisrahastuse saaja;
2) sildfinantseeringu sihtotstarve;
3) sildfinantseeringu kestus;
4) sildfinantseeringu suurus.
(4) Korralduse eelnõule lisatakse järgmised dokumendid:
1) seletuskiri, kus on välja toodud põhjendused sildfinantseerimise vajaduse kohta, viide projektis osalemise otsusele ning välisrahastuse laekumise eeldatav tähtaeg;
2)  välisrahastuse saajaga sõlmitud leping või muu dokument, milles on sätestatud välisrahastuse kasutamise tingimused.
§ 10. Sildfinantseeringu eraldamine
(1) Sildfinantseerimise maht aastas määratakse linnaeelarvega. 
(2) Projekti sildfinantseerimise otsustab linnavalitsus.
(3)  Linnavalitsuse korralduse vastuvõtmisel esitatakse korralduse koopia finantsteenistusele ja sildfinantseeringu saajale.
(4) Finantsteenistus korraldab sildfinantseeringu summa eraldamise kümne tööpäeva jooksul korralduse jõustumisest arvates. 
 § 11. Sildfinantseeringu arvestus ja kontroll
(1) Linna asutused kajastavad sildfinantseerimiseks eraldatud summade kasutamist oma raamatupidamises vastavalt finantsteenistuse poolt määratud tunnusele.

(2) Sildfinantseerimiseks eraldatud summade, nende alusel tehtud väljamaksete ja raha tagastamise kohta peab arvestust projekti hoidja.
(3) Linna asutused tagavad sildfinantseerimiseks eraldatud vahendite sihipärase ja säästliku kasutamise.
§ 12. Sildfinantseerimiseks eraldatud summade tagastamine
Välisraha laekumisel korraldab finantsteenistus sildfinantseeritava summa osas tasaarvelduse.
 
4. peatükkKAASFINANTSEERIMISE RESERV
§ 13. Kaasfinantseerimise reservist vahendite taotlemine projekti algatamise käigus
(1) Projekti kaasfinantseerimiseks vajalikke vahendeid linna kaasfinantseerimise reservist võib taotleda projektidele, mis on kooskõlas linna arengukava või valdkondliku arengukavaga, kuid milles osalemist ei olnud võimalik ette näha ja selleks vajalikke vahendeid linnaeelarvesse planeerida. 
(2) Kaasfinantseerimise reservist tehakse eraldisi üksnes jooksval eelarveaastal tehtavate kulutuste katteks.
(3) Kaasfinantseerimise reservist vahendite taotlemisel projekti algatamisel esitatakse linnavalitsuse korralduse eelnõu, kus tuleb märkida lisaks paragrahvi 6 lõikes 4 sätestatule järgmised andmed: 
1)      otsus raha eraldamise kohta linna kaasfinantseerimise reservist;
2)      kaasfinantseeringu saaja;
3)      kaasfinantseerimise sihtotstarve;
4)      kaasfinantseeringu suurus.
(4) Korralduse eelnõule lisatakse seletuskiri, kuhu on märgitud lisaks paragrahvis 6 lõikes 5 sätestatule järgmised andmed:
1) projekti vajalikkus;
2) põhjendused, miks ei ole eelarves kaasfinantseerimiseks vahendeid ettenähtud.
§ 14. Kaasfinantseerimise reservist vahendite eraldamisest otsustamine 
Projekti kaasfinantseerimise reservist otsustab linnavalitsus.
 
5. peatükkARUANDLUS JA AUDITEERIMINE
§ 15. Projekti juhi aruandluskohustus
(1) Projekti juht on aruandekohustuslik projekti hoidja ja oma vahetu ülemuse ees ning konkreetse projekti jälgimisega tegeleva  välisprojektide osakonna ametniku ees. Projekti juht on kohustatud koheselt teatama kõigist asjaoludest, mis võivad põhjustada projekti mittenõuetekohast täitmist.

(2) Projekti juht esitab projekti hoidjale ja  välisprojektide osakonnale viie tööpäeva jooksul pärast välisrahastajale saatmist:
1) projekti reeglite kohaselt koostatud alg-, vahe- ja lõpparuande;
2) finantskokkuvõtte, sh aruandeperioodil tehtud tegelikud kulutused, põhjendused ettenägematute kulutuste kohta, põhjendused eelarves planeeritust suuremate või tunduvalt väiksemate kulutuste või laekumata jäänud välisrahastuse kohta.
§ 16. Välisrahastuse mittelaekumine
Tähtajaks laekumata jäänud välisrahastuste kohta esitab välisrahastuse saaja informatsiooni linnavalitsuse istungile koos põhjendustega:
1)      kuni aastase projekti puhul  3 kuu jooksul;
2)      üle aastase projekti puhul 6 kuu jooksul.
§ 17. Sildfinantseeringu kasutamise aruanne
Linnavalitsus esitab linnavolikogule ülevaate projekti sildfinantseerimise kohta eelarve täitmise aastaaruande koosseisus. 
§ 18. Projekti auditeerimise korraldamine
Projekti auditeerimine korraldatakse vastavalt välisrahastaja ja riigi poolt sätestatud korrale.
 

6. peatükk RAKENDUSSÄTTED
 
§ 19. Määruse kehtetuks tunnistamine
Tallinna Linnavolikogu 20. detsembri 2004 määrus nr 55 Välisrahastusega projektides osalemise korra kehtestamine tunnistatakse kehtetuks.
§ 20. Projektide arvestus
Projektide üle peetakse arvestust linnapea käskkirjaga sätestatud korras.
§ 21. Määruse jõustumine
Määrus jõustub 1. veebruaril 2006.

 

 

	Toomas Vitsut

	Tallinna Linnavolikogu esimees

Välisrahastusega projektide andmebaasi pidamise ja kasutamise kord
	

	Välisrahastusega projektide andmebaasi pidamise ja kasutamise kord on määratud Tallinna Linnapea käskkirjaga 30. maist 2006 nr. PO-1/152




1.  Üldsätted

1.1 Välisrahastusega projektide andmebaasi kasutamise kord (edaspidi kord) reguleerib välisrahastusega projektide üle arvestuse pidamist ning välisrahastusega projektide andmebaasi (edaspidi andmebaas) pidamist ja kasutamist.

1.2 Andmebaasi eesmärk on välisrahastusega projektide üldine ja finantsiline arvestus, monitooring, järelvalve ja analüüs, kaas- ja sildfinantseerimise vajaduste selgitamine, planeerimine ja juhtimine.

1.3 Korras kasutatakse mõisteid järgnevas tähenduses: 

1.3.1 välisrahastusega projektide andmebaas - linnakantselei arenguteenistuse välisprojektide rakendamise osakonna (edaspidi välisprojektide osakond) tööks vajalik infosüsteem, kuhu sisestatakse andmed projekti käivitamise, jälgimise, sisulise ja finantsilise aruandluse kohta;
1.3.2 projekt- linna asutuse ühtsete eesmärkidega ning ajas ja ruumis piiritletud tegevus või tegevuste kogum, mille kulud kaetakse täielikult või osaliselt välisrahastaja  poolt;

1.3.3 projekti juht – projekti hoidja poolt määratud projekti igapäevase juhtimise ja elluviimise eest vastutav isik;

1.3.4 projekti idee – projekti algataja esialgne huvi projekti algatamiseks.

2. Projektide üle arvestuse pidamine 

2.1 Välisprojektide osakond kooskõlastab projekti idee ja registreerib projekti andmebaasi. Pärast projekti esialgset registreerimist andmebaasi väljastab välisprojektide osakond projekti juhile andmebaasi kasutajanime ning salasõna.

2.2 Alates kasutajanime ja salasõna väljastamisest on projekti juht kohustatud andmebaasi andmeid sisestama vastavalt projekti käigule:

2.2.1 erinevate dokumentide esitamise ja kohtumiste ajad;

2.2.2 reeglite kohaselt koostatud alg-, vahe- ja lõpparuanded viie tööpäeva jooksul pärast välisrahastajale saatmist;

2.2.3 finantsaruanded viie tööpäeva jooksul pärast välisrahastajale saatmist;

2.2.4 kohtumise või ürituse protokolli või aruande ühe kuu jooksul pärast kohtumist või üritust.

2.3 Iga projekti juht võib andmebaasis muuta vaid enda projekte puudutavaid andmeid.

2.4 Andmebaasi sisestatud andmete õigsuse eest vastutab andmete sisestaja.

3. Andmebaasi sisestatavad andmed vastavalt andmebaasi ülesehitusele

3.1 Andmebaas peab iga projekti kohta sisaldama järgmisi andmeid, mis lisatakse vastavalt projekti käigule:

3.1.1 projekti nimetus;

3.1.2 projekti hoidja;

3.1.3 projekti algataja;

3.1.4 projekti juht;

3.1.5 projekti partnerid;

3.1.6 välisfinantseerimise allikas;

3.1.7 välisrahastamise taotlemise tähtaeg;

3.1.8 projekti kogumaksumus;

3.1.9 kaasfinantseerimise summa;

3.1.10 välisfinantseerimise summa;

3.1.11 Tallinna kogusumma;

3.1.12 mitte- rahaline panus;

3.1.13 rahaline panus;

3.1.14 sildfinantseerimise summa;

3.1.15 Tallinna linna kaasfinantseerimise summa;

3.1.16 Tallinna linnale välisfinantseerimise summa;

3.1.17 projekti kestus;

3.1.18 kontaktisik;

3.1.19 linnavolikogu otsus projekti heakskiitmise kohta;

3.1.20 linnavalitsuse otsus lepinguprojekti heakskiitmise kohta;

3.1.21 projekti ametliku alguse kuupäev;

3.1.22 nõue eraldi sihtkonto olemasolu kohta;

3.1.23 linnakassa kooskõlastamise kuupäev;

3.1.24 SAP ( raamatupidamislik) tunnus;

3.1.25 auditeerimiskohustus ja auditeerija;

3.1.26 lühikirjelduse failid;

3.1.27 välisrahastajale esitatud projektitaotluse failid;

3.1.28 (rahastamis/partnerlus) lepingute ning tehniliste lisade failid;

3.1.29 projekti algaruande failid;

3.1.30 projekti vahearuannete failid;

3.1.31 projekti lõpparuanne;

3.1.32 projekti tööplaan;

3.1.33 projekti ürituste kava;

3.1.34 tähtsamate kohtumiste protokollid;

3.1.35 tööajatabelite failid;

3.1.36 projekti eelarve.

4. Andmebaasi ja andmete kasutamine

4.1 Andmebaas ja sisestatud andmed on Tallinna asutuste siseseks kasutamiseks.

4.2 Andmebaasi sisestatud andmeid kasutatakse projektide üldiseks ja finantsiliseks arvestuseks, monitooringuks, järelvalveks ja analüüsiks, kaas- ja sildfinantseerimise vajaduste selgitamiseks, planeerimiseks ja juhtimiseks. 

4.3 Sisestatud andmeid ja nende õigsust kontrollivad välisprojektide osakonna projektijuhid.

	

	

	

	Jüri Ratas

	KINNITATUD

Tallinna linnasekretäri   08. märtsi 2006

käskkirjaga nr PO-3/167  

LISA 

	 

	Tallinna Linnakantselei arenguteenistuse põhimäärus
	 

	 

	 


1. Üldsätted

1.1 Tallinna Linnakantselei arenguteenistus (edaspidi teenistus) on Tallinna Linnakantselei (edaspidi linnakantselei) struktuuriüksus.

1.2 Teenistuse põhimääruse kinnitab ja teeb selles muudatusi linnasekretär.

1.3 Teenistuse moodustamine, ümberkorraldamine või likvideerimine ning struktuuri ja teenistujate koosseisu kinnitamine toimub vastavalt riigi ja Tallinna õigusaktidele.

1.4 Teenistus juhindub oma tegevuses riigi ja Tallinna õigusaktidest ning käesolevast põhimäärusest.

1.5 Teenistusel on oma nimetusega kirjaplank.

1.6 Teenistuse struktuuriüksused on:

1.6.1 arengukavade osakond;

1.6.2 välisprojektide rakendamise osakond.

2. Põhiülesanded

2.1 Teenistuse põhiülesanded on:

2.1.1 linna strateegiliste dokumentide ja programm-tegevuskavaliste arengudokumentide koostamise koordineerimine ja metoodiline juhendamine;

2.1.2 välisprojektide ja struktuurfondide projektide ettevalmistamise koordineerimine, elluviimise toetamine ja seire;

2.1.3 avalike teenuste üle arvestuse pidamine, kvaliteedinõuete ja teenuste kirjelduste väljatöötamine koostöös linna ametiasutustega;

2.1.4 linna organisatsioonilise arengu kavandamises, ettevalmistamises ja rakendamises osalemine;

2.1.5 Euroopa Liidu ja riigieelarveliste investeerimisvahendite programmeerimise koordineerimine ja seda toetavad tegevused;

2.1.6 töö korraldamine Tallinna esinduses Euroopa Liidu juures.

2.2 Arengukavade osakonna ülesanded on:

2.2.1 linna strateegiliste dokumentide ja programm-tegevuskavaliste arengudokumentide koostamise koordineerimine ja metoodiline juhendamine;

2.2.2 Tallinna linna arengueesmärkide esitamine riiklikesse arengukavadesse ja arengudokumentidesse;

2.2.3 linna arengustrateegia ja linna arengukava elluviimise seire korraldamine ning selle alusel ettepanekute esitamine linnavalitsusele;

2.2.4 linna ja tema lähipiirkonna seisundi ja arenguvajaduste väljaselgitamiseks ning linna arengusuundade väljatöötamiseks vajalike küsitluste, mõõtmiste, uuringute ning analüüside korraldamine;

2.2.5 üldplaneeringu ja linna füüsilist keskkonda käsitlevate teemaplaneeringute väljatöötamises osalemine;

2.2.6 linna avalike teenuste loetelu ja kvaliteedi nõuete  kirjelduste koostamises osalemine koostöös teiste linna ametiasutustega;

2.2.7 avalike teenuste, sh  e-teenuste kavandamises, ettevalmistamises ja rakendamises osalemine koostöös teiste linna ametiasutustega;

2.2.8 info- ja teadmusühiskonnaga seotud arengukavade koostamine ja arendusprojektide  algatamise ning elluviimise koordineerimine.

2.3 Välisprojektide rakendamise osakonna ülesanded on:

2.3.1 välisprojektide ja struktuurifondide projektide ettevalmistamise ja elluviimise toetamine;

2.3.2 välisvahendite ja koostöövõimaluste tutvustamine ning välisprojektide teostajate nõustamine projektide algatamisel, taotlemisel, rakendamisel ja lõpetamisel;

 

2.3.3 välisprojektide elluviimise seire korraldamine;

2.3.4 linna välisprojektide andmebaasi loomine ja haldamine;

2.3.5 linna huvide toetamine Euroopa Liidu  institutsioonides;

2.3.6 linna euroinfovõrgustiku koordineerimine ja arendamine.

3. Õigused

3.1 Teenistusel on õigus:

3.1.1 saada linnakantselei teistelt struktuuriüksustelt, linna ametiasutustelt, linna ametiasutuste hallatavatelt asutustelt ja linna osalusega äriühingutelt andmeid ja dokumente, mis on vajalikud teenistusele pandud ülesannete täitmiseks;

3.1.2 esitada Tallinna õigusaktide eelnõusid teenistuse pädevusse kuuluvates küsimustes;

3.1.3 esindada linnakantseleid suhetes teiste isikutega teenistuse pädevusse kuuluvates küsimustes linna õigusaktidega kehtestatud korras;

3.1.4 kaasata oma töösse lepingulisel alusel spetsialiste ja eksperte;

3.1.5 teha ettepanekuid komisjonide ja töögruppide moodustamiseks.

4. Juhtimine

4.1 Teenistust juhib arendusdirektor (edaspidi direktor).
Linnapea ettepanekul vaadatakse direktori ametisse nimetamise või ametist vabastamise küsimus eelnevalt läbi linnavalitsuse istungil ja otsus vormistatakse korraldusega, mille alusel nimetab direktori ametisse ja vabastab ametist linnasekretär. Sisulistes küsimustes allub direktor linnapeale.

4.2 Direktor:

4.2.1 koordineerib ja korraldab teenistuse tööd vastavalt linnakantselei põhimäärusele, käesolevale põhimäärusele ja ametijuhendile ning tagab teenistuse ametnike teenistuskohustuste täitmise;

4.2.2 määrab teenistusesisese tööjaotuse ning esitab linnasekretärile kinnitamiseks teenistuse ametnike ametijuhendid ja atesteerimisnõuded;

4.2.3 teeb linnasekretärile ettepanekuid teenistuse ülesannete, struktuuri ja teenistujate koosseisu muutmise kohta;

4.2.4 tagab sisekontrolli süsteemi toimimise teenistuses;

4.2.5 vastutab teenistusele pandud ülesannete õiguspärase, täpse ja õigeaegse täitmise eest. Direktori täpsemad teenistuskohustused, õigused ja vastutus määratakse kindlaks tema ametijuhendis.

4.3 Direktorit asendab arengukavade osakonna juhataja, viimase äraolekul  välisprojektide rakendamise osakonna juhataja ja mõlema äraolekul direktori poolt määratud ametnik.

4.4 Arengukavade osakonda juhib osakonna juhataja, kes allub vahetult direktorile. Osakonna juhataja  teenistuskohustused, õigused ja vastutus määratakse kindlaks ametijuhendis.

4.5 Välisprojektide rakendamise osakonda juhib osakonna juhataja, kes allub vahetult direktorile. Osakonna juhataja teenistuskohustused, õigused ja vastutus määratakse kindlaks ametijuhendis.

4.6 Teenistuse teised ametnikud nimetab ametisse ja vabastab ametist linnasekretär direktori ettepanekul. Direktorile teeb ettepaneku osakonna ametnike osas osakonna juhataja. Ametnike teenistuskohustused, õigused ja vastutus määratakse kindlaks ametijuhendites.

Lisa 4

SF vahendite taotlemise ja kasutamise  korraldus Tallinnas ning selle täiustamine


Üldistatud vastused küsimustiku II osale 

2.1. Kuidas on korraldatud SF vahendite taotlemine Tallinna linna ja linnastu tarbeks (süsteemi ja selle toimimise üldkirjeldus)?

SF vahendite taotlemine toimub Tallinnas korra kohaselt, mis on määratud Tallinna Linnavolikogu 26. jaanuari 2006 määrusega nr 2  (Välisrahastusega projektides osalemise kord)  ja Linnapea käskkirjaga 30. maist 2006  PO –1/152  (Andmebaasi kohta). Paraku selgus küsitluse tulemusel, et need alusdokumendid ei ole kõikidele tuttavad ning selles ei ei ole käsitletud linnaosade ja linna asutuste tööd.  Puudub süsteem linnastu kui terviku tarbeks. 

Teemasid esitavad ja projekte koostavad linna ametid ja Linnakantselei, kes kooskõlastavad need Välisprojektide rakendamise osakonnaga. Projektides osalemise kinnitab Linnavalitsus oma otsusega ning kui see hõlmab enam kui ühte eelarveaastat, siis ka Linnavolikogu

Projektide koostajad määratakse ameti töötajate hulgast. Kommunaalametis toimub see projektide ja uuringute osakonnas.  Projekte koostavad ka linnaosade valitsused ja linnaasutused (sh. koolid), kuid neil ei ole investeerimiseks vahendeid et omafinantseerimist teostada. Seetõttu esitavad nad projekte ametite kaudu. 

Ametnike motivatsioon välisrahastamisega tegeleda on puudulik, see võiks olla tulemusjuhtimise teema.

2.2. Kuidas on korraldatud SF vahendite kasutamine Tallinna linna ja linnastu tarbeks (süsteemi ja selle toimimise üldkirjeldus)?

SF vahendite kasutamine toimub Tallinna Linnavolikogu 26. jaanuari 2006 määruse nr 2  alusel. Vahendite kasutamisega tegelevad ametid ja muud linnaasutused (sh. koolid jm).

Kommunaalametis juhib seda projektide ja uuringute osakond.  
2.3. Milline on Tallinna Linnavalitsuse osa Tallinnale SF vahendite taotlemisel ja kasutamisel? Kas see protsess on dokumenteeritud (kui jah, siis palun seda dok-i)

Kõik otsused projektides osalemise ja projektide esitamise  kohta langetab Linnavalitsus.  Kõik taotlused peavad olema saanud TLV otsusega heakskiidu, siis need osalevad edaspidi eelarveprotsessis.  Projekte arutatakse tihti Linnavalitsuse koosolekutel, Linnavalitsuse poolt toimub projektide juhtimine, muutmine, täiendamine. Aluseks on Linnavolikogu poolt kehtestatud kord ja Linnapea käskkiri.  

2.4.  Kes Tallinna Linnavalitsuse liikmetest on SF vahendite taotlemise ja kasutamise alase töö üldjuht? Millised on tema ülesanded?
Ei  teata seda,  kes on SF alase tegevuse üldjuht,. Arvatakse, et kui selline üldjuht üldse olemas on, siis on selleks on linnapea, kelle osaks on arengu ja eelarveprotsessi juhtimine ja kes kirjutab esitatavad taotlused alla. (Tegelikult ei ole SF alase tegevuse üldjuhti Linnavalitsuses määratud. ning sellealane  Linnavalitsuse tegevus ei ole Linnavalitsuse dokumentidega sätestatud).  

2.5. Milline on Tallinna Linnavalitsuse teiste liikmete osa SF vahendite taotlemisel ja korraldamisel? Millised on nende ülesanded?
Seda, millised on teiste Linnavalitsuse liikmete osa SF vahendite taotlemisel ja korraldamisel, ei teata. Arvatakse, et iga LV liige on juhiks oma valdkonnas. Dokumenti selle kohta ei ole. 

2.6. Milline TLV struktuuriüksus korraldab SF vahendite taotlemise ja kasutamise alast tööd Tallinnas? Kuidas on see ülesanne esitatud struktuuriüksuse põhimääruses, töötajate ametijuhendites, töid kirjeldavates protseduurides ja juhendites?

TLV-s korraldab SF vahendite taotlemise ja kasutamise alast tööd Linnakantselei koosseisu kuuluv arenguteenistus, selle välisprojektide rakendamise osakond (projektide koostamise ja rakendamise abistajad) ja  arengukavade osakond (arengusuunad ja teemad kuni SF teemadeni välja). See töö on arenguteenistuses sätestatud arenguteenistuse põhimäärusega, ametijuhenditega ja protseduuridega.

Projektide koostajateks ja muu SF alase töö teostajateks TLV-s on ametid. 

Erinevate struktuuriüksuste roll ei ole väga konkreetselt määratud. Kõige täpsemini on määratud välisprojektide rakendamise osakonna osa – projektide teemade kooskõlastamine, alustamine, järelevalve ja nõustamine. Ametnikud teostavad ülesandeid vastavalt oma ametijuhenditele ning muudele linna õigusaktidele, mis nende tööd sätestavad. (Paraku on üsna vähesed ametnike tööd sätestavad dokumendid TLV koduleheküljel ja uurijale tutvumiseks kättesaadavad. Põhilised dokumendid on TLV intranetis ja ametnike arvutites. TLV intranetis olevate materjalidega ei saa kõrvalised inimesed tutvuda ning seetõttu ei olnud nende olemasolu, kättesaadavust ja kvaliteeti võimalik kuigi suures osas hinnata.).  

2.7. Milline on Linnakantselei osa SF vahendite taotlemise ja kasutamise alal? Kuidas on see esitatud Linnakantselei põhimääruses, töötajate ametijuhendites, töid kirjeldavates protseduurides ja juhendites?

Arenguteenistus on Linnakantselei koosseisus. Arenguteenistuse välisprojektide rakendamise osakonna roll on üldine, koordineeriv, lisaks nõustamine ja järelevalve, ideede ja eelnõude kooskõlastamine – keskne kontakt- ja infopunkt. 

2.8. Milline on linnaametite osa SF vahendite taotlemise ja kasutamise alal? Kuidas on see esitatud linnaametite põhimääruses, töötajate ametijuhendites, töid kirjeldavates protseduurides ja juhendites?
Linnaametid on SF vahendite taotlejad, projektide koostajad ja teostajad.   Linnaametid koostavad enamasti ise taotluse ning rakendavad projekti või ostavad vastava teenuse sisse ning koordineerivad teenuse osutaja tööd. Nende osa on määratud Linnavolikogu poolt kehtestatud korraga, ametite põhimäärustega ja töötajate ametijuhenditega. 

2.9. Milline on linnaosade valitsuste osa SF vahendite taotlemise ja kasutamise alal? Kuidas on see esitatud linnaosade valitsuste põhimääruses, töötajate ametijuhendites, töid kirjeldavates protseduurides ja juhendites?

Linnaosade osa on teisejärguline ja juhuslik, sõltub inimestest ja nende initsiatiivist. Esitavad projekte ametite kaudu. Linnaosadel ei ole vahendeid investeeringuteks ja seega suuremate projektide omaosaluseks. Saavad tegeleda vaid väikeste (nn. pehmete) projektidega, kus investeeringud ei ole vajalikud. 

2.10. Millised muud organisatsioonid osalevad Tallinnale SF vahendite taotlemise ja kasutamise korraldamisel? Kuidas on see esitatud nende põhimääruses, töötajate ametijuhendites, töid kirjeldavates protseduurides ja juhendites? 

Osaleda saavad veel linnaasutused, sh. koolid, sotsiaalkeskused. Neil on kolmandajärguline osa. Esitavad projekte linnaosade ja  ametite kaudu. 

2.11. Millise hinnangu te annaksite Tallinna LV tegevusele SF vahendite taotlemisel? Hinnangu põhjendus?

Hinnanguid on hea, rahuldav, rahuldav võimaluste piires. 

Veel hinnanguid ja ettepanekuid:

· Tallinnas on paljud infrastruktuurid erastatud, seetõttu on neile SF vahendite taotlemine raskendatud.
· On vaja täpsemini jälgida rakendamise reegleid, mitte saata “mööda projekte”

· On vaja rohkem arvestada ja esitada strateegiat.

· On vaja rahataotlusi paremini põhjendada.

· Ei ole keskkonna valdkonna projekte.

· Jämedaid möödalaskmisi pole olnud.

· Projekte on arvukalt ja väga mitmelt alalt. Olulisi tagasilööke ei ole olnud. 

· Põhjaväila projekti näitel võib öelda, et LV tegevus oli  nõrk, puuduvad projektijuhtimine ja omad kindlad seisukohad. 

2.12. Millise hinnangu te annaksite Tallinna LV tegevusele SF vahendite kasutamisel? Hinnangu põhjendus?

On hinnangud hea ja rahuldav võimaluste piires. 

Veel hinnanguid ja ettepanekuid:

· Tundub, et  tegevus ei ole olnud plaanipärane. 
· On lähtutud suuresti võimalustest, mitte vajadustest. 
2.13. Millised on SF vahendite taotlemise alase töö peamised probleemid? 

· Mitmed infrastruktuurid on erastatud ega ole abikõlvulised. Üks selliseid on Tallinna Vesi. 

· Peamine probleem on inimesed (töötajad), nende teadmised ja kohusetunne ning töösse suhtumine. 

· Töö ametitega ja ministeeriumidega. 

· Informatsiooni vähesus SF vahendite taotluste ja kasutamise kohta. 

· Uudsete ideede vähesus ja nende sündimise korraldamatus (võiks olla ajurünnakud, mõttetalgud vms)

· Ametnike motivatsiooni puudulikkus SF vahendite taotlemise ja kasutamise suhtes.

· Taotlemise protsessi suur bürokraatlikkus.

· Liiga väike limiit ehk piirnorm,  Tallinna projektid on suured, kuid raha nendeks ei jätku ning seda tihti seetõttu  ei anta. Väikeste  projektide  jaoks on raha kergem saada, kuid need annavad väikese tähtsusega tulemusi.

· Inimressurssi nappus, töökorralduse probleemid, motivatsiooni puudumine, teadmistega inimeste vähene hoidmine. 

· Politiseeritus, näiteks teatud ehitusfirmade eelistamine. 

2.14. Millised on SF vahendite kasutamise alase töö peamised probleemid? 

· Ametite ükskõiksus, vähene suhtlemine.

· Reeglite muutumine töö toimumise kestel. 

· Otsustamise ja meetmete võtmise aeglus.

· Tähtaegade ja maksumuste muutumine.

· Vahendite saabumise suurte hilinemistega.
· Euroopa struktuuride ülimalt aeglane tegutsemine ja otsustamine

· On vaja leida rohkem linna vahendeid. 

· Probleemiks on taotlemise pikk periood. Selle jooksul võivad mitmed asjaolud oluliselt muutuda.  . Harilikult projekti maksumus muutub ja projekti lõpetamiseks on vaja rakendada rohkem omavahendeid, kui oli planeeritud. Kuid võivad muutuda isegi reeglid.

· Vajalik otsuste vastuvõtmise ja projektijuhtimise suutlikkuse oluline tõstmine. 

2.15. Mida tuleks teha SF vahendite taotlemise tõhustamiseks organisatsioonis (üldised ettepanekud tähtsuse järjekorras)? 

2.15.1 SF vahendite taotlemise korraldus, sealhulgas taotluse sidustamine eelseisva kasutamisega

Tähtis on taotlusi paremini põhjendada järgmise skeemi kohaselt: analüüs – planeerimine –     vajadused –põhjendamine – arendamistegevus – eelarve – puuduvad vahendid – struktuurifondid. 

· Detsentraliseerida rahaliste vahendite jaotust Tallinnas, anda ka linnaosadele teatud osa   investeeringuteks ja kaasosalemiseks.

· Peaks olema ühtne dokument, mis kirjeldab detailsemalt SF vahendite taotlemise protsessi.

· Kehtiv kord vajab täiustamist

· Kord on kohmakas ja aeganõudev, vajaks lihtsustamist.

2.15.2 töötajate kvalifikatsioon, teadmised ja oskused ning nende tõstmine

· Teadlikkust on vaja süvendada.

· Kvalifikatsioon on olemas kuid vajab pidevat täiendamist.

· Töötajate kvalifikatsioon vajab tõstmist, tegemist terve eesti probleemiga

2.15.3 valdkondade ja teemade parem valik

· Prioriteedid tulevad ülevaltpoolt. Peaks olema sätestatud teemade valiku kord.

· Võimalik oleks ajurünnakute ja mõttetalgute korraldamine.

· Valdkondi on vaja laiendada ja nende hulka suurendada

· Ei ole väga tähtis, teemad  on mitmeti ette  määratud

2.15.4 välisspetsialistide kaasamine

· On kasutatud TLV väliseid spetsialiste nii välismaalt kui Eestist.

· Jah, vastavalt tegelikule vajadusele. Kaasata võiks omavalitsuste tegelasi.

· Suuremate projektide puhul vastavalt konkreetsele vajadusele ja võimalustele

· Vastavalt vajadusele.

· Ei ole oluline, abi vajaks vaid turismi valdkond.

2.15.5 taotluste (projektide) organisatsioonisisene hindamine

· Organisatsioonisisese hindamisega on probleeme, on esitatud tooreid projekte, mis lähevad tagasi.
· Vajalik oleks tegevuste parem koordineerimineTaotluste hindamine toimub, osakond kooskõlastab taotlusi hindamise alusel. Muu hindamine toimub  ametlikus korras (kooskõlastusring esitamiseks jm). On tähtis, kuid mitte esmajärguline

2.15.6 taotluste (projektide) hooldamise korraldus nende organisatsioonivälise läbivaatamise ja hindamise käigus (lobbytöö Eestis, Brüsselis)

· Lobitöö on oluline. Suhetest sõltub kõik. 

· On vaja tugevdada

· Vajalik

· Oluline, eriti lobby Eestis

2.15.7 veel midagi (mida?) 

· SF vahendite taotlemine ja kasutamine on vaja tihedamalt siduda mõne konkreetse tippametnikuga, kes peaks asja eest vastutama. 

· Ametnikel puudub motivatsioon asjaga tegelemiseks.

2.16. Millised LV-st sõltumatud tegurid mõjutavad (takistavad) Tallinnal SF vahendite saamist?

· Selliseid ei ole.

· Maaomandi probleemid(maa on põhiliselt riigi omanduses ja reformimata, munitsipaalmaad väga vähe, paljud hoolt vajavad objektid asuvad  riigi maal. 

· Pealinna staatuse puudumine

· Mõjutavad riiklikud otsused, milliseid tehakse mujal. Huvide erinevus. Ministeeriumide hooletus. 

· Poliitika 

· Piiratud limiit ehk piirnormid, mis ei võimalda finantseerida suuremaid projekte, nagu Tallinna projektid enamasti on. 

· Lühike nõutav taotluste esitamise aeg, pikk taotluste menetlemise aeg. 

· Reeglite muutumine taotlemise ajal. 

· Pahatahtlikkust ei ole.

· Tallinna suhteline edukus. Nimetatakse ohtu, et “Tallinn läheb eest ära”

2.17. Kuidas neid takistusi ületada (kõrvaldada)

· Viia maareform lõpule, anda enam maad munitsipaalvaldusse, 

· Võtta vastu Pealinnaseadus

· Enam suhtlemist, suurem avatus ja läbipaistvus.

· Takistuste vähendamise teel.

· Ei tea
2.18.  Kas ja mida tuleks ette võtta SF vahendite kasutamise tõhustamiseks järgmistes valdkondades?

2.18.1 SF vahendite kasutamise korraldus, sealhulgas kasutamise sidustamine taotlemisega

· Taotlemine ja kasutamine toimuvad ühe asutuse piires. 

· Kasutamise ajaline venimine võrreldes taotlusega suurendab projekti maksumust.

· Projektijuhtide tasustamine on kõikides Ametites erinev, võiks olla enam ühtlustatud.

2.18.2 töötajate kvalifikatsioon, teadmised ja oskused ning nende tõstmine

· Inimestest sõltub väga palju. Vajalik on projektide otstarbekuse hindamine. 

· Kvalifikatsioon on piisav, kuid vajab pidevat täiendamist.

· Projektijuhid vajavad enam tuge näiteks raamatupidamise alal ja muudes erinevates küsimustes. Nad ei saa olla spetsialistid kõikides küsimustes, mis nende töös ette tuleb. 

2.18.3 välisspetsialistide kaasamine

· Kaasatakse 

· Vastavalt konkreetsele vajadusele

· Vajadusel kaasata

2.18.4 aruandlus SF vahendite kasutamise kohta

· Aruandlus on keerukas, lihtsustada vastavalt võimalustele.

· Projektijuhtidel on side nendega, kuhu projektid lähevad. 

· On vaja rohkem suhtlemist asutustega, kuhu projektid lähevad ja see peaks olema kõrgemal tasemel.

2.18.5 kasutamise tulemuste hindamine

· Finantskokkuvõtteid on raske teha

· Oleks vaja selgemaid hindamise kriteeriume, praegu võidakse tagantjärgi hinnanguid muuta. 

· Toimub vastavalt olemasolevale korrale

· Andmed kasutamise kohta on kogu aeg olemas. 

2.18.6 veel midagi (mida?) 

2.19. Kas SF vahendite taotlemine ja kasutamine peaksid olema  korraldatud Tallinna LV-s ühes või eraldi struktuuriüksuses? 

· Ei ole seisukohta. Tähtis on see, et projektide koostamine peab olema integreeritud, 

· Taotlemine peab toimuma tulevase kasutaja poolt.

· Seda peaks näitama analüüs ja täpsem võrdlus. Kogu rahade liikumine on nagunii tsentraliseeritud. SF vahendite taotlemisel ja kasutamisel peaks olema protsessi eest vastutav administratiivne üldjuht ja poliitiline üldjuht. 

· Vahendite taotlemine ja kasutamine peaksid olema  korraldatud samas  struktuuriüksuses? 

· Taotlemine ja kasutamine võivad toimuda ka erinevate struktuuriüksuste poolt, kuid ühes oleks parem. 

2.20. Kas peate vajalikuks kvaliteedijuhtimissüsteemi olemasolu TLV-s, Teie struktuuriüksuses?

· Jah (kaheksa vastust). 

Vajalik on protsesside kaardistamine ja standardiseerimine, mis annab organisatsioonile raamistiku

JUHTIMISE TÄIUSTAMINE KVALITEEDIJUHTIMISE PÕHIMÕTETEL

Heino Levald

Kvaliteet on tegevuse tulemuse vastavus klientide vajadustele ja ootustele

Rahvusvaheliselt üldtunnustatud määrangu kohaselt on kvaliteet ettevõtte või organisatsiooni tegevuse tulemuse vastavus ta klientide vajadustele ja ootustele. Viimase vähemalt poole sajandi jooksul on arenenud maades jõutud arusaamisele, et mistahes ettevõtte või organisatsiooni tegevuse tulemuste kvaliteet ei sõltu niivõrd juhtide isiklikest juhiomadustest ja jooksvast tegevusest, kui sellest, kas ettevõttel või organisatsioonil on selline juhtimissüsteem, mis tagab ta tegevuse tulemuste stabiilselt kõrge kvaliteedi. Selline juhtimissüsteem määrab ka nõuded juhtidele ja teistele töötajatele. Sellist juhtimissüsteemi on hakatud nimetama kvaliteedijuhtimissüsteemiks ning selle ülesehitamist ja toimimist kvaliteedijuhtimiseks. Vastavalt sellele käsitleb ka juhtimise täiustamine kvaliteedijuhtimise põhimõtetel ennekõike juhtimissüsteemi täiustamist. Kui ettevõtte või organisatsiooni juhtimissüsteem vastab kvaliteedijuhtimise põhimõtetele ja toimib nendele vastavalt, siis on ta tegevuse tulemused garanteeritult kvaliteetsed. Ettevõtte või organisatsiooni juhi tähtsaim osa on sealjuures ettevõtte või organisatsiooni kvaliteedijuhtimissüsteemi väljatöötamise, rakendamise ja käigushoidmise korraldamine. Tema muud isiklikud omadused võivad seda vaid kas soodustada või takistada.

Kvaliteedijuhtimise standardid ja põhimõtted 

Kogu maailmas on kvaliteedijuhtimise korraldamise üldiseks aluseks Rahvusvahelise Standardiseerimise Organisatsiooni ehk ISO (International Standartisation Organisation) poolt väljatöötatud kvaliteedijuhtimise standardid. Need standardid kujutavad endast nimetatud organisatsiooni poolt kogumikuks koondatud ja kehtestatud soovitusi, milliste täitmine garanteerib ettevõtte kvaliteetse töö. ISO kvaliteedijuhtimise standardid said alguse möödunud sajandi teisel poolel ning neid on perioodiliselt täiustatud. Alates aastast 2000 kehtib kvaliteedijuhtimisstandard ISO 9001. Selle soovitused on  rakendatavad mistahes ettevõtetes või organisatsioonides, sealhulgas avalike asutustes. Neid on võimalik rakendada kas kogu ettevõtte või organisatsiooni suhtes tervikuna või siis mõnede selles toimuvate protsesside suhtes. Selle kohta, et ettevõttes või organisatsioonis või mõnede selles toimuvate protsesside suhtes on kvaliteedijuhtimise nõuded täidetud, võib ta saada pärast organisatsiooni sise- ja välisauditeerimist rahvusliku või rahvusvahelise tunnustuse ehk sertifikaadi. Äriettevõtetele  annab selline tunnustus teistega võrreldes olulise konkurentsieelise. 

ISO süsteemi suureks eeliseks on selle lihtsus ja konstruktiivsus. Kvaliteedijuhtimise peamine põhimõte seisneb selles, et oma tegevuse stabiilselt kvaliteetsete tulemuste saavutamiseks peavad ettevõttes või organisatsioonis olema täidetud ISO standardis sisalduvad universaalsed soovitused, mis on aegade jooksul välja kujunenud ja milliste täitmine on end praktikas õigustanud. Nende täitmine  tähendab seda, et antud ettevõttes on juhtimine ja töö korraldatud nii, et sealt saab tulla ainult kvaliteetne väljund, millist konkreetset liiki see väljund ka ei oleks. 

ISO süsteemi peamiseks puuduseks on tema näiv jäikus ja ebademokraatlikkus. Paljud ISO nõuded jäävad töötajatele puuduliku selgitustöö ja ebapiisava osavõtu korral süsteemi väljatöötamisest arusaamatuks. Süsteem võib sel juhul näida inimestele ülemuste ja ettevõttest väljaspool asuvate jõudude poolt pealesurutuna, selle nõuded tarbetutena ja bürokraatlikena.

Kvaliteedijuhtimise põhimõtete rakendamine

ISO 9000 soovituste kohaselt peab tegevuse tulemuste kõrge kvaliteedi saavutamiseks organisatsioonis olema:


-   piisavalt  põhjalik ja detailiseeritud normatiivne dokumentatsioon, mille järgimine tagab protsesside häireteta kulgemise ja vajadusel reguleerimise;

· juhtkonnapoolne järelevalve ja kontroll, mis tagab nimetatud normatiivse dokumentatsiooni nõuete täitmise.

Puudused organisatsioonide töös tulenevad eeskätt sellest, et organisatsiooni ülesandeid täidetakse  halvasti. Harilikult arvatakse, et selle põhjused peituvad täitjate halvas töös. Paraku sageli peituvad need hoopis selles, et  organisatsiooni juhtimissüsteemi kujundamisel pole organisatsiooni  kõiki ülesandeid hõlmatud ega täitmiseks delegeeritud või siis on määramata kord, mille kohaselt peaks nende ülesannete edukas täitmine toimuma. Ka kohalikes omavalitsustes on nende paljud ülesanded seni teadvustamata või siis vajalik kord nende ülesannete edukaks täitmiseks sätestamata. 

Juhtimissüsteemi täiustamiseks kvaliteedijuhtimise põhimõtetel on vaja: 

1. Sõnastada kõik eesmärgid ja ülesanded, milliste saavutamisest ja täitmisest sõltuvad hinnangud organisatsiooni tegevusele või käsitletava protsessi tulemusele. 

2. Luua selline organisatsiooni struktuur ja tööjaotus, mis tagab  kõigi nimetatud ülesannete täitmise ja eesmärkide saavutamise. 

3. Koostada vajadusel protseduurid ja juhendid, mis sätestavad, kuidas (keerukamaid, otsustavaid vm) ülesandeid tuleb täita ning milline peab olema koostöö organisatsiooni sees ja muude organisatsioonidega,  et  soovitud tulemused oleksid täielikult saavutatud.
4. Saada täiustatud juhtimissüsteemile või selle osale vastava auditi abil organisatsioonisisene ning soovi korral ka organisatsiooniväline  tunnustus. 

SF vahendite kasutamise strateegilised alused Tallinna jaoks
Üldistatud vastused küsimustiku I osale 

1.1.  Milliseid strateegilisi eesmärke peaks linnavalitsus silmas pidama SF projektide koostamisel? (nimetage kuni 3 eesmärki)

Vastati, et eesmärgid peavad olema fikseeritud arengukavas, samuti on vajalik kooskõlastada nad lähi OV-dega. Probleemiks on pikaajalise visiooni ja fikseeritud eesmärkide puudumine. Raha allikas iseenesest on teisejärguline SF pole eesmärk omaette.

Vastajad leidsid, et hoolekandeasutusi peab olema lai valik ja nad peavad olema kättesaadavad kõikidele abivajajatele. Tallinna  linnale kuuluvad haiglad ja hooldekodud tuleb muuta kaasaegseks ja nendesse peab saama ilma ooteajata.

Katta on vaja Tallinna investeringuvajadust. Infrastruktuuri arendamine alarahastatud viimased 17. aastat. Tallinn ei ole struktuurimuutustega kaasa läinud. Investeerida tuleks keskkonda, land-sea ühendusse, kommunikatsioonidesse, veevarustusse ja kanalisatsiooni, tänavatesse. Parandada avalikku teenust. Arendamist vajab haridussüsteem.

Tallina tuleks käsitleda linnastuna ja tegeleda tuleb valglinnastumise probleemidega. Linna elanike arv peaks suurenema. Elukeskkonda tuleb säilitada ja parendada ning kasutada säästlikult loodusressursse. Vähendada negatiivseid keskkonnamõjusid ja ohtusid.

Luua ettevõtete arenguks parimad võimalikud tingimused, kujundada linnaelanikele hea ja turvaline elukeskkond, suunata linna ja selle lähialade arengut terviklikult üheskoos

1.2. Milliseid struktuurilisi muutusi majanduses peaks kaasa tooma SF vahendite kasutamine Tallinnas? (nimetage kuni 3 tähtsamat)

Luua parem linna keskkond – infrastruktuur, elukvaliteet linnas. Parandada maismaaühendusi. Ehituse tsentraliseeritud juhtimine. Ohtlike veoste probleemi lahendamine. Sadamate arendamine. Linna konkurentsivõime tõstmine. Oluliste struktuursete muudatuste jaoks on summad liiga väikesed. Lahendada tuleks ühistranspordi probleemid. Linna kanalisatsioon ja kekkond

Kommunaalmajandus.

Struktuurilistest muudatustest võib olulisena ette näha klastrite moodustamise aktiviseerimist. Ettevõtete tasandil hetkel nende vajadust ei nähta. Eriti tähtis on teadus- arendusklastri moodustamine (nn triple-helix mudel: ettevõtted + ülikoolid+avalik sektor.). Tööstus linnast välja, elanikke juurde. Toetada tehnoloogia- ja teadmistemahukate ettevõtete teket ja arengut selleks soosiva kohaliku ettevõtluskeskkonna kujundamise kaudu - seeläbi struktuurilist muudatust ettevõtluses/majanduses suurema lisandväärtuse ja tootlikkusega tegevuste suunas
Transpordi korraldus, logistika. 

1.3. Nimetage palun Tallinna peamised probleemid, millede lahendamiseks SF vahendeid saaks kasutada? (nimetage kuni 3 tähtsamat)

Vastanud tõid välja järgmised probleemid:

1. Linna hoolekandeasutuste ja tervishoiuasutuste renoveerimine kaasaegseks. Nende asutuste personali järjepidev koolitus

2. Liiklussõlmed

3. Teed, tänavad (mitmetasandilised ristmikud ei ole EL raha küsimus),maismaaühendused

4. Mereäärsete piirkondade arendamine, mererannad ja sadamad (on vaja üle anda linnale)
5. Linnatranspordi optimeerimine, ühistranspordi osa suurendamine, trammiteed

6. Turism ja turismiobjektid 

7. kutsehariduse infrastruktuuri arendamine

8. Kultuuri infrastruktuur ja loomemajandus

9. Hariduse toetamine

10. Vanurite ja vähevõimekate inimeste tööhõive

11. Investeeringute vähesus, liiklusprobleemid, veevarustus ja kanalisatsioon

12. Tehnopargid

13. Jäätmemajanduse arendamine
14. Randade kindlustamineKeskkonnahariduse arendamine
15. Linnaruumi parem planeerimine ja vastavad uuringud
16. Teatud linnaosade sotsiaalmajanduslik mahajäämus ja “slummistumine”

1.4. Milliseid Eesti probleeme saaks lahendada Tallinnale SF vahendite eraldamisega? (nimetage kuni 3 tähtsamat)

Vastanud tõid välja järgmised probleemid:

1. Tallinna tänavad on kogu riigi jaoks tähtsad, sadamast alates kuni linna piirini. Need võiks saada euroraha toel korda. Ühistranspordi areng kergendaks kogu Eesti inimeste asjatoimetusi Tallinnas

2. Teadmistepõhise majanduse arendamine
3. Loomemajandus – loomeintelligents asub Tallinnas
4. Liiklussõlmed, transpordisõlmed
5. Ei oska nimetada. Haridus – kui  piisavalt tugev haridusasutus Tallinnas, siis suuteline rajama filiaale ka regioonidesse
6. Tallinna läbilaske suurendamine
7. Põhjavee kvaliteet, kanalisatsioon (mõjutab lähiümbrust)
8. Ohtlikud veosed
9. Valglinnastumise probleemid
10. Transpordikorraldus – logistika parandamine
11. Innovatsioon – teadus- ja arendustegevus, koostöö arendamine – antud valdkonnas Tallinna kui vabariigi „veduri” rolli tugevdamine – Tallinn haarab teisi piirkondi oma arenguga kaasa
12. Noorte töötus ja riskikäitumine
1.5. Kas Teie arvates on SF vahendeid Tallinnas seni kasutatud otstarbekalt?

Koond

	16 vastanut
	Jah kindlasti    Üldiselt jah     raske öelda     üldiselt mitte    üldse mitte   

4 / 25%            4 / 2 5%         6 / 37.5%       1 / 6.25%         1 / 6.25%  


1.6 Milliste omavalitsuste ja ametkondadega peaks Tallinn tegema rohkem koostööd SF projektide koostamiseks ja elluviimiseks? (nimetage kuni 3 tähtsamat)

Vastanud tõid välja järgmised koostööpartnerid:

1. Sotsiaalministeerium

2. Tallinna regioon vajab defineerimist ja seadust. Regionaalse jaotuse juurde peaks tulema uuesti. Soome mudel – Tallinn ja Harju. Võib-olla ka Rapla

3. Rahandusministeerium

4. Koostöö ministeeriumide vahel – MKM, KM, SotsMin, HaridusMin. Omavalitsusi eraldi välja ei tooks. Projekte ei tehta LOV tasemel

5. Lähivallad

6. Linnade liit

7. Linnavalitsuse ametid
8. Harjumaa Omavalitsuste Liit
Üldiselt jäi mulje, et vastajad ei ole mõelnud võimaliku koostöö peale lähivaldadega.

1.7 Millisel määral peate tähtsaks SF rahade kasutamist järgmistes valdkondades:

Koond

Vastanud 16 inimest

	Valdkond


	Jah kindlasti
	Üldiselt jah
	Ei tea
	Üldiselt ei
	Kindlasti mitte

	1.7.1 Tööstus (innovatsioon)
	5 /31.25%
	5 /31.25%
	1 /6.25%
	5 /31.25%
	

	1.7.2 Transport
	15  / 93.75%
	1 /6.25%
	
	
	

	1.7.3 Energeetika
	7 / 43.75%
	4 / 25%
	3 / 18.75%
	2 / 12.5%
	

	1.7.4 Keskkond
	10 / 62.5%
	5 /31.25%
	1 /6.25%
	
	

	1.7.5 Loomemajandus 
	2 / 12.5%
	7  / 43.75%
	6 / 37.5%
	1 /6.25%
	

	1.7.6 Sotsiaalhoolekanne
	3 / 18.75%
	9 / 56.25%
	2 / 12.5%
	2 / 12.5%
	

	1.7.7 Tervishoid
	2 / 12.5%
	10 / 62.5%
	4 / 25%
	
	

	1.7.8 Haridus, teadus
	8 / 50 %
	7  / 43.75%
	1 /6.25%
	
	

	1.7.9 Kultuur, sport, noorsotöö
	3 / 18.75%
	8 / 50 %
	3 / 18.75%
	2 / 12.5%
	

	1.7.10 Infotehnoloogia
	5 /31.25%
	7  / 43.75%
	3 / 18.75%
	1 /6.25%
	


Rahvaharidus/kodanikuõpetus


x

Valdkondades 1.7.6. ja 1.7.7. olevate suurimate probleemide rahastamiseks SF_st raha ei saa 

1.8 Millist uut majandusvaldkonda (klastrit) oleks mõttekas Tallinnas arendada SF vahendite toel? (nimetage kuni 3 tähtsamat)

Küsimusele ei osanud intervjueeritavad üldjuhul vastata. Üksikud vastajad tõid välja järgmised klastrid:

Loomemajandus, Meditsiiniline biotehnoloogia, infotehnoloogia, teadusarenduspoliitika. Autonoomsete energiakompleksite areng + alternatiivenergia kasutamine. Säästlik kinnisvaraarendus. Merendus ja rannad, sh sadamad, kusjuures sadamad on vaja munitsipaliseerida. 
Uusi ei oska soovitada, mõistlik oleks toetada IKT-d, masinaehitust  jne, aga need on vanad valdkonnad.

Riigil puudub klastrite osas selge seisukoht . Puudub ühtne definitsioon klastri kohta.

Klaster – koostöövorm

Klaster – valdkond, eriala

Klastrid koostöövormina – Küberneetika instituut, Balti Laevaremonditehas, Dvigatel

Klastrid valdkonnana – ITL, IKT, ehitusmaterjalid, toit, mööbel, puit, loomemajandus (rõivadisain)

Toodi välja koostöö suurendamine kohaliku omavalitsuse, eraettevõtete ja ülikoolide vahel

1.9 Kas peate vajalikuks rakendada Tallinnas Iirimaa kogemusi SF rahade kasutamisel?
Koond

	16 vastanut
	Jah kindlasti  5   Üldiselt jah  7   raske öelda  3   üldiselt mitte  0   üldse mitte  1



1.10  Kas peate õigeks, et Tallinna LV moodustab SF võimaluste tõhusamaks ärakasutamiseks Eestis eraldi struktuuriüksuse, mille ülesandeks oleks juhtida ja koordineerida kõigi SF projektide koostamist ja elluviimist kogu Tallinna ja ka tema tagamaa jaoks?

Jah

9  vastanut


Ei  

7  vastanut

„Ei“ põhjendused: 

1. vaja oleks õpetada olemasolevaid ametnikke (keeled, matemaatika). Struktuuriüksus peaks kuuluma finantsteenistuse juurde

2. Ei suuda mehitada, ei suuda valdkondi tsentraliseerida. Valdkondade projekte ikkagi peab vedama vastv ministeerium. Arenguteenistuses peaks olema selline teadmine, ms puudutab kõiki valdkondi. Olemas on kord, kuidas projekte algatatakse. Väikseid projekte ei lase
3. Keskne tegija ei suuda kõike vjalkku teha, töö on nii mitmekesine. On vaja tagada info olemasolu protsessi kohta ja selle kättesaadavus, selleks ei ole eraldi struktuuriüksust vaja
1.11  Kui vastasite eelmisele küsimusele jaatavalt, siis kas  see struktuuriüksus võiks olla:

1.11.1 Tallinna Arenguamet (Agentuur)
  (X X  )
1.11.2 Tallinna Arenguprojektide SA
(X X X  X ) Põhjendus: Omafinantseeringu tagamise võimekus, näiteks PPP projektide puhul

1.11.3 Tallinna Arenguteenistus

(X X )
1.12 Mida veel võiks Tallinna LV teha SF vahendite taotlemise ja kasutamise tõhustamiseks? 

· Väikeprojektide puhul (näiteks linna osalus kuni 100 000 krooni) võiks projektis osalemise otsustusõiguse delegeerida kas vastavasse linnavolikogu komisjoni või ameti juhataja pädevusse. Praegune kord, kus osalemise otsustab volikogu on projekti ettevalmistajatele töömahukas ja seepärast ei vaevuta väikeprojekte tegemaooteajata

· PS! Riiklikus arengukavas 2004-2006 olid seatud prioriteedid liiga „pehmed“ ning rakendamise reeglid on ebamõistlikud. Seetõttu ei ole tulemused ei nähtavad ega mõõdetavad ning projekte ei soovita teha
· Arenguteenistuse tegevuse osas puudub selgus LV-s, kui kompetentsed on inimesed teenistuses. Mis on prioriteedid? Teha linnale olulisi projekte ja suuri asju. Kaasfinantseerimise fond on olemas, aga ei ole häid projekte. Info saabub Arenguteenistusest töös olevate projektide kohta. Välisekspertide kasutamine – kindlasti tasub osta sisse kompetentsi, väliseid eksperte. Kas kompetents Eestist või nt Iirimaalt? – Eesti suhteliselt algstaadiumis ja selles etapis pole väliseksperte vaja. Võiks otsida ministeeriumidest ja erasektorist. Suured projektid – raudtee ümbersõit, mitmetasandilised ristmikud (Haabersti nt ja Ülemiste), põhjaväil ja lõunaväil (teed-ristmikud). Kultuurikatel – loomemajanduse baas.

· Tuua konsultant Iirist, Hispaaniast (nt 6 kuuks), mitte Soomest. Eestis lapitakse auke El rahadega. Eesti min-des puudub strat. Mõtlemine

· Kui eurorahad tulevad, siis arenguteenistus on töötanud hästi. Reorganiseerida oleks vaja arenguteeenistus. Puudu koostöö teiste ametitega, ametnike vaheline koostöö paremaks. Tallinnas tehtavad projektid ikkagi kogu riigi küsimus. Linnapea peaks olema kaasatud planeerimistegevustesse. Arenguteenistus, Linnakantselei. Linnavalitsuse istungil otsustatakse, kas projekti alustada või mitte. Arenguteenistus peab varem sekkuma, et ei tuleks väikseid projekte. Eeelistatud suured projektid. Hinnata vaja ressurss. Kui vaja lisandub inimesi arenguteenistusse. Vaadata üle
· Süsteemne arengu planeerimine. Täpsustada linna arengukava. Erinevatest allikatest pärinevaid vahendeid tuleb käsitleda TERVIKUNA

· Mitte killustada tegevust

· SF taotlemise ja kasutamise reeglistik valmib valitsuses aprilli lõpuks ning kui seda jälgida, jääb isetegevuseks vähe ruumi. Kogu SF puudutav info on avalik

· Informatsiooni liikumine SF taotluste ja kasutamise kohta võiks olla parem. Suurendada ametnike huvitatust SF struktuurivahendite taotlemisest ja saamisest

· Suurendada rahade eraldamise limiiti (piirsummasid) Tallinnale. (Tallinna projektid on suured, nendeks ei jätku raha ning seda ei eraldata). Enam taotlusi. Parem lobitöö
· Organisatsioonisisese töökorralduse täiustamine (ametijuhendid, tööjuhendid jm). Rakendada inimesi vastavalt nende teadmistele.  Hoida inimesi, kel on teadmisi (personali voolavus kõrge).

· Koostöös EL teiste linnade ja piirkondadega (koostööprojektid, ühised arendustegevused, kogemuste vahetus), eriti Läänemereäärsete linnade ja piirkondadega
· Osta tagasi Tallinna Vesi, siis saab taotleda raha. Parem koostöö riigiga. Eraldi linnapea, kes tegeleks rahade planeerimisega ja struktuurivahenditega. On vaja enam tuge ja koordineerimist kõrgemalt poolt
Lisa 7

SF projektide koostamise ja rakendamise erinevates etappides välise ekspertiisi kasutamine

Üldistatud vastused küsimustiku III osale 
3.1 Kas Tallinna LV töötajad on erinevatest finantsinstrumentidest piisavalt informeeritud?

Vastuseid 9

	Jah kindlasti   2    Üldiselt jah   2   raske öelda   1   üldiselt mitte   4    üldse mitte   0



3.2  Kes Tallinna LV omab teadmist EL finantsinstrumentide võimaluste kohta – osakond, mitu inimest?

Vastanud selgitasid, et info EL finantsvahendite  kohta on linnakantselei arenguteenistusel. Inimesi on seal väga vähe. Tallinna Linnakantseleis on välisprojektidega kokku puutunud arenguteenistuse välisprojektide osakond (5 in) ja raamatupidamise poole pealt finantsteenistuse linna raamatupidamise osakond (ca 2 in).

Ametiasutustes ja nende hallatavates asutustes on erinevate välisprojektidega kokku puutunud projektijuhid ja raamatupidajad (ca 15 asutust, igast asutusest ca 2 in).

Välisprojektidega tegelevate inimeste teavitamiseks toimib eurovõrgustik, mille kaudu saadetakse nende arvutitesse regulaarselt teavet. Linnavalitsuse struktuuriüksuse

d on kinnistatud osakonna töötajatele, alati on nendelt küsimise võimalused. 

Lisaks korraldab osakond ca 4 korda aastas infopäevi (EL arengute, uute programmide tutvustus, projektidega seotud tehnilised küsimused- aruandlus, audit jne.Lisaks oma inimestele on esinejate hulgas ka ministeeriumite
3.3 Kui palju projekte EL SF toetuse taotlemiseks on koostatud Tallinna LV poolt?

Linnavalitsuse ametnikud vastasid, et nad ei tea. Ametite esindajad oskasid rääkida vaid oma projektidest. VPRO öeldi, et välisrahastusega projekte 2006. aasta lõpul oli 26. Info selles osas väga puudulik.

3.4 Kui palju projekte EL SF toetuse taotlemiseks on koostatud Tallinna LV osalusel?

Asjalikku vastust ei saanud.

3.5 Milliste valdkondade arendamiseks on projekte koostatud ja esitatud?

· Puuetega inimeste kutseõpe, e-tervis, sotsiaalhoolekanne

· Teede ehitus, liiklussõlmed, ühistranspordi arendamine, trammiteed. 

· Olemasoleva vara olukorra parendamine. Riiklikud objektid nagu lauluväljak, loomaaed. Nende objektide arendamine võiks toimuda El rahade arvel.

· Lastekodude asemele perelastekodud, kus lapsed elaksid koos „emaga“ korteris ehk siis tavalises keskkonnas, kust oleks lihtsam ellu minna hiljem

· Sotsiaalprobleemid – puuetega inimesed, vanurid. Väga suur projekt Iru hooldekodu renoveerimine. Taotlus esitatud

· Aga kanalisatsioonile nt Eesti riik raha ei anna, kuna Tallinn erastas Tallinna Vee

· Regionaaltoetused, piirkonnad ja konkurentsivõime

· Botaanikaaed

· Kalmistud

· Jäätmemajandus

· Jalgrattateed,

· Transport

· Keskkond
3. 6 Millistest dokumentidest lähtuvalt selguvad valdkonnad, mille arendamiseks projekte esitada?

· Linna arengukava ja valdkondade arengukavad
· Strateegia "Tallinn 2025" 

· Tallinna arengukava 2006-2021 
· Tallinna sotsiaalhoolekande arengukava 2006-2010 ja sotsiaalhoolekande


tegevuskava 2006-2008
 

· Uimastite ja HIV/AIDSi leviku ennetamise tegevuskava Tallinnas aastateks 2003-2007 

· Eelarvestrateegia aastateks 2005-2007
· Valdkondlikud tegevuskavad

3.7 Kes otsustab, millistes valdkondades projekte esitada?

Projekti hoidja (ametiasutus, kes on hakkab projekti läbi viima) esitab Tallinna Linnakantselei arenguteenistuse välisprojektide osakonnale taotluse projekti idee kooskõlastamiseks. Projekti idee kooskõlastamisel kannab välisprojektide osakond taotluses esitatud  andmed välisprojektide andmebaasi ning teavitab sellest projekti hoidjat. Projekti idee kooskõlastamata jätmisel esitab välisprojektide osakond projekti hoidjale põhjendused kooskõlastamata jätmisest. Projekti hoidja valmistab ette õigusakti eelnõu ja seletuskirja projektis osalemise otsustamise ja finantseerimise korraldamise kohta. Seletuskiri peab sisaldama projekti vastavust Tallinna linna arengukavale või valdkondlikule arengukavale. Projektis osalemise otsustab linnavolikogu, kui projektis osalemisega kaasnevad varalised kohustused järgnevateks eelarveaastateks, juhul, kui varalised kohustused hõlmavad vaid ühte eelarveaastat, otsustab linnavalitsus.

(Väljavõte Tallinna Linnavolikogu 26.jaanuari 2006 määrusest nr 2 http://tallinn.andmevara.ee/oa/page.Tavakasutaja?c=1.1.1.1&id=103085
3.8 Kui mitu esitatud projektidest on saanud rahastuse?

Raske vastata. Pika aja jooksul on välisprojektide rakendamise osakonnale edastatud info kohaselt rahastuseta jäänud kokku ca 15 projekti erinevatel põhjustel
3.9 Kas projektide koostamisel kasutab Tallinna LV oma töötajaid või eksperte väljastpoolt LV-st?

Enamasti kasutatakse koosseisulisi töötajaid, kuid ka väliseksperte on kasutatud
3.10 Kas projektide koostamisel peaks senisest enam kasutama väliseid eksperte?

Vastajad arvasid, et peaks kasutama inimesi, kes oskavad projekte koostada ja julgema tunnistada seda, kui ise sellega hakkama ei saa. Tõenäoliselt, kogu vajalikku pädevust praegu linna ametiasutustes ei ole. Vastava SA loomisega võiks sinna selline pädevus kontsentreeruda ja siis poleks väliseid eksperte nii palju vaja. Keeruliste projektide jaoks on mõttekas proffe sisse osta, teavad paremini, kuidas teha.
3.11 Mis Te arvate, millistel põhjustel ei ole mitmed Tallinna LV esitatud projektid saanud rahastust?
Üks põhjustest kindlasti on see, et me ei oska projekte kirjutada. Teine põhjus me ise arvame, et see on väga hea projekt, kuid kahjuks hindajad ei arva nii. Põhjusena toodi välja ka regionaalpoliitika eelistatakse nn „rikkast Tallinnast” väljaspoole kavandatud projekte. Paljud fondid ei ole Tallinnale avatud olnud. Eesmärk on olnud toetada vaesemaid piirkondi. Kas on ikka vaja neid projekte üldse, kui kaasneb nii meeletu bürokraatia. Ka meedia vahendab projektide kohta seda, et enamasti on projekti puhul tegemist pättide ja varastega. See on rakendajatele solvav. Inimestel puudub motivatsioon rakendada, kuna lisatööd väga palju, aga tasumaksmise võimalused keerulised

Riik – linn suhted väga pingelised. Tallinna juba niigi rikas, milleks lisaraha. Puudub ühine platvorm, milliseid valdkondi arendada, kuidas arendada ja kes arendab. Koostöö ja koordineerimine puudulikud. Raha üldsumma on liiga väike, sellest ei piisa suurte projektide jaoks. 

Liiga tihti muudetakse reegleid.

3.12  Mis Te arvate, miks Tallinna LV on esitanud suhteliselt vähe projekte EL SF toetuse taotlemiseks?

Ei oska vastata ,võibolla vähene informeeritus. Iga projekt vajab palju tööaega ja oma põhitöö kõrvalt ametnikud ja hallatavate asutuste personal ei jõua projektides osaleda. Eelarve on küllaltki suur ja võimaldab palju ära teha. Puudub ametnike motiveeritus algatada SF vahenditest finantseeritavaid projekte, seetõttu nende madal initsiatiiv esitada ettepanekuid, mida tuleb endal täita.
3.13 Kuidas peaks toimuma projektide koostamise protsess Tallinna LV-s? Kes algatab, kes osaleb?

Praegu algatavad projektitaotluse amet ja hallatavad asutused. Partnerid leitakse ise oma kontaktide kaudu. Võib-olla peaks linna Arenguteenistus enam projektivõimalusi tutvustama. Aga eks kõik sõltub eelarvest, kas projektide omafinantseerimiseks ressursse on või ei. Protsessi korraldus peaks tagama esitatavate taotluste vajaliku kvaliteedi. Projektide koostamise kord on olemas, seda on vaja täiustada uuringus toimuva analüüsi alusel.  Juhtkond peaks otsustama, kui suur osa linna eelarvest peaks tulema välisrahast ning püstitama reaalsed ülesanded selle saavutamiseks.
3.14 Millistes projektikoostamise etappides oleks vajalik kaasta välisteid eksperte?

Kohe, kui teame, et oma jõud ei vea välja või puuduvad meil vastavad eksperdid. Projektitaotluse ettevalmistamisel ning ka rahastuse saanud projektidele professionaalse projektijuhi teenust oleks vaja. Planeerimisetapis. Oleks vaja abi ideede genereerimisel. Projektide kirjutamisel on vaja inimesi, kel on oskused ja kogemused

Tallinna LV finantseerimiskorralduse ja finantssuutlikkuse uuring, koostöömudelid linna erinevate ametiasutuste kaasamiseks projektidesse ning El vahendite kaasamise strateegia

Üldistatud vastused küsimustiku IV osale 
4.1 Milline on Tallinna LV finantseerimiskorraldus? Kuidas toimub vahendite planeerimine projektide kaasrahastamiseks? 

Toimub üldises eelarve planeerimise korras. Vt. lisaks Tallinna Linnavolikogu 14. detsembri 2006 määrus nr 75 „Tallinna linna 2007. aasta eelarve” http://tallinn.andmevara.ee/oa/page.Tavakasutaja?c=1.1.1.1&id=106561
Linnas on moodustatud kaasfinantseerimise reservfond. Kui aasta jooksul selgub mingi projekt, mida eelarve koostamise ajal ei olnud teada, siis eraldatakse vahendid reservfondist.

Rahade planeerimisel suur segadus.

4.2 Kes, kuidas ja millal otsustab, milliste valdkondade projektide kaasrahastamiseks raha eraldatakse?

Seda otsustab linnavalitsus, andes projektile jah aksepti. Amet teeb ettepaneku – VPRO vaatab läbi – Volikogu kiidab heaks ja siis saab alles esitada rakendusüksusele. Vaja senisest oluliselt täpsemat analüüsi. Vaja välja töötada standardiseeritud planeerimisprotsess.

4.3 Kas rahade planeerimisse on kaasatud ka projektide koostamisega seotud inimesed?

Projektide koostamisega seotud inimesed on rahade planeerimisse kaasatud läbi koostöö VPRO-ga, kes annab nõu ja otsustab, kas projekti kirjutada või mitte. Kaasatud peaks olema ka Finantsteenistus. Eelarve rahade planeerimine algab ametitest. Arvestatakse vahendid projektidele pluss reserv. Ameti juhataja kinnitab eealrve ja edasisel menetelemisel üldjuhul seda ei muudeta
4.4 Millistest EL finantsinstrumentidest on toetust taotletud?

Erinevaid programme on palju, kokku on erinevaid finantseerimise allikaid (arvestatud erinevate programmide alamprogrammidega) 42
Seda infot ei osanud väga täpselt keegi öelda.

4.5 Kas Tallinna LV on EL finantsinstrumentidest toetuste taotlemiseks plaan – valdkond , instrument, summa?

Linnal olemas arengukava ja eelarvestrateegia. Ametitel info puudulik, koordineerimist ei ole. Vaja oleks koordineerivat üksust. Arenguteenistus ei oma täna infot projektide kohta. Arenguteenistuse funktsioonid ja juhtimine vajaksid üle vaatamist. Teenistusel võimu vähe hetkel ja ka suutlikkust ning inimesi vähe. Plaani ei ole.

4.6 Kui suure osa moodustab rahastatud projektide maht projektide kaasfinantseerimiseks planeeritud vahenditest? Millises summas oleks Tallinn suuteline projekte kaasrahastama?

Millises summas oleks Tallinn suuteline projekte kaasrahastama? Ma kindlalt ei tea, aga ma arvan, et see sõltub eelarvesse planeeritud kaasfinantseerimise reservist, mis 2007. aastal on 5 miljardit. Sellele peaks oskama vastata finantsteenistuse eelarve osakond või linnakassa osakond (kes rahavooge planeerib). Maksimum kaasrahastus oleneb projektidest. Kui on tegemist projektiga, mis on riigi seisukohast oluline ja seda nagunii tehakse, siis tuleb seda ka rahastada. Kaasfinantseeringuks max 5% eelarvest ehk 200-300 mln aastas. 

4.7 Kas projektide koostamise ja kaasfinantseeringu eraldamise üle otsustamisel osalevad linna erinevad ametiasutused? Millised?

Koostamisel osaleb amet või ametid , keda see puudutab. Projekti kaasfinantseerimiseks vajalikke vahendeid linna kaasfinantseerimise reservist võib taotleda projektidele, mis on kooskõlas linna arengukava või valdkondliku arengukavaga, kuid milles osalemist ei olnud võimalik ette näha ja selleks vajalikke vahendeid linnaeelarvesse planeerida. Kaasfinantseerimise reservist tehakse eraldisi üksnes jooksval eelarveaastal tehtavate kulutuste katteks. Kaasfinantseerimise reservist vahendite taotlemisel projekti algatamisel esitatakse linnavalitsuse korralduse eelnõu, kus tuleb märkida sh: 

1)     otsus raha eraldamise kohta linna kaasfinantseerimise reservist;

2)      kaasfinantseeringu saaja;

3)      kaasfinantseerimise sihtotstarve;

4)      kaasfinantseeringu suurus.

Korralduse eelnõule lisatakse seletuskiri, kuhu on märgitud sh järgmised andmed:

1) projekti vajalikkus;

2) põhjendused, miks ei ole eelarves kaasfinantseerimiseks vahendeid ettenähtud.

Projekti kaasfinantseerimise reservist otsustab linnavalitsus
Väikeste projektidega tegelevad linnaosad, suuremad projektid tulevad ametitest. Suured projektid Arenguteenistusest. Ettepanekuid teevad linna asutused. Otsustab Linnavalitsus/volikogu (LVkooskõlastusring).
4.8 Kuidas hindate projektide koostamiseks vajaliku info liikumist Tallinna ametiasutuste vahel?

Arenguteenistus ei täida kõiki talle pandud kohustusi piisavalt. Infoliikumine võiks paraneda. Isegi finantsandmeid jm seotud infot raamatupidamises kajastamiseks on teinekord raske kätte saada või leida. Ei ole piisavlat infot ei ametitel ega ka VPRO-l. Sisse võiks osta projektikirjutamise teenust. Vaja oleks rohkem ja koolitatud inimesi. Järelevalve peab olema tõhusam, et audiitorid hilejm ei nuriseks. Ametitest peaks tulema koordineerivasse üksusesse sisend, et mida oleks vaja teha ja kes võiks teha. Edasi juba koordineeriks spetsiaalne osakond
4.9 Mida peaks tegema projektitöö intensiivistamiseks Tallinna LV-s? 

Peaks võtma tööle oma ala spetsialiste. Samuti peaks info paremaks liikumiseks , kuna LV organisatsioon on niivõrd suur, korraldama arenguteenistus, kas kord kuus ( kord kvartalis) infopäevi, kus huvilised, finantsinimesed jt soovijad, saaksid infot selle kohta, mida oodata on, või mis tehtud. Võiks kaaluda vastava sihtasutuse loomist, kuhu koonduks nii projektide koostamiseks kui professionaalseks juhtimiseks vajalik pädevus. Vaja oleks eraldi osakonda, kes tegeleks välisprojektide koordineerimisega Tallinnas. Arenguteenistus täna ei suuda. Ehk peaks sinna inimesi juurde võtma ja neid jõuliselt koolitama. Vaja koolitada ka praegusi LV töötajaid. Vaja toimivat infosüsteemi ja koostööd ametite ja üksuste vahel. Peaks kindlasti kaasama väliseid eksperte. Paremini planeerida ja korraldada rahade taotlemist. Luua ametnikele suurem motiveeritus SF vahendite taotlemiseks ja kasutamiseks. Võiks olla kõigile asjaosalistele kättesaadav info(lehekülg) selle kohta, kes mida teeb ja millises seisus asi on. On vaja enam asjatundlikke inimesi ja nende paremat kasutamist.Tööskeemid tuleks läbi analüüsida, et inimeste funktsioonid ja teadmised kattuksid. Osa teenuseid võiks sisse osta. On vaja tugevdada ametnike motivatsiooni. On vaja töökorraldus üle vaadata, koostada puuduvaid juhendeid, tutvustada paremini kehtivat korda osalejatele.

VÕIMALIKUD EL RAHASTAMISALLIKAD TALLINNA JAOKS

Rahastamisallikas: EUROOPA SOTSIAALFOND

Üldine eesmärk: ESF-i tegevus keskendub töötajate ümberõppele ja uute töökohtade loomisele. ESF keskendub peamiselt toetusele, mida inimesed vajavad oma tööalase konkurentsivõime suurendamiseks, kuid võib ka aidata täiustada süsteeme ja struktuure, et tööturg toimiks ise paremini

Konkreetsed eesmärgid:
·  võitlust töötusega 

· noorte integreerimist tööjõuturgu 

· võrdsete tingimuste (k.a. meeste ja naiste võrdõiguslikkus) loomist tööturul 

· töötajate oskuste, võimete ja professionaalse kvalifikatsiooni arendamist läbi kutsehariduse 

· uute töökohtade loomist 

· haridus- ja täiendõppesüsteemi 

· kogu EL hõlmavaid tööhõive ja töökohtade loomisega seotud uuringuid ja pilootskeeme 

· inimressursside sidumist teaduse ja tehnoloogiasiirdega 

· õpetajate ja juhendajate õpetamist, sidemete loomist koolituskeskuste ja ettevõtete vahel, tööhõivega seotud kõrg- ja kesk-erihariduse arendamist

Rahastamisallikas: EUROOPA REGIONAALARENGU FOND

Üldine eesmärk:  Toetada majandustegevuse- ja infrastruktuuride arendamist. Fond abistab mahajäänud regioone eelkõige investeeringutega tootmisse, infrastruktuuri ning väikese ja keskmise suurusega ettevõtete arengusse

Konkreetsed eesmärgid:
· investeeringuid tootmisesse, suurendamaks või säilitamaks töökohtade arvu (investeeringud, subsiidiumid laenuintresside osaliseks katmiseks, laenud väikeettevõtetele) 

· infrastruktuuri ehitamist või moderniseerimist (transport, telekommunikatsioon, energia) 

· kohalikku initsiatiivi ja SME-sid 

· teatud teenuseid (nõustamine, turu-uuringud, juhtimine) 

· innovatsiooni ja tehnoloogiasiiret 

· kapitaliturgudele juurdepääsu parandamist (laenugarantiid, omakapitali tõstmine) 

· kapitalitoetusi 

· tööjõuturu ja inimressursside arendamisega seotud teaduse ja tehnoloogia arendamist 

· projektide ettevalmistamist, järelevalvet ja hindamist 

· sihtala 1 regioonides investeeringuid haridus- ja tervishoiusüsteemi 

· investeeringuid keskkonnakaitsesse (vee- ja jäätmemajandus)

Rahastamisallikas: ÜHTEKUULUVUSFOND

Üldine eesmärk: Ühtekuuluvusfond rahastab suuri transpordi- ja keskkonnainfrastruktuuri projekte maksumusega alates 10 miljonist eurost. Keskkonnasektoris neelab peamise osa Ühtekuuluvusfondi eelarvest infrastruktuuri kaasajastamine veevarustuses, heitvee puhastamises ning jäätmekäitluses. Transpordiprojektide kaudu rahastatakse teede ehitust, sadamate, lennujaamade ning raudteede moderniseerimist. 

Ühtekuuluvusfond erineb struktuurifondidest eelkõige seetõttu, et toetuse saajaks on liikmesriik ise, mitte abikõlblik regioon nagu on tavapärane struktuurifondide rakendamise puhul. Selleks, et riik oleks abikõlbulik Ühtekuuluvusfondist toetuse saamiseks, peab tema SKT olema alla 90% EL keskmisest. Teine oluline erinevus seisneb administratiivsetes protseduurides. Kui struktuurifondide vahendeid suunatakse liikmesriigile mitmeaastase arengukava või programmi alusel, siis Ühtekuuluvusfondi raha jagatakse projektipõhiselt. See tähendab, et Ühtekuuluvusfondi projektitaotlused esitab liikmesriik Euroopa Komisjonile (DG Regiole).
ÜHENDUSE ALGATUSED

Struktuurifondide eelarvest finantseeritakse täiendavalt nn. ühenduse algatusi, mille kaudu rahastab Ühendus muudest struktuurifondide programmidest erinevaid tegevusi. Seega on need oma olemuselt struktuurifondide eesmärke täiendavad rahastusallikad. Algatuste eesmärgiks on rakendada uuenduslikke lähenemisviise regionaalprobleemide suhtes, mis on ühised kõikidele EL liikmesmaadele. Ühenduse algatused peaksid soodustama ka sarnaste küsimustega tegelevate inimeste ja organisatsioonide riikidevahelisi võrgustikke ning aitama jagada kogemusi liikmesriikide ja piirkondade vahel.

Rahastamisallikas: INTERREG

Üldine eesmärk: edendab piirideülest, riikide- ja regioonidevahelist koostööd läbi partnerluste moodustamise soodustamaks piirkondade tasakaalustatud arengut (rahastab ERDF)

Konkreetsed eesmärgid: Tegevussuund A – suunatud riigipiire ületavate majandus- ja sotsiaalüksuste ning ühise ruumilise arengutegevuse arendamisele
· linna-, maa- ja rannikupiirkondade areng 
· ettevõtluse ja SME-de (kaasa arvatud turism) ning kohalike tööhõiveinitsiatiivide arengupotentsiaali tugevdamine 

· tööturu kohandamine ja sotsiaalse osaluse/kaasamise toetamine 

· TTA, hariduse, kultuuri ja tervishoiuga seonduvate inimressursside ja võimaluste jagamine 

· Keskkonnakaitse, energia efektiivse kasutamise ja uuenevate energiaallikate propageerimine 

· transpordi, telekommunikatsioonide, vee- ja energiasüsteemide parandamine (eriline tähelepanu keskkonnasõbralikele transpordiliikidele) 

· koostöö arendamine õiguslikes ja haldusküsimustes, kaasa arvatud välispiiride turvalisuse tõstmisega seotud küsimused 

· riigipiire ületavaks koostööks vajalike inim- ja institutsiooniliste ressursside arendamine

Tegevussuund B - riikidevaheline koostöö kohalike, regionaalsete ja riiklike ametkondade vahel
· koordineeritud ja tasakaalustatud majandusliku ja territoriaalarengu, kaasa arvatud linnasüsteemid, riikidevaheliste strateegiate ja ruumiliste plaanide ettevalmistamine ja väljatöötamine; transport (eriline tähelepanu keskkonnasõbralikele transpordiliikidele) ja telekommunikatsioonid, konkreetsemalt suhtlemise propageerimine isoleeritud ja perifeersetes, vähemsoodsas olukorras olevates regioonides, aga ka nende regioonide ja EL kesksete regioonide vahelise kommunikatsiooni ergutamine; energia, keskkonna ja vee kasutamisega seotud süsteemide ühisjuhtimine eesmärgiga parandada ebasoodsas olukorras olevate regioonide varustatust nimetatud hüvedega, tõsta nende kvaliteeti ja kasutamise efektiivsust 

· ruumilise planeerimisega seotud tehnoloogia rakendamine, ühisuuringute ja kogemuste vahetamise propageerimine ja arendamine 

· tasakaalustatud territoriaalse arengu seisukohast erilist tähtsust omavate infrastruktuuriliste parenduste valikuline soodustamine. 

Tegevussuund C - EL arengus mahajäänud regioonide arengupotentsiaali tõstmine läbi riikide- ja regioonidevahelise koostöö eesmärgiga parandada regionaalset arengut ning süvendada ühtekuuluvuspoliitikat. Erilist tähelepanu pööratakse saarte ja äärealade kaasamisele.

Aastatel 2007-2013 eraldatakse Euroopa Liidu eelarvest 2,52% (ehk umbes 7,75 miljardit eurot) Euroopa territoriaalse koostöö edendamiseks. See jaguneb omakorda kolmeks: 
· 73,86% (~5,58 miljardit eurot) piiriülese koostöö finantseerimiseks 

· 20,95% (~1,58 miljardit eurot) riikidevahelise koostöö finantseerimiseks

· 5,19% (~0,39 miljardit eurot) piirkondadevahelise koostöö finantseerimiseks

Rahastamisallikas: INTERACT 
Üldine eesmärk: (INTERREG Animation Cooperation and Transfer) programmi peamiseks eesmärgiks on vahetada kogemusi erinevate INTERREG programmide vahel. Programmi geograafiliseks ulatuseks on 25 liikmesriiki ning ka neid ümbritsevad alad. INTERACTile pandi alus aastal 2002 ja seda rahastatakse Euroopa Regionaalarengu Fondi (ERDF) vahenditest. Programmi sisuks on info- ja kommunikatsioonivõrgustike sisseseadmine, teabe ja kogemuste jagamine.
Rahastamisallikas: URBACT 

Üldine eesmärk: Edendada väike- ja keskmise suurusega linnades ja suurte aglomeraatide kriisis vaevlevates osades majanduslikku ja sotsiaalset regeneratsiooni tagavate innovaatiliste strateegiate arendamist ja juurutamist. Programmis saavad osaleda üle 20 000 elanikuga linnad, Eestist järelikult Tallinn, Tartu, Pärnu, Narva, Kohtla-Järve ja Viljandi linn.

Euroopa Komisjon on oma ettepanekutes struktuurifondide 2007-2013.a. programmeerimisperioodi kohta näinud vajadust eraldi käsitleda linnaregioonide probleemistikku kõigis vähem arenenud regioonide programmides ning vajadust toetada ka edaspidi eraldiseisva URBACT programmi raames linnade üle-euroopalist koostööd.

Rahastamisallikas: EQUAL

Üldine eesmärk: toetab ja soodustab riikidevahelist koostööd igasuguse tööturul esineva diskrimineerimise ja ebavõrdsuse vastu võitlemiseks (rahastab ESF).EQUAL raames saavad liikmesriigid teha omavahel koostööd järgmistes arengukoostöö valdkondades:
· Tööalane konkurentsivõime:
- tööturule pääsemise ja naasmise hõlbustamine, et edendada kõikidele avatud tööturgu
- rassismi vastu võitlemine töökohtades 

· Ettevõtlus:
- kõigile ettevõtluse alustamise võimaldamine
- töökohtade kvaliteedi parandamine 

· Kohanemisvõime: 
- avatud töötavade arendamine ja kutseõppe jätkamine
- infotehnoloogia juurutamine, muutuste ennetamine ja oskuste parandamine 

· Meeste ja naiste võrdsed võimalused:
- uute töökorralduse vormide väljatöötamine, et ühitada töö ja pereelu
- soolise ebavõrdsuse vähendamine ja töökohtade soolise eristamatuse toetamine

Saavutamaks seatud eesmärki – koostöö arendamist tööturul leviva tõrjutuse, diskrimineerimise ja ebavõrdsuse kõigi vormidega võitlemisel – toetab EQUAL järgmisi tegevusi:

· projektid mitmete partnerite vahel (avaliku sektori, era- ja valitsusvälised institutsioonid) rahvusvahelise koostöö uute lähenemiste, meetodite ja tavade katsetamiseks 

· Liikmesriikide poliitikate formuleerimine ning heade tavade levitamine läbi riiklike projektide koostöö, uuendustegevusest ja headest tavadest ülevaate andmine ka teistes Ühenduse osades 

· Euroopa poliitika formuleerimine ja praktiseerimine läbi poliitilisteks debattideks ja arengutegevuseks vajalike foorumite loomise

Rahastamisallikas: Phare CBC programm

Üldised eesmärgid on järgmised:
     toetada Läänemerd ümbritsevate regioonide edasist majandusarengut olemasolevate struktuuride



tugevdamise kaudu; 
     aidata muuta need piirkonnad vähem perifeerseteks, parandades seeläbi elukvaliteeti ning luues selles piirkonnas koostöösuhete võrgustiku;
      aidata kaasa programmi tõhusa rakendamisstruktuuri arendamisele ja tugevdamisele;
      toetada Läänemere regioonis tegutsevate valitsusväliste organisatsioonide arengut ja koostööd.
Nende eesmärkide täitmisel on väikeseprojektide fond ja keskmise suurusega projektide fond paindlikud vahendid väiksemamastaabiliste tegevuste rahastamisel, mis on määratletud kohalikest/regionaalsetelt vajadustest lähtuvalt ja millel on piiriülene mõju
MUUD RAHASTAMISALLIKAD

Rahastamisallikas: ŠVEITSI FINANTSMEHHANISM
Aastatel 2007–2011 on Eestil võimalik Šveitsi finantsmehhanismi raames investeerida ligi 400 miljonit krooni. Rahandusministeerium on alustanud kahepoolse lepingu ettevalmistamist Šveitsiga ning rahastatavate valdkondade väljatöötamist.

Rahastamisallikas: 7. RAAMPROGRAMM 

Käivitus 1. jaanuarist 2007.a. Eesmärk on toetada transpordi valdkonnas nö rohelisemaks muutumist, intermodaalsust jne.

Rahastamisallikas: EFTA riikide poolt finantseeritav mitmepoolne EMP finantsmehhanism .

(a) Keskkonnakaitse sh saaste ja reostuse vähendamine ning taastuvenergia;

(b) Säästva arengu edendamine;

(c) Euroopa kultuuripärandi säilitamise toetamine, sealhulgas ühistranspordi ja linnapiirkondade uuendamise toetamine;

(d) Inimressursi arendamine, sh hariduse ja koolituse edendamise kaudu ning toetades kohalike omavalitsuste haldussuutlikkust / avalike teenuste pakkumise suutlikkust ning seda toetavaid demokraatlikke protsesse;

 (e) Tervishoid ja lastekaitse

Lisaks toetatakse ka akadeemilisi uurimistöid juhul, kui need on suunatud ühte või rohkemasse prioriteetvaldkonda

Rahastamisallikas: Norra kahepoolne finantsmehhanism

(a) Schengeni acquis rakendamine, toetus riiklike Schengeni tegevuskavade (National Schengen Action Plans) täitmisele ja kohtusüsteemi arendamisele;

(b) Keskkond, sh investeeringud munitsipaalse jäätmemajanduse infrastruktuuri ja tehnoloogiasse

(c) Regionaalpoliitika ja piiriülene koostöö

(regional policy and cross-border activities)

(d) Tehniline abi aquis communautaire`ga seoses

Tallinna ja lähiümbruse pikaajalised arengueesmärgid – 

PROJEKTIDE FINANTSJÄRELEVALVE

PROJEKTIJUHID – EKSPERDID


IGA PROJEKTI KOOSTAMISEKS JA VEDAMISEKS UUS INIMENE


TEEVAD KOOSTÖÖD AMETITE JA ERIALASPETSIALISTIDEGA NING RAKENDUSÜKSUSTEGA

